
Capitolul 1 


— Uff, bine că s-a terminat. Gemând, Casey 
O'Neil se lăsă să cadă pe bancheta din cămăruţa 
de lângă salonul principal de recepții, îşi întinse 
picioarele pe un scaun - nu înainte de a-şi fi 
descălţat pantofii - şi-şi mişcă degetele uşurată. 
Simţea furnicături de la glezne până la genunchi 
şi, în sus, spre coate. Să-i ia naiba de pantofi, se 
gândea privindu-şi îngrijorată degetele care o 
ardeau. De obicei purta mocasini, tenişi sau 
sandale în barete. Pantofii incomozi, din piele, îi 
nenorociseră picioarele. 

Scoase acul din pălărie şi zâmbind uşurată, o 
aruncă în cealaltă parte a camerei. Nu-i plăcuse 
de la bun început, cu două luni în urmă, când i-o 
arătase sora sa. Modelul îi subţia şi mai mult 
figura şi aşa destul de ascuţită, iar rozul-pal dădea 
buclelor  şaten-deschis nuanțe de culoarea 
morcovului. 

Ochii ei, de un verde-deschis de obicei blânzi 
o priveau cu duşmănie. Ar fi trebuit să se ridice şi 
să o ia de acolo, dar nu avea niciun chef. La 
plecare, probabil, o va face uitată şi, dacă Bridget 
o va întreba ce-a făcut cu ea i-ar pretexta că i-o 
zburase vântul. Oricum, Bridget nu-şi va aminti 
cum fusese vremea în ziua în care se măritase. 

Casey îşi încrucişă picioarele, îşi lăsă capul 
pe spate şi închise ochii. Doar câteva minute, îşi 


propuse ea. Avea nevoie de puţină linişte înainte 
de a se alătura petrecerii pe care cealaltă soră a ei 
o organizase pentru cei prezenţi la cununie. Dar, 
mai întâi de toate, se gândi ea, trebuie să se 
repeadă neapărat până acasă şi să-şi schimbe 
rochia aceea insuportabilă, cu ceva lejer. Sora ei 
mai mare, Agnes, va face probabil apoplexie, când 
o va vedea la petrecere în blugi şi tricou. 

Tot corpul îi fu străbătut de o senzaţie ciudată 
şi plăcută. Pleoapele i se îngreunară şi-şi dădu 
seama că nu va fi în stare să mai deschidă ochii, 
oricât ar fi încercat. I se făcuse somn... somn... 
somn. 

Se trezi câteva ore mai târziu, odihnită şi bine 
dispusă. Habar n-avea cât dormise, dar puţin îi 
păsa. Poate Agnes nu i-o fi simţit lipsa, cu toate că 
nu apăruse deloc la petrecere. 

Se ridică de pe banchetă căutându-şi pantofii, 
în momentul în care haina căzu pe jos, la 
picioarele ei, îşi dădu seama că în timpul somnului 
o învelise cineva. Se întrebă, încruntată, a cui o fi 
şi cine o acoperise. 

— Bine că n-ai sforăit. 

Casey se întoarse brusc şi privi în direcţia din 
care auzise vocea maliţioasă a bărbatului care se 
apropia agale, ştergând de praf pălăria pe care ea 
o azvârlise în cealaltă parte a camerei. Înalt, lat în 
umeri, cu alură de jucător de baseball, era tot ce 
distingea în întunericul care se lăsase în cameră. 
Nu-i vedea bine trăsăturile feţei, în schimb, avea o 
voce plăcută, caldă, puţin nazală, probabil o 


reminiscență a accentului tărăgănat al celor din 
Sud, de care se străduia să scape. 

Curajoasă, Casey îi replică cu tupeu. 

— Şi dacă aş fi sforăit? Se aplecă şi ridică 
haina, o scutură de praf şi i-o întinse zâmbind 
conciliant. 

— Cred că am fi anulat căsătoria, luna de 
miere la Veneţia, am fi vândut locuinţa din Carmel, 
am fi renunţat la cei doi copii şi la călătoria în 
jurul lumii după ce i-am fi expediat la colegiu. Îşi 
îmbrăcase între timp haina care-i făcea umerii 
îngrozitor de lati. 

Casey chicoti. 

— Eşti, probabil, unul din prietenii trăsniţi ai 
cumnatului meu care te-a trimis să mă aduci pe 
sus la petrecere. Oftă. Constat, cu tristeţe, că încă 
nu s-a terminat. Aşa speram. 

Străinul râse încet şi întinse mâna stângă să 
ia pălăria, iar dreapta o duse în dreptul inimii. 

— Îmi dau cuvântul că nimeni nu m-a trimis 
după tine. Şi nu, nu sunt prietenul cumnatului tău. 
Zâmbi. Ai dinţi uimitor de albi. Deşi, dacă vei juca 
corect, el şi cu mine am putea deveni cumnaţi. 

Casey îşi luă pălăria şi-l privi atent, 
întrebându-se de ce oare nu-i era teamă să stea 
singură cu o persoană complet necunoscută, mai 
ales că, mai mult ca sigur, nu era în apele lui. În 
ciuda faptului că se înserase, că în cameră nu erau 
decât ei doi şi că el, oricând, ar fi putut-o supune 
la cine ştie ce, se simţea cât se poate de liniştită. 

— Atunci, dacă nu eşti unul din tipii ăia, cine 


eşti? 

— Michael Cooper. Tu? 

— Casey. Casey O'Neil. R 

— Nasol, spuse el în şoaptă şi oftă. In privirea 
lui sfredelitoare apăru o umbră de regret. Lui 
Casey începu să i se facă frică. Părea destul de 
inofensiv, dar cuvântul acela o neliniştise. 

— Cum adică? îl întrebă ea precaut, 
îngustându-şi ochii şi plimbându-şi privirea peste 
silueta lui atrăgătoare. 

— Pentru că, domnişoară O'Neil... eu sunt... 

Nu ştiu nici ea de ce, dar, în acel moment, fu 
convinsă că avea în faţă un alt agent procedural. 
Reacţionă cu o prezenţă de spirit pentru care 
însăşi Sarah Bernhardt ar fi invidiat-o. Scoase un 
țipăt. 

— Ah! îşi duse mâna la piept şi se prăbuşi pe 
banchetă cu un gest teatral, străduindu-se să pară 
că abia mai respiră. 

— Ajutor! gemu, şi-i întinse o mână care 
tremura. Îl imploră. Te rog... 

În cei treizeci de ani ai săi, Michael Cooper 
nu se mai simţise niciodată atât de neajutorat. 
Mirosea de la o poştă citaţiile pentru neplata 
impozitelor, scandalurile conjugale şi tăişurile de 
documente compromiţătoare, afacerile cu 
automobile, nave şi containere. Pe cei care se 
eschivau îi găsea şi în gaură de şarpe. Era cel mai 
grozav copoi din ţinut, 

dar niciodată nu urmase cursuri de prim- 
ajutor în caz de urgenţe cardiovasculare. Privind-o 


năucit pe Casey, începu să-şi regrete ignoranţa în 
acest domeniu. Işi trecu, nervos, mâna prin părul 
negru, neluându-şi privirea de la figura chinuită 
de durere. E prea tânără pentru a suferi un 
infarct, se gândi el, dar mai ştii? Nimeni nu-l 
informase în legătură cu starea sănătăţii ei. Dădu 
din cap nemulţumit că acest amănunt îi scăpase. 

Doamne, în ce hal arată! 

— O să anunţ pe cineva, îi promise, făcând un 
pas înapoi. Serviciul de urgenţă... 

— Grăbeşte-te, spuse ea cu voce răguşită, 
lăsându-şi braţul moale să atingă podeaua. Te rog! 
adăugă în şoaptă, prefăcându-se. 

Alergând spre hol, Michael se căută de fise, 
rugându-se să găsească un telefon. Întâi voi 
anunţa Serviciul de urgenţă, apoi Salvarea, se 
gândea el, aruncându-i o ultimă privire lui Casey 
care stătea întinsă pe banchetă. 

Casey îl urmărise cu coada ochiului. Când nu- 
l mai văzu se ridică, îşi aranjă rochia şi se încălţă. 
Furioasă, îşi spuse că individul avea tupeu dacă 
încercase să-i dea citaţia chiar în ziua căsătoriei 
surorii ei. Străduindu-se să păşească normal 
părăsi în grabă clădirea. 

— Afară, izbucni în râs, gândindu-se la 
agentul procedural şi la omul care îl tocmise, 
Pablo Cadenas. 

Putea număra pe degetele de la o mână şi 
încă îi mai rămâneau, câte zile fusese măritată cu 
Pablo. Se lămurise rapid că nu de soţie avea el 
nevoie şi că pasul îl făcuse numai din nevoia 


stringentă de bani. Când aflase, chiar de la Casey, 
că ea, personal, nu avea niciun ban, nu-i venise să 
creadă. Familia O'Neil era înstărită, dar niciuna 
din cele trei fete nu deţinea mai mult de câteva 
mii de dolari. Pablo avea nevoie de o sumă imensă 
pentru a-şi restaura vechiul castel din Spania şi să 
petreacă pe Riviera, aşa cum se obişnuise, cu 
pauze de câte două săptămâni sau mai mult, în 
vreun club de noapte frecventat de cartofori. Îi 
plăcea compania „persoanelor încântătoare”. 

Pusese ochii pe Casey, luând-o drept o fată 
docilă, dispusă să rămână în Spania sub papucul 
soacrei, timp în care el să colinde staţiunile. 

Casey îşi îndreptă gândurile în altă parte şi 
porni grăbită de-a lungul străzii pustii şi 
întunecoase. Era o seară obişnuită de martie, în 
Seattle: friguroasă, înnorată şi cu semne certe de 
ninsoare. l-ar fi prins bine acum o haină 
călduroasă, dar atunci când părăsise salonul de 
recepții nu prevăzuse că va umbla pe străzi. 

Incepu să alerge, ca să se încălzească, dar 
arăta caraghios în rochie lungă şi pe tocuri înalte. 
Se îndreptă spre centru, unde avu norocul să 
prindă un taxi. Şoferul o anunţă că se retrăgea la 
garaj şi se lăsă rugat până să accepte să o ducă 
acasă, la părinţi, înainte de a se face târziu. 

In timp ce îi plătea cursa, Casey se gândea că 
bacşişul promis, de zece dolari, făcuse minuni. 


se 


De pe terasa de la etajul al doilea a casei 
familiei O'Neil, Casey avea o minunată panoramă 
a oraşului. Se aplecă peste balustradă şi privi în 
grădina bine îngrijită şi la arborii bonsai pe care, 
grădinarul pe care îl aveau de treizeci de ani, îi 
plantase în aşa fel, încât să reziste vântului care 
bătea dinspre nord-vest. O alee circulară, pavată 
cu pietre de râu, culese chiar de mama ei, 
strălucea udă în lumina soarelui care, în sfârşit, 
topise zăpada căzută cu o noapte în urmă. 

Casey trase adânc şi cu plăcere în piept aerul 
rece, ridică braţele deasupra capului şi zâmbi. Se 
ridică pe vârfuri apoi se aplecă şi-şi atinse 
degetele de la picioare, repetând mişcarea de 
nouă ori. Se întrecuse pe sine executând acest 
exerciţiu istovitor de gimnastică aerobică, ţinând 
cont că, ea singură recunoştea, era o leneşă şi 
antisportivă. 

Când se întoarse în dormitor ridică de la 
picioarele patului rochia pe care o îmbrăcase la 
nunta surorii sale, ca domnişoară de onoare. 
Semăna cu un pămătuf de bumbac roz. Nu se 
simţise deloc bine îmbrăcată aşa, deoarece 
culoarea contrasta oribil cu tenul său. N-ar mai 
purta în vecii-vecilor o asemenea rochie şi nici nu 
şi-ar mai cumpăra una la fel vreodată. Acum îi 
plăcea şi mai puţin pentru că îi amintea de 
Michael Cooper. 

— Ce ruşine că un tip atât de drăguţ se 
pretează să fie un nenorocit de agent procedural, 


îşi spuse ea oftând, dusă pe gânduri. 

Se întrebă cum s-o fi descurcat Cooper cu 
serviciul de urgenţă. Se amuză imaginându-şi câte 
explicaţii trebuise să le dea acesta, pentru că îi 
chemase să salveze o femeie care suferise un 
infarct dar care, între timp, dispăruse. 

O să-i fie învăţătură de minte dacă va ajunge 
după gratii pentru inducere în eroare. Zâmbi 
răutăcios, satisfăcută. 

Agenţii procedurali o scoteau din sărite. Ştia 
că aceştia nu se implică emoţional în cazurile în 
speţă, dar cei care de opt luni o şicanau 
permanent se întrebau, oare, vreodată, de ce 
Pablo se ambiţiona s-o târască prin tribunale? 

În ciuda efortului de a nu se mai gândi la 
asta, îşi arcui buzele, frumos conturate, într-un 
surâs amar, amintindu-şi cât de credulă fusese 
atunci când îşi imaginase că odată cu divorţul 
sfârşise definitiv cu Pablo Cadenas. Două luni mai 
târziu, fusese trezită la realitate de cel care se 
dăduse drept reporter şi îi tulburase liniştea 
înmânându-i citaţia. 

— Ce e asta? îl întrebase ea pe bărbatul înalt 
şi cu părul roşcat, care îi spusese că doreşte să-i ia 
un interviu în legătură cu munca pe care o 
desfăşura în sprijinul orbilor. 

— O citaţie, domnişoară O'Neil. Tonul pe care 
pronunţase aceste cuvinte, lipsit de expresivitate, 
îi sugera lui Casey vocea robotului telefonic. 

Disperată, ceruse ajutorul tatălui său. Jarod 
O'Neil îi dăduse o altă lovitură când o anunţase că 


va trebui să apară în faţa juraţilor ca să răspundă 
calomniilor lui Pablo, calomnii care îi confereau 
acestuia credibilitate în interiorul şi în afara 
tribunalului. 

Slavă Domnului că, datorită unor intervenţii 
venite de undeva de sus - îi plăcea ei să creadă - 
data  înfăţişării fusese amânată peste zece 
săptămâni, anulând astfel citaţia. Avocaţii tatălui 
său o asiguraseră că hărţuiala va continua. 

Fiind o fire descurcăreaţă şi nemaisuportând 
aerul irespirabil al mizeriei care se chema 
procesul O'Neil-Cadenas, îşi propuse ca nimeni de 
atunci încolo să nu mai aibă îndrăzneala să o 
şicaneze. 

— Casey, telefonul! Vocea mamei răzbătea 
până la dulapul în care intrase să-şi caute ceva cu 
care să se îmbrace. 

— Vin imediat, strigă Casey. Scoase o fustă, 
verde-închis, care se petrecea în jurul taliei şi o 
bluză tricotată asortată şi le trase repede pe ea; îşi 
luă pantofii în mână şi cobori în fugă scările, 
întrebându-se cine oare o căuta la ora aceea atât 
de matinală. 

Aplecându-se peste masa unde se afla 
telefonul, se încălţă, apoi luă receptorul. 

— Casey. 

— Mă bucur că ai supravieţuit infarctului din 
noaptea trecută, auzi ea o voce gravă şi arogantă. 
O fi fost din cauza mâncării. 

Casey se strâmbă încreţindu-şi nasul. 

— Sau a ceea ce am văzut, remarcă ea 


sarcastic. Distanţa îi dădea un sentiment de 
siguranţă, aşa că se hotări să-şi bată puţin joc de 
el. Apropo, s-a mai întâmplat ceva interesant după 
ce ne-am despărţit? Şi-l imagină ridicat de poliţie, 
bătut, urlând de durere. Michael îi risipi clipa de 
euforie recunoscând că nu chemase pe nimeni să o 
salveze. 

— N-am găsit niciun telefon, mărturisi el, fără 
jenă, cu o voce fals amuzată, aşa că m-am întors 
să văd dacă îţi pot fi cu ceva de folos şi am rămas 
surprins când am descoperit că mi-ai dat plasă şi 
ai fugit. De ce te încăpăţânezi şi nu vrei să 
primeşti citaţia, O'Neil? continuă el, tărăgănând 
cuvintele, încercând să o înduplece. Hai să lăsăm 
ce-a fost şi să ajungem la o înţelegere. 

— Şi anume? Nu voia să recunoască, dar 
bărbatul acesta o intriga. Avea un umor aproape 
macabru care o amuza, una din calităţile pe care 
le aprecia la un bărbat. 

— Noi doi, în luna de miere, la Veneţia. 

— Nu pari a fi o partidă prea grozavă. Eşti 
inconsecventă şi puţin cam zănatecă pentru o 
mamă devotată. Nu arăţi chiar ca o hoaţă dar tot 
nu te-aş lăsa singură în casa aia mare din Carmel. 
În schimb, eşti al naibii de sexy, O'Neil, aşa că ar fi 
nemaipomenit dacă am petrece împreună luna de 
miere. Lui Casey îi veni să râdă dar se abţinu. 

— Mi se rupe sufletul că trebuie să te 
dezamăgesc, îi mărturisi ea decepţionată, pe un 
ton dulceag, apoi se prefăcu că oftează. Să-ţi spun 
ceva, Cooper. Du-te şi spune-i că nu m-ai găsit sau, 


mai bine, că am murit, apoi lasă-te de meseria 
asta. Te dispreţuiesc pentru ceea ce faci. După 
asta, îl tachină ea, ne putem petrece luna de miere 
la Veneţia sau oriunde în altă parte. 

— Ştii că nu pot face asta, Casey, spuse el cu 
o voce îngrozitor de calmă, apoi oftă adânc. Deci, 
nu va exista nicio lună de miere, nu-i aşa? Casey 
făcu o grimasă simţindu-l din nou că se amuză. 

— Şi eu, care abia aşteptam, Michael, 
iubitule, îi răspunse ea, torcând ca o pisică. Imi 
pare rău că eşti atât de încăpățânat, Cooper. Am fi 
putut stabili o legătură fără obligaţii, cu adevărat 
minunată dar, după cum vezi, meseria ta ne 
împiedică să fim împreună. Aşeză cu grijă 
receptorul pe masă. În timp ce se îndepărta îl auzi 
spunând că viaţa ar fi mai frumoasă pentru 
amândoi dacă l-ar lăsa să-i dea citaţia. 

N-avea decât să creadă că o reţinuse suficient 
de mult şi că ea se lipseşte de citaţiile lui, se 
gândea alergând în sus pe scări spre camera sa. 
Atât de mult fusese  hărţuită de agenţii 
procedurali, încât, de acum, ştia cum să 
procedeze. Putea să le anticipeze mişcările atunci 
când erau pe urmele ei şi îi era uşor să le scape 
printre degete. 

Păcat că Michael Cooper este agent 
procedural, se adresă ea imaginii reflectată în 
oglindă şi începu să se machieze cu măiestrie. 
Până când slugoiul va găsi casa ea va fi departe şi 
va arăta puţin altfel decât, poate, o descrisese 
Cooper. 


Îşi strânse părul lung până la umeri şi îşi puse 
o perucă blondă. Pentru a fi mai sigură îşi mai 
prinse nişte agrafe şi se legă cu o bentiţă. Ultimul 
retuş, o pereche de ochelari cu lentile rotunde, 
imense. 

Aproape de uşă auzi soneria. Un moment 
rămase încremenită, simțind că se sufocă de frică. 
Ce se va întâmpla dacă va fi recunoscută? Dacă 
Cooper o descrisese atât de bine încât până şi un 
străin ar fi descoperit că se deghizase? Şi, dacă ar 
fi fost recunoscută, cum ar putea scăpa de cel 
aflat, acum, dincolo de uşă? 

Presupunând că cel care sunase era 
complicele lui Cooper şi rugându-se din suflet să 
nu-i descopere şmecheria, Casey deschise uşa. 

— Da? întrebă ea politicos cu voce 
melodioasă. Îl studie pe străin, mulţumită că nu se 
mai văzuseră până atunci şi că în mână nu avea 
nici urmă de citaţie. 

— Casey O'Neil? Privirea piezişă şi vioaie o 
studia dar în ochii de culoarea ciocolatei nu văzu 
nici un semn că ar recunoaşte-o. 

Nu avea mutră de agent procedural, dar ştia 
cum o cheamă, ceea ce era un semnal de alarmă. 
Casey întoarse capul şi strigă peste umăr. 

— Hei, Casey, te caută un tip! Scuzaţi-mă, îi 
zise ea bărbatului şi se strecură, în grabă, pe 
lângă el. Era în stradă dar nu-şi dăduse seama că 
fusese atrasă într-o cursă şi încolţită din spate de 
cel care sunase la uşă, şi din faţă de Michael 
Cooper care se îndrepta spre ea zâmbind 


victorios. Lui Casey îi venea să plângă de 
supărare. 

— Lasă glumele, Casey, o rugă Michael cu 
voce obosită. Mi-am pierdut toată noaptea 
căutându-te şi am mai şi aşteptat să te trezeşti ca 
să-ţi pot telefona. Ştii, nu voiam să te scol cu 
noaptea în cap. Ţinând cont că m-am purtat atât 
de grijuliu cu tine, fă-mi şi tu o favoare şi îndură-te 
să te dai bătută. 

l-ar fi spus ea că în dimineaţa aceea 
sentimentul de compasiune nu era punctul ei 
forte, dar n-avea chef de glume cu încăpăţânatul 
ăsta afurisit. În niciun caz, câtă vreme era în 
dezavantaj. 

— Cât de nepoliticos poţi fi! îl mustră printre 
dinţi. Doi contra unul, nu-i deloc cinstit, Cooper. 

— Cinstit! zbieră el. Uite cine vorbeşte despre 
cinste! 

Casey privi în jur cuprinsă de panică. Fusese 
prinsă în capcană. Era convinsă că bărbatul din 
prag nu o va lăsa să intre în casă, iar Cooper, 
indiferent cât de obosit era, ar alerga-o până ar 
prinde-o. Ce bărbat lipsit de scrupule! 

— Bine, Cooper, spuse ea resemnată. Sigur, ai 
dreptate. M-ai păcălit, aşa că nu-mi rămâne decât 
să capitulez. Aşa voi face, dar mai întâi, răspunde- 
mi la o întrebare. De ce faci chestia asta? De ce te- 
ai înhăitat cu mizerabilul ăla care vrea să trăiască 
pe picior mare din banii câştigaţi cu sacrificii de 
părinţii mei şi la care nu are niciun drept? Trase 
aer în piept şi continuă cu voce tristă. Asta a dorit 


tot timpul Pablo Cadenas de la mine. Îşi arcui 
buzele de culoarea coralului într-un gest care 
exprima  decepţie. Singurul lucru pe care 
întotdeauna şi-l dorise era un bărbat care să o 
iubească. Trista experienţă prin care trecuse îi 
dovedise că acela nu fusese omul potrivit. 

Michael bătu în retragere. 

— De obicei, încerc să nu mă amestec în 
afacerile celor de care mă ocup, îi declară el pe un 
ton rece. Ce este între tine şi Cadenas, vă 
priveşte. Pe mine mă interesează să-ţi dau hârtia 
asta. Se scotoci în buzunarul hainei bleumarin şi 
scoase o foaie de hârtie împăturită pe care ea ar fi 
putut-o recunoaşte de la o poştă. 

Nu o iau, îşi spuse Casey hotărâtă. Ar fi 
însemnat, că se lasă învinsă, ceea ce nu accepta, 
atâta timp cât avea putere să alerge şi cât mai 
avea câţiva aşi în mânecă. 

— Oh, Michael, gemu ea, apropiindu-se de el 
cu capul în jos. Rugându-se din suflet să-i 
reuşească şmecheria, ultima ei şansă, se aruncă la 
pieptul lui. Trăgându-şi nasul îşi frecă obrazul de 
cămaşa lui bleu. 

— Biata fetiţă. O compătimea dar asta nu-l 
împiedica să-şi facă datoria. li dădu chitanţa. 
Casey nu se împotrivi. Se lipi de el simulând 
hohote de plâns dar, în gând, făcea eforturi să 
născocească ceva care să stârnească simpatia 
acestui tip încăpățânat care, totuşi, avea o inimă 
bună. 

Michael se crispă. Nu-i plăceau deloc femeile 


care plâng, mai ales aceasta, dar din motive nu 
tocmai cucernice. 

— Uite ce e, Casey. Am să încerc să te ajut. 
Numai Dumnezeu ştie de ce îmi eşti simpatică. Iţi 
promit că am să te ajut. O îmbrăţişă şovăitor şi 
Casey rămase la pieptul lui, prefăcându-se că 
plânge în hohote. Nu ştiu cum vom proceda, dar 
mă gândesc eu la ceva. Acum, nu mai plânge. Nu e 
sfârşitul lumii. Dacă-i spui judecătorului exact 
întreaga situaţie, sunt convins că-ţi va da câştig de 
cauză. Ştia că minte, dar suna frumos. 

Casey nici nu se gândea să nu câştige, dar 
era hotărâtă să nu se lase târâtă prin tribunale 
pentru acuzaţii false. 

— Cred că ai dreptate, şopti ea. 

— Nu vrei o ceaşcă de cafea sau altceva? 
Privi neputincios capul blond lipit de pieptul său. 
Preferam să ai părul roşu, O'Neil. 

Ce mai conta! 

— Aş bea o ceaşcă, îi mărturisi ea şi se dădu 
un pas înapoi, dar nu înainte de a-i îndesa în 
buzunar bucata de hârtie. Iti mulţumesc pentru 
ajutor, Cooper. Îşi trase nasul cu zgomot. Cu capul 
în jos mai făcu un pas înapoi şi încă unul, apoi se 
răsuci şi o luă la fugă. 

— Casey! Casey! n-are nici un rost să fugi. 
Mai bine te-ai întoarce! 

Tonul iritat, de comandă, îi sugeră plăcerea 
cu care ar fi târât-o la închisoare dacă ar fi prins- 
O. 

Se grăbi să mărească cât mai mult distanţa, 


eventual să prindă un taxi sau autobuzul. 

Ecoul cuvintelor „Joci necinstit, Casey” o 
însoţi până dădu colţul. Începu să râdă. Cine 
vorbeşte de etică, un agent procedural! 

Pe mijlocul trotuarului câteva fetiţe săreau 
coarda. Casey intră în joc apoi se îndreptă bine 
dispusă şi calmă spre staţia de autobuz, hotărâtă 
să-l ia pe primul care mergea spre Northgate. 
Câteva ore va avea timp să se gândească în linişte 
la perioada în care, cu buzunarele aproape goale, 
se uita cu jind în vitrinele magazinelor. 

Se aşeză lângă o fetiţă de vreo doisprezece 
ani. Cu peruca aceea blondă păreau aproape de 
aceeaşi vârstă. Necunoscutul se urcă în autobuz, o 
privi în treacăt mutându-şi privirea în altă parte, 
căutând, parcă, pe cineva anume. 

Pe mine, se gândea Casey. Buzele îi tremurau 
într-un zâmbet trist. Câţi oameni o avea Cooper în 
subordinea sa? Ăştia se schimbau tot timpul, 
blestemându-i, pe ea şi pe Pablo, pentru banii 
pierduţi pe care nu-i mai recuperau niciodată. 
Până acum nu acţionaseră în grup. Işi aplecă 
umerii cu o mişcare inconştientă. Era convinsă că 
putea trage pe sfoară unul sau doi deodată, dar ce 
va face când se va confrunta cu o întreagă 
armată? Ordinul era ordin chiar şi pentru ea, care 
se jucase de-a v-aţi ascunselea cu ei. 

Aglomeraţia din autobuz avea asupra ei un 
efect ciudat. Îşi lăsă capul pe spate şi închise 
ochii. Aproape imediat îi apăru în minte imaginea 
clară a figurii lui Michael Cooper. 


Figura lui era mai mult interesantă decât 
frumoasă, osoasă, cu trăsături ascuţite şi 
bronzată. 

Bănui că petrece mult timp în aer liber. 
Vânând, probabil, femei lipsite de ajutor, îşi spuse 
în sinea sa, compătimindu-se, lucru care nu-i 
stătea în fire. 

Era înalt de cel puţin un metru şi optzeci şi 
cinci de centimetri, bine legat, cu părul castaniu- 
închis, ceva mai lung. Il purta dat pe spate, cu 
cărare pe partea stângă. Ochii mari, căprui, erau 
umbriţi de gene lungi, întoarse, o nuanţă mai 
deschise decât sprâncenele negre. 

Se îmbrăca elegant, trebuia să recunoască, 
amintindu-şi-l cum arăta nu numai în dimineaţa 
aceea dar şi la petrecere. Era clar că dorise să 
facă impresie. 

Naiba să-l ia! Ce-i trebuia lui să fie atât de 
conştiincios în meserie? 

Lumea se pregătea să coboare. Casey se 
apropie de uşă înainte ca autobuzul să oprească în 
staţie. Cobori prima. Dacă bărbatul care, probabil, 
urmărea pe cineva, era unul din complicii lui 
Cooper, va trebui să o fugărească ca un prepelicar. 

Aruncă o privire în spate spre călătorii care 
coborau din autobuz, apoi se îndepărtă cu paşi 
hotărâți. Ar fi trebuit să se furişeze şi să facă 
drumul întors cu autobuzul dacă voia să scape de 
urmăritor. 

Cincisprezece minute mai târziu, era instalată 
în siguranţă, în maşina unui prieten. 


— Slavă Domnului că te-am întâlnit, Eric, 
spuse ea, uitându-se peste umăr, din obişnuinţă. 
Nu ştiu cum am putut fi atât de neatentă şi să iau 
autobuzul în direcţie greşită. 

— Probabil eşti obosită din cauza agitaţiei cu 
nunta, spuse acesta zâmbind, întorcându-se puţin 
spre ea. Scuză-mă că a trebuit să te aşezi în spate, 
dar nu mă aşteptam să iau pasageri, aşa că mi-am 
pus bagajele pe bancheta din faţă. 

Casey îl asigură că se simţea foarte bine 
acolo unde se aşezase. 

— Mai ales că, în eventualitatea în care Anita 
ne-ar vedea împreună, e mai bine ca eu să stau în 
spate şi lucrurile tale în faţă, îl tachină ea. 

— Să ştii că ai dreptate. Eric râse cu poftă. Şi- 
ar ieşi din sărite înainte de a apuca să-i spun că 
aveam de gând să te conduc acasă. E geloasă până 
şi pe urâtele care se uită la mine... 

— Te iubeşte foarte mult, îl întrerupse Casey. 
Eric, nu mă duc acasă. 

— Nu? O privi prin oglinda retrovizoare. 

— Nu. Mă duci la Bridget şi Gray? Trebuie să 
le ud florile. 

— Perfect. Oricum, mi-e mai aproape. 

Fericită că în casa surorii şi cumnatului ei se 
va simţi în siguranţă, se lăsă pe spate să se 
relaxeze. 


est 28) 


Capitol 2 


Casey găsi cheia pe care Gary o ţinea ascunsă 
sub  covoraşul din hol, descuie şi intră în 
apartament. Moartă de sete se repezi în bucătărie. 
Deschise o sticlă cu bere şi se duse să o bea în 
camera de zi. Se ghemui lângă fereastră, pe 
canapeaua din catifea în dungi maron-cafenii. Se 
concentră numai asupra panoramei oraşului 
Seattle. Terminase berea şi se simţea mai bine. Se 
gândi că ar trebui să-i telefoneze mamei sale, deşi 
la vârsta ei nu mai era obligată să dea socoteală 
de ceea ce face, dar aceasta mereu îşi făcea 
probleme. 

O sună şi îi spuse că este la Bridget. 

— Vreau să fac puţină ordine ca atunci când 
se vor întoarce din luna de miere să nu mai aibă o 
grijă în plus. Nu că le-ar fi stat lor gândul la asta 
când s-ar fi întors, se gândi ea. 

— Am crezut că Gary s-a ocupat de asta 
înainte de plecare. Casey o simţi puţin nervoasă şi 
zâmbi. 

— E foarte curat, dar s-a aşezat praful. 

— Bine. Vii la cină? 

— Ajung la timp ca să-ţi dau o mână de ajutor, 
promise ea. De parcă ar mai fi avut unde să se 
ducă în altă parte! 

Inchise telefonul şi luă din bucătărie o cârpă 
de praf. S-ar fi simţit vinovată dacă n-ar fi făcut-o, 
deşi mama n-ar fi aflat niciodată dacă a şters sau 


nu praful. 

Îşi aminti frânturi de cântece din copilărie şi 
începu să le fredoneze. Până se vor întoarce ei, 
praful se va depune din nou şi vor avea ceva 
treabă de făcut. 

Se făcuse aproape unu când îşi dădu seama 
că nu mâncase nimic, nici de dimineaţă şi nici la 
prânz. Tocmai inspecta frigiderul lui Gary când 
auzi telefonul în camera alăturată. Inchise uşa 
frigiderului şi se repezi să răspundă băânuind că 
era mama ei. 

— Bună, mami, spuse ea pe un ton afectuos. 

— Dacă vocea mea seamănă cu a mamei tale, 
m-am nenorocit, o tachină Michael Cooper. 

— Ce ghinion! oftă Casey. Cum ai dat de 
mine? Nu, nu-mi spune. Ai sunat acasă, i-ai 
îndrugat ceva mamei şi ea, credulă, ţi-a spus unde 
mă aflu. Cu receptorul în mână se apropie de 
fereastră şi se uită în stradă. Chiar să-l fi crezut 
maică-sa? De la ea să fi aflat Cooper adresa? 
Casey îşi miji ochii căutând cu privirea cabina 
telefonică. Avea sentimentul fatalităţii că cel care 
o chinuia se afla, undeva, în stradă. 

— Dacă ai avea puţină răbdare, O'Neil, ţi-aş 
spune că trucul nu ţi-a reuşit. Ţi-am dat citaţia în 
prezenţa unui martor, aşa că nu poţi nega că ai 
primit-o, încăpăţânat-o! 

Casey îşi muşcă buza. Scruta strada dar nu îl 
zărea. 

— Dovedeşte-o, Cooper. 

Acesta rămase fără replică şi Casey răsuflă 


uşurată. Avea ea o presimţire că nu exista niciun 
martor. 

— Nu-ţi poţi susţine declaraţia, nu-i aşa 
Cooper? îl luă ea peste picior. Închise ochii 
încercând să-şi aducă aminte figura bărbatului 
care îi sunase la uşă. Bănuia că era unul din 
acoliţii lui, dar acum era convinsă că nu. Aleluia! 

Michael oftă, recunoscând de bunăvoie că nu 
putuse corupe martorul. 

— De fapt, îi mărturisi el, bărbatul nu era 
decât un vagabond care urmărea să pună mâna pe 
cei zece dolari promişi dacă o va face să iasă din 
casă. 

— Deci, o luăm de la capăt, nu? jubilă Casey. 

— Nu tocmai, răspunse el tăios, auzindu-i 
tonul infatuat. Eu ţi-am dat-o şi la tribunal pe mine 
mă vor crede. 

— Vrei să insinuezi că pe mine nu? ripostă 
Casey şi adăugă, înfruntându-l cu impertinenţă: 
Rămâne de văzut, Cooper. 

— În locul tău n-aş fi atât de sigură, din 
moment ce îţi vor emite un mandat de arestare. 
Domnişoară Ştie-Tot, rolul meu a luat sfârşit, de 
acum încolo, tribunalul se va ocupa de tine. 

O clipă, Casey simţi că se prăbuşeşte, învinsă, 
umilită şi cumplit de singură. Apoi faţa i se 
lumină, îşi îndreptă umerii, bărbia mică împunse 
aerul şi se ridică în picioare. 

— Atunci, de ce m-ai sunat, Cooper? Să te 
bucuri de nenorocirea mea? 

— Nu. Vreau să-ţi ofer sprijinul meu, pe care 


sper să-l accepţi. Părea atât de sincer încât Casey 
era gata-gata să-l creadă. 

—  Generozitatea ta, pur şi simplu mă 
copleşeşte. li declară ea, cinic. Dacă ar fi fost aşa 
nu i-ar fi dat citaţia. 

Nu mai avea nicio speranţă. 

— Când trebuie să mă prezint şi unde? Se 
felicită pentru calmul pe care reuşea să-l afişeze. 
Cel mai mult regreta că se ascunsese atâta vreme 
fără niciun folos. Câtă risipă de energie, se gândi 
cu părere de rău. 

— Şaisprezece aprilie, la Los Angeles. 

Casey dădu din cap fără să mai zică nimic. 
Privea pe fereastră cu ochii înotându-i în lacrimi. 
Pierduse bătălia. Principalul motiv pentru care se 
ambiţionase să se tot ascundă era acela că ştiuse 
de la început că va pierde procesul. Îl agresase pe 
Pablo, era supărată „dar problemele ei nu dorea 
să le discute cu străinii. 

— Casey? Casey, plângi? O auzea cum îşi 
trage nasul. 

— Nu e treaba ta! se răsti ea. 

Parcă  ghicind că avea să-i trântească 
telefonul în nas, o sfătui să nu-l închidă până nu-i 
spune unde o putea găsi. Dorea să vină să o 
liniştească. 

Casey privi telefonul încruntată şi se 
smiorcăi. 

— De ce vrei să faci asta? 

— Pentru că eşti tristă şi mă simt vinovat. 
Avea vocea caldă ca o şoaptă, ceea ce o îndemnă 


să creadă că era sincer. Şi, pentru că, oftă el 
prelung, să fiu al naibii dacă nu-ţi dau dreptate, 
O'Neil. 

Fiindcă, probabil, încă nu ţi-ai terminat 
misiunea, se gândea Casey, suspicioasă. La 
orizontul întunecat se zărea o nouă speranţă. 

— Nu vreau să vii aici, Cooper. Îşi trase din 
nou nasul cu zgomot. De fapt, nu vreau să te mai 
văd vreodată. Închise încet telefonul şi se duse la 
fereastră să se uite în stradă. 

Era pe undeva, pe acolo. Era la fel de sigură 
de asta, pe cât era de sigură că el nu se va lăsa 
până nu o va fotografia cu citaţia în mână. Zâmbi 
ironic. Nu avea niciun martor pentru a-şi susţine 
mărturia, aşa că era inutil să declare că îi dăduse 
citaţia. Deci, asta însemna pentru el să vină ca să 
o „consoleze”. 

— Aş fi în stare să-l cred că e sincer, bombăni 
ea lipindu-şi fruntea de geamul rece. 

Telefonul sună din nou şi deşi intuiţia îi 
spunea că era tot Michael, răspunse. 

O abordă direct. 

— Casey, hai să cădem la învoială. Până nu-ți 
dau citaţia nu te las în pace. Execut un ordin... 

— Şi vrei să-ţi spun unde sunt ca să-l duci la 
îndeplinire, nu? Casey râse ironic. Ce, crezi că 
sunt proastă, domnule Cooper? Îşi recăpătase 
nesperat de repede siguranţa de sine. 

— Eşti tu cam trăsnită, dar, în niciun caz 
proastă. Eşti drăguță, atrăgătoare şi, îţi spun 
sincer, îmi placi, izbucni în râs. Ciudat, nu, ca un 


agent procedural să-şi ofere serviciile pârâtului. 
Vorbesc sincer, Casey, vreau să te ajut. 

— Ca ce chestie? 

In receptor se auzi un oftat prelung şi apoi 
vocea lui gravă. 

— Mă simt răspunzător, Casey. 

Puse jos receptorul. Cu cât îl ţine mai mult la 
distanţă, cu atât mai greu va reuşi să-i dea citaţia! 
îşi strânse buzele înjurându-l în gând pe Michael 
Cooper şi pe toţi cei de teapa lui, capabili de orice 
pentru a-şi atinge scopul şi care nu ţineau cont de 
cei cărora le făceau rău. 

Ridică receptorul şi sună acasă pentru a-şi 
anunţa mama că nu va apărea la cină şi să o 
instruiască să nu spună nimănui unde se află, mai 
ales unui anume Michael Cooper. Bănuia că acesta 
nu se va preta la cine ştie ce tertipuri pentru a 
obţine adresa. Rachel O'Neil era ultima ei 
speranţă. Numărul de telefon al lui Gary era la 
secret şi dacă Michael nu cunoştea numele 
abonatului, de la societatea de telefoane nu l-ar fi 
aflat în veci. 

— De ce, dragă? o întrebă Rachel 
circumspectă. 

— Pentru că, dragă, trebuie să mă gândesc şi 
dacă m-aş trezi cu el pe cap, ar fi ultimul lucru pe 
care l-aş face. Nu-i plăcea s-o mintă dar nici nu-i 
putea explica de ce îl evita. Mama ei s-ar fi 
îngrijorat şi mai mult. 

Următoarea mişcare fu aceea de a-şi rezerva 
prin agenţie un bilet de avion chiar pentru seara 


aceea. 


asc 


Razele soarelui se strecurau prin crăpătura 
draperiilor de un galben-deschis încălzindu-i faţa 
somnoroasă, îmbiind-o să se trezească şi să se 
bucure de ziua care abia mijise. Căscă cu poftă, 
renunțând la visul plăcut şi deschise ochii. 

Era acasă. Îşi plimbă privirea prin dormitorul 
micuţ dar elegant mobilat şi zâmbi. Acasă. Ce bine 
e acasă. Aruncând la o parte cearşaful se dădu jos 
din pat, îşi luă papucii şi se duse direct la 
fereastră să tragă draperiile. 

Vremea era splendidă. Nu ca în Seattle. 
Evident că de pe terasa casei tatălui ei nu putea 
privi direct Oceanul Pacific. De aici, din căsuţa ei 
de pe malul oceanului era cu adevărat o plăcere să 
poţi admira oceanul agitat. Odată, chiar reuşise să 
pândească balenele săltând deasupra valurilor. 
Adesea erau vizitaţi de foci care erau mult mai 
îndrăzneţe decât balenele. Veneau mult mai 
aproape de țărm şi chiar le fotografiase. 

Bărbatul care se plimba pe țărm i-l aduse în 
minte pe Michael Cooper. Ce păcat că nu l-a 
cunoscut în împrejurări mai plăcute, poate, chiar l- 
ar fi simpatizat. 

Îşi pregăti o cafea tare şi se gândi să 
mănânce ceva dar, până la urmă o bău doar cu o 
felie de pâine, timp în care citi corespondenţa 


sosită cât timp fusese plecată la Seattle. 

Nimic interesant. Îşi puse nişte blugi 
decoloraţi şi un tricou jerpelit, tenişii vechi şi se 
pieptănă în grabă aşezându-şi pe cap o şapcă din 
piele. 

Câteva clipe mai târziu era pe plajă şi trăgea 
în piept aerul sărat al oceanului, lăsându-şi părul 
liber să fie răvăşit de briză. Simţea umezeala 
nisipului care scârţâia sub tălpile tocite ale 
tenişilor. Era magnific. ` 

Casey petrecu toată ziua pe plajă. Intr-un 
târziu se hotărî să plece spre casă. Tenişii musteau 
de apă, pantalonii şi-i suflecase până la genunchi, 
pierduse şapca, părul îi era ud şi încâlcit. 

Urcând obosită poteca, gândul o purta la 
petrecerea din seara trecută de la care lipsise din 
cauza lui Michael Cooper. Şi cât aşteptase să-şi 
reîntâlnească vechii colegi de şcoală! 

Ghinionul meu, oftă cu părere de rău. Spera 
că într-o zi el se va afla pe urmele cuiva care îl va 
„îndupleca” să-şi schimbe meseria. Sper să fiu 
martor ocular la eveniment, îşi făgădui ea 
îmbufnată. Atunci să vezi spectacol! 

— Cu ochii la tenişii murdari de nisip Casey 
nu-l văzu pe bărbatul sprijinit de uşa casei până 
când nu dădu nas în nas cu el. 

— Tu, şopti ea. Într-o clipă, furia luă locul 
şocului, aprinzându-i scântei în ochii măriţi de 
uimire. 

Ce cauţi aici? 

El îşi ridică sprâncenele exagerând expresia 


de surprindere. 

— Te căutam, evident. Văzându-i chipul 
înfuriat, Michael zâmbi larg. In Seattle te-am 
pierdut. Ştii, n-ai rezolvat nimic părăsinducţi 
părinţii atât de precipitat. Dădu din cap. Oricum, 
te-aş fi lăsat să-ţi iei rămas-bun de la ei şi ţi-aş fi 
dat chiar un avans, râse el cu o voce caldă şi 
vibrantă. Mai ales că întotdeauna ştiu unde te pot 
găsi. 

— Câtă perspicacitate, se răsti ea nervoasă. 
De ce-ţi pierzi timpul, Cooper? Mi-ai mai dat odată 
citaţia aia în Seattle. De ce ai mai venit până aici? 
vorbind, deschise uşa, imaginându-şi cum i-o va 
trânti în nas, dar el o prinsese deja de talie. 

Casey se răsuci şi-l privi printre gene calm şi 
distant. 

— Ce mai vrei de la mine? 

— Lasă-mă să intru, Casey. Poate, chiar, îmi 
oferi o ceaşcă cu cafea. Părinţii tăi ţi-au lăudat 
ospitalitatea şi mi-au spus cât eşti de amabilă şi de 
binevoitoare. Nu încerca să-mi dovedeşti că se 
înşală. 

Vocea lui amuzată o irită şi mai mult şi 
bodogănindu-l printre dinţi împinse uşa cu piciorul 
şi îl invită făcând un semn cu capul. 

El închise uşa. 

— Fiindcă tot eşti atât de descurcăreţ, fă-ţi 
singur cafeaua. Eu mă duc să mă schimb de 
lucrurile astea ude. Se întoarse şi intră în 
dormitor. 

Auzind paşi în spate, Casey trase aer în piept 


ca să-şi calmeze emoția, apoi se răsuci şi se trezi 
cu Michael care zâmbea în prag. El închise uşa şi 
se sprijini de ea. 

— Nu-mi amintesc să te fi invitat în dormitor. 

Zâmbetul larg îi arcuia buzele senzuale şi îi 
scotea în evidenţă ridurile subţiri de la colţul 
ochilor. 

— Nu. nu m-ai invitat dar, din moment ce 
reuşeşti atât de bine să te fofilezi, cel mai indicat 
este, totuşi, să te supraveghez cât timp te îmbraci. 
Uite ce e, încăpăţânato, părerea mea este că 
singura modalitate de a sfârşi cu bine ce ai 
început este să te iau de mână şi să te duc la 
tribunal, aşa că m-am autodesemnat paznicul tău 
până pe şaisprezece aprilie. Se simte nevoia. 
Hohoti încet. 

Casey se simţea exact ca un animal în cuşcă 
şi nu-i păsa de surâsul lui arogant, căutând cu 
coada ochiului o posibilitate de a evada. Nu vedea 
niciuna. 

Timp. Trebuia să câştige timp. 

— A rămas mai puţin de o lună, reflectă ea cu 
voce tare. Nu mă poţi supraveghea tot timpul, 
Cooper. Va trebui să mai şi dormi, să-ţi satisfaci 
necesităţile... chestii de genul ăsta. 

— Corect. li zâmbi cu îngăduinţă. 

Pune el ceva la cale, se gândea Casey în timp 
ce-i studia faţa care nu exprima nimic, din 
moment ce zâmbetul nu avea nicio legătură cu 
hotărârea de neclintit pe care i-o citea în ochii 
negri. 


— Dacă nu te schimbi de lucrurile alea ude, o 
să răceşti cobză, o atenţionă Michael, pe tonul cu 
care, bănuia ea, se adresa clienţilor cu deficienţe 
mentale. Du-te şi schimbă-te imediat, adăugă el cu 
o voce înadins blândă. N-am de gând să plec. 

— Trebuie să pleci, Cooper, îi spuse ea şi 
inima începu să-i bată puternic, iar pulsul i-o luă 
razna când îl văzu desprinzându-se de lângă uşă şi 
îndreptându-se încet spre ea. 

— Pleacă de aici. Vocea ei se subţiase ca un 
fir de aţă... 

— Casey. 

Nu-i plăcea deloc privirea lui şi felul în care îi 
şoptise numele o călca pe nervi. Privi cu teamă în 
jur dar singura ei scăpare era uşa, iar Cooper îi 
bloca drumul. 

— În regulă, Cooper, spuse ea iute. Ai 
câştigat. Recunosc că mi-ai dat citaţia şi-ţi promit 
- urmând un impuls copilăresc îşi încrucişă 
degetele la spate - că voi fi la tribunal pe 
şaisprezece aprilie. Acum, te rog să pleci. Cu ochii 
în lacrimi îi făcu semn să iasă şi îi întoarse spatele. 
Nu avea unde să se ducă şi nu intenţiona să-şi dea 
jos de pe ea absolut nimic până ce el nu va 
dispărea de acolo. 

— Nu pot pleca. O prinse fulgerător de umeri, 
o întoarse cu faţa şi o lipi de pieptul lui puternic. 
Pierzându-şi echilibrul îl apucă de mijloc. 

— Ce n-ai...! 

El deja îi acoperise gura cu un sărut care o 
înfioră toată. Încercă să ignore senzațiile erotice 


tulburătoare care o răscoleau din cap până în 
picioare. Căuta să se convingă că singurul motiv 
pentru care îl lăsase să o sărute era acela de a-l 
lăsa cu garda descoperită. Nu îi dejucase el, oare, 
toate planurile? 

Corpul ei prea dornic să răspundă 
mângâierilor agentului procedural nu ţinea cont 
de mustrări. În haosul din mintea ei ceva, totuşi, îi 
reaminti că individul era extrem de versat. 

Michael nu o mai săruta dar, ţinând-o de 
umeri, o obligă să meargă până la uşă. Se aplecă, 
o sărută uşor şi Casey îi întâlni privirea 
încruntată. 

— Fie, O'Neil. De data asta te cred, şopti el. 
Dar, ai grijă, dacă mai încerci să mă tragi pe 
sfoară, ţi-ai pierdut încrederea mea. 

Deschise uşa şi ieşi fără a mai privi înapoi. 
Casey aşteptă să dispară. Buzele ei încă arzând 
păstrau urma sărutărilor. Surâse trist. 

Îl auzi pe Michael strigându-i din camera de 
Zi. 

— Pregătesc un ibric cu cafea, iar dacă ai 
ceva de mâncare, sper că nu te deranjează dacă- 
mi fac un sandviş. Sunt pe drum de... 

Ultimele cuvinte fură acoperite de zgomotul 
cu care fusese trântită uşa dormitorului. Casey 
rămase o clipă cu ochii la ea apoi, amintindu-şi că 
era udă leoarcă, îşi descălţă tenişii şi făcu câţiva 
paşi prin cameră. Se îndreptă şovăind spre baie cu 
paşii estompaţi de covorul gros, de culoare 
galben-închis. 


Intenţiona să fugă. Stând sub duşul fierbinte 
şi reconfortant, se gândea că Michael era prea 
plin de sine ca să îi pese sau nu de încrederea pe 
care i-o acordase. De fapt, recunoscu ea, dacă ar fi 
rămas cine ştie cum ar fi evoluat relaţia lor. După 
experienţa cu Pablo îşi jurase că nu o va 

mai interesa niciun bărbat şi până atunci, aşa 
fusese. 

— Neapărat trebuie să plec de aici, îşi spuse 
ea, convinsă că tocmai acela era momentul cel mai 
potrivit, cât Michael avea treabă la bucătărie. 

Dar, ca de obicei, Casey îşi subestima 
adversarul. Văzând umbra care dispărea pe sub 
fereastra camerei de baie îşi dădu seama că 
Michael controla toate ieşirile. 

— Mda, şi mai zicea că are încredere în mine! 
îi venea să urle de ciudă, dar rămase calmă pentru 
a-şi putea pune mintea la contribuţie. Doar nu 
exista numai un singur mijloc ca să-i dea peste nas 
încăpăţânatului de agent procedural. 

leşi îmbufnată de sub duş. Nu mai pomenise 
un asemenea capsoman, un bărbat atât de 
îndărătnic, atât de... Nici nu mai găsea cuvinte... 

Puţin mai târziu, în timp ce-şi usca părul, îi 
veni o idee formidabilă. Nici nu va mai fi nevoie să 
plece dacă îl va putea păcăli pe Michael, lăsându-l 
să creadă că deja o făcuse şi atunci el va fi cel 
care va părăsi casa. Zâmbind, puse foehnul în 
suportul său şi intră pe furiş în dormitor. Cu un an 
în urmă când se izolase în căsuţa aceea, observase 
că accesul spre mansardă se făcea prin dulapul 


din perete. Dacă muncitorii reuşiseră să treacă pe 
acolo, pentru ea va fi o nimica toată să se 
strecoare şi să se ascundă. 

Işi trase în grabă blugii şi un tricou, deschise 
cu grijă uşa dulapului şi intră. O cuprinse panica 
când îşi dădu seama că nu se putea cocoţa pe 
raftul de deasupra celor cu haine. Muncitorii 
folosiseră o scară... Taburetul măsuţei de toaletă! 

— Minutele i se părură secole până reuşi să 
aducă scăunelul înăuntru, să se urce pe raft şi să-l 
ascundă în dosul hainelor de pe umeraşe. Acum 
totul era în ordine. Deplasă bucata de placaj care 
masca intrarea în mansardă. 

— Casey? auzindu-l pe Michael strigând-o şi 
bătând la uşă chicoti gata să se dea de gol. Casey? 
Casey? dacă nu-mi răspunzi, intru, indiferent dacă 
eşti sau nu îmbrăcată, o ameninţă el. 

O clipă mai târziu auzi deschizându-se şi apoi 
trântindu-se uşa dormitorului, ceea ce o împiedică 
să desluşească înjurăturile care urmară. 

— Casey O'Neil, scorpie nenorocită, iar mi-ai 
făcut-o! Vocea îi suna de parcă ar fi scuipat 
cuvintele printre dinţi. Casey mai auzi şi o 
bufnitură şi-şi imagină cum lovea cu pumnul în 
perete. 

Zâmbi satisfăcută. Să se înveţe minte şi să nu 
se mai ţină de capul ei! Era extrem de mulţumită 
că-l dusese de nas pe marele agent procedural. 

Acum va sta cu urechile ciulite la uşă să-l 
audă când iese apoi va părăsi ascunzătoarea. Nu 
putea spune că se înnebunea după mirosul de 


mucegai din mansardă şi nici ideea de a rămâne 
acolo ghemuită cine ştie câtă vreme nu o făcea să 
sară în sus de bucurie, dar nici să iasă prea 
repede şi să o înhaţe nu-i convenea. Numai 
Dumnezeu ştia cum s-ar fi dezlănţuit afurisitul de 
Michael Cooper. 

Casey aţipise şi habar n-avea cât era ceasul şi 
dacă Cooper plecase sau nu. Oricum, dacă tot se 
inversaseră rolurile, va trebui neapărat să facă o 
inspecţie în toată casa. Evident că nu o să bântuie 
nici ea prea mult pe acolo, aşa că urmăritorul ei va 
dispărea cât mai repede din calea ei. 

În casă nu se auzea decât radioul pe care îl 
lăsase să meargă atunci când ieşise la plimbare. 
Era o prostie, dar nu-i făcea plăcere să se întoarcă 
într-o casă în care nu se auzea niciun zgomot, aşa 
că îl lăsase deschis. 

Se întinse încercând să-şi dezmorţească 
picioarele. Ţinând cont că stătuse atâta vreme în 
poziţia aceea incomodă, se temea că muşchii i s-ar 
fi putut atrofia şi ar rămâne înţepenită în patru 
labe. 

Deschise uşor chepengul, doar cât să arunce 
o privire în dulap apoi răsuflă uşurată. Scăunelul 


era acolo unde îl pusese şi uşa închisă. 

— Excelent,  şopti ea, simțindu-se în 
siguranţă. Se felicită în gând şi zâmbi. „Doar nu 
păcălise degeaba timp de opt luni agenţi 
procedurali ca tocmai acum să fie prinsă de unul 
mai şmecher, numai gura de el. Măcar de n-ar fi 
fost atât de al naibii de atrăgător! 

Curajul îi spori enorm atunci când, coborând 
de pe scăunel, jos nu zări pe nimeni care să-i ţipe 
„le-am prins!” Era linişte. Deschise uşa uşor, 
iscodi cu privirea dar, părăsind ascunzătoarea, 
dădu nas în nas cu bărbatul care şedea în afara 
razei ei vizuale. 

Michael nu era atât de lipsit de tact încât să-i 
strige „Te-am prins!”, în schimb, când îl auzi 
întrebând-o calm „eşti gata să punem la punct 
condiţiile”, simţi că, într-adevăr, face o criză de 
apoplexie. 

Încremenită, îşi fixase privirea pe figura lui 
atrăgătoare. Avea ochii măriţi şi faţa atât de 
palidă, încât cei câţiva pistrui de pe nas parcă 
erau aluniţe. 

Expiră greoi. 

— Co... co... condiţiile? se bâlbâi ea, dorindu- 
şi cu disperare să se poată concentra, şi să facă 
ceva cu picioarele... orice! 

Îngâmfarea lui Michael o ofensa. Se vedea 
clar din zâmbetul lui larg că se distra copios pe 
socoteala ei. 

— Condiţiile, păpuşico. Ale mele. Se îndreptă 
spre ea ţanţoş, cu paşi rari. Ea începu să tremure 


cuprinsă de o ciudată nelinişte. I se înmuiară 
braţele şi simţi cum i se face părul măciucă. 

El se întinse, îi prinse braţele cu mâinile lui 
puternice, dar incredibil de tandre, şi o trase la 
pieptul lui. Casey rămăsese cu ochii pe chipul 
aplecat asupra ei, dar acum, în timp ce o săruta, îi 
închise simțind cum îi iau foc obrajii. Teama îi 
dispăruse. 

Uşor şi fără chef îşi dezlipi buzele de ale ei şi 
se retrase cu un pas, nelăsând-o însă din braţe. 
Degetele lui o ardeau ca tăciunii aprinşi, căldura 
lor pătrunzând prin materialul subţire. 

— Acum, Casey O'Neil, mai ai de gând să-mi 
faci probleme sau te faci fată cuminte? 

Privindu-l în ochi, Casey  desluşi în 
profunzimea lor întunecată o dârzenie de neclintit 
şi-şi dădu seama că zâmbetul lui binevoitor care-i 
arcuia buzele şi lăsa să i se întrevadă dinţii albi, 
superbi, era praf în ochii proştilor. 

Înghiţi cu noduri, dar vocea parcă îi pierise. 
Şi asta nu era nimic. Dacă ar fi fost posibil ar fi 
intrat în pământ cu totul. 

Michael nu avea astfel de probleme. Cu o 
voce foarte veselă începu să stabilească „regulile” 
după care vor coabita. 

— Evident, îţi poţi păstra dormitorul, o 
informă el, cu mărinimie. Eu voi dormi în camera 
de zi. Din moment ce tu... 

— Câtă generozitate, îl întrerupse Casey, cu o 
voce slabă dar tăioasă şi plină de sarcasm. 

El continuă ca şi cum n-ar fi auzit-o. 


— Din moment ce tu ai achitat plata chiriei 
sau a ipotecii, e normal ca eu să mă ocup de 
aprovizionare, iar treburile gospodăreşti le vom 
împărţi, sfârşi el privind în jur, calculând, probabil, 
cam cât i-ar lua să dea cu aspiratorul. 

— Bănuiesc că eu nu am dreptul să ripostez 
în legătură cu planurile tale, bombăni ea, 
incapabilă să i se împotrivească. 

— Exact, spuse el rânjind. 

— Ştii că eşti impertinent? 

— Până acum mi s-a mai spus o dată sau de 
două ori, recunoscu el făcând o mutră comică şi 
infatuată. Casey fu aproape convinsă că se mai şi 
mândrea cu treaba asta! 

Tatăl ei prevăzuse că într-o zi va da cu 
fruntea de un obiect imobil devenit proverbial, dar 
acest obiect imobil avea forţa unei gorile şi n-avea 
de gând să-i dea drumul decât satisfăcut de treaba 
pe care o făcuse. Sentimentul înfrângerii o devora 
şi abia se putu stăpâni să nu se prăbuşească. Se 
încăpăţână. Acum, mai mult decât oricând, era 
hotărâtă să scape de el. 

Lucrul cel mai îngrijorător era acela că îşi 
simţi dintr-odată creierul explodând în mii de 
bucățele. Nu-i venea în minte nicio idee. 
Concentrează-te, fir-ar să fie! îşi impuse ea 
mânioasă. Merita să fie ars pe cărbuni încinşi, 
dacă nu pentru altceva, măcar fiindcă era atât de 
convins că îi va zădărnici planurile. Asta merita, să 
fie pus pe jăratic! 

Ce naiba să facă? în timp ce trecea în revistă, 


în gând, toate tertipurile pe care le cunoştea, în 
colţul gurii îi apăru un zâmbet abia schiţat, am să- 
ţi ofer o vânătoare pe cinste, îi promise ea. Nu va 
şti cum să dispară mai repede din calea ei, iar ea 
se va distra de minune. Va începe cu ce ştia ea că 
l-ar durea cel mai mult. Cu portofelul. 

În minte îi apăru dintr-odată imaginea 
feliuţelor suculente de friptură cu sote de ciuperci 
şi rondele de ceapă. Parcă şi simţea mirosul 
bunătăţilor. 

— Perfect, oftă ea resemnată. Cred că putem 
începe cu un tur pe la băcănie. 

— Acum? întrebă el surprins că cedase atât 
de uşor. 

— Acum sau mai târziu tot una e, zise ea 
repede strângându-şi buzele ca să nu izbucnească 
în râs şi scuturându-i de pe piept un imaginar fir 
de praf. Nici n-am avut timp de cumpărături. 
Ziceai că eşti cu maşina? 

Michael îşi ridică mirat o sprânceană. 

— Tu n-ai maşină? 

— E la reparat. Ce alt motiv aş fi avut să mă 
prefac că plec? Zâmbi, chinuindu-se să respire 
normal în ciuda  palpitaţiilor provocate de 
mângâierile lui. Era aproape mulţumită că nu mai 
încerca să o stârnească... aproape. 

— Vrei să spui, bombăni el, că dacă aveai o 
maşină la dispoziţie, ai fi fugit şi ai fi lăsat un om 
aproape cu desăvârşire străin, singur la tine în 
casă? 

— Fii convins! Casey abia se abţinea să nu 


chicotească şi ochii i se umeziseră din cauza 
efortului. Mă bucur că ai pus cuvântul „aproape” 
înaintea lui „desăvârşit” pentru că, vezi tu, 
Cooper, dragule, tu nu eşti nici pe departe 
desăvârşit. 

— E valabil pentru amândoi. Îi dădu drumul şi 
se retrase câţiva paşi ca să se sprijine de perete. 
Era înalt şi tulburător de viril. 

— Cum adică? îl luă ea peste picior, 
nemaiştiind dacă să-i admire sau să-i ignore 
zâmbetul ivit în colţul gurii. Vrei să spui că am 
făcut greşeli. Noi? îşi duse, teatral, o mână la 
piept şi-l privi simulând surprindere. 

— Doar câteva. 

— Aha. Surâse. Spune-mi măcar una. 

— Minti de îngheaţă apele. 

— Dar şi plauzibil, sper, nu? 

— Eşti pisăloagă. 

— Şi tu la fel. 

— Eşti exasperantă... 

— Şi moartă de foame, exclamă ea cu 
obrăznicie, nemaisuportând să-i înşire cu atâta 
francheţe toate defectele. Aşa că, hai la băcănie. 

Zâmbind maliţios Casey îl urmă. Nu se mai 
gândea cu poftă nebună la prune glasate ci la 
biftec, homari, crabi şi creveţi, la vinuri şi 
brânzeturi din import. Singurul lucru pe care îl 
regreta era acela că nu îi plăcea caviarul. 

— N-arată rău, admise ea apropiindu-se de 
maşină. Avea culoarea aceea pe care puştii 
vecinilor o numeau în glumă, „roşu-semafor” şi 


era o Trans Am perfect întreţinută, potrivită cu 
stilul ei sportiv. 

— Mă bucur că măcar ceva legat de persoana 
mea îţi place. Zâmbi şi preţ de o secundă ea îi zări 
albul sclipitor al dinţilor. 

— O maşină nu poartă povara greşelilor 
proprietarului său, zise ea cu subînţeles şi se 
aşeză cu atenţie în scaunul jos din piele neagră. 

— Ba, pe deasupra, nu face nici discriminări, 
remarcă el, fiind atent să-i închidă portiera. Se pot 
plimba cu ea şi femei irascibile şi cei care nu ştiu 
să piardă. 

Despre ea era vorba, dar nu făcu imprudenţa 
să răspundă provocărilor. Acum, n-are decât să 
râdă. Cine râde la urmă râde mai bine, îşi spuse 
ea mulţumită. 

Se  îndreptară tăcuţi spre supermarket, 
Michael atent la drum, Casey făcându-şi planuri 
cum să dispară. 

Opriră în parcare şi coborâră. Privi atentă 
intrarea. Uşa din spate. Toate magazinele au aşa 
ceva. Dacă Michael i-ar da o şansă cât de mică... 

Michael nu o scăpa din ochi. O urmărea 
printre genele dese şi întunecate. Intuiţia îi 
spunea că ea aştepta un prilej. Surâse, auzind 
parcă scrâşnetul cauciucurilor, apoi oftă. De mult 
nu mai urmărise o femeie atât de plină de viaţă, 
iar în privinţa frumuseţii şi inteligenţei nu-şi 
amintea să fi cunoscut vreuna care să-i semene. 
De ce, de ce trebuia ca tocmai ea să fie atât de 
încăpăţânată! 


Casey dorea ca odată intrată în magazin să 
poată evada prin spate şi să dispară pentru 
totdeauna din calea acelui bărbat. Se strădui să 
pară calmă şi-ii ceru în treacăt douăzeci şi cinci de 
dolari pentru cumpărături. 

— Ah, da, ce preferi la cină? adăugă cu glas 
onctuos întinzând mâna. Rămase surprinsă, dar şi 
amuzată, atunci când Michael îşi duse reflex mâna 
la portofel. Se opri la timp. 

Credeai că mă prinzi, O'Neil! 

Râse sec şi rosti rar, trecându-şi leneş 
privirea peste trupul zvelt, îmbrăcat în blugi 
strâmţi şi tricou turcoaz. 

— Nimic nu ne poate despărţi. Aş fi nebun 
dacă aş lăsa o femeie atât de atrăgătoare 
neînsoţită într-un magazin în care majoritatea 
vânzătorilor sunt bărbaţi. 

Casey abia se abţinu să nu scrâşnească din 
dinţi. Era clar că mai degrabă ar fi îndurat 
plictiseala cumpărăturilor decât să-i ofere ei şansa 
de a fugi. 

— Eşti sigur că vrei să mă ajuţi? îl întrebă cu 
îndoială în glas. 

— N-aş renunţa pentru nimic în lume. 

Casey se consolă la gândul festinului şi ca să- 
şi înăbuşe hohotul de râs îşi supse şi-şi muşcă uşor 
obrajii. Nu numai că preţ de o oră va fi „sclavul“ 
ei, dar pentru acest privilegiu va plăti! 

— Hai să terminăm odată cu grija asta. 
Michael o apucă de braţ şi, pur şi simplu, o trase 
înăuntru. Casey se prefăcu că nu observă, 


anticipând ce va urma şi savurând răzbunarea. 

— În regulă, Coop. Ce-ar fi dacă ai lua un 
cărucior? Chiar două? 

El îşi ridică mirat sprâncenele cu ironie. 

— Ştii cum arată, nu? E un coş din sârmă 
împletită dar, pe rotile, pe care-l umpli cu alimente 
şi-l împingi spre casa de marcat, îi explică ea fără 
să clipească, cu un aer inocent. 

Fiindcă nu se repezi imediat să execute 
porunca, oftă prefăcându-se supărată. 

— Tu cum  procedezi când îţi faci 
cumpărăturile? Sau ţi le face cineva, evident, o 
femeie? 

— Nu mai bate câmpii. O trase acolo unde 
erau rânduite cărucioarele. 

— Şi, acum ce urmează? întrebă el 
tărăgănând cuvintele. Îşi încrucişase mâinile peste 
braţul căruciorului şi se rezemase cu toată 
greutatea de el. 

— Prindem bine mânerul, aşa - îi făcu o 
demonstraţie punându-l să-şi strângă degetele în 
jurul barei de plastic - apoi împingem căruciorul 
ca să-l deplasăm printre rânduri. Îl urmărea cu 
coada ochiului. Începem cu ce-i mai ieftin sau 
invers? 

El continua să zâmbească. 

— Cum preferi tu! 

— Vorbeşti serios, Cooper? Până şi ei i se 
făcuse greață de vocea ei îngrozitor de dulceagă, 
ia te uită, e nemaipomenit când ai alături, la 
cumpărături, pe cineva atât de calm şi de generos. 


Lui îi pierise zâmbetul. 

Ce-i al lui e al lui. Observase că ţinându-se 
după ea, nu se schimbase la faţă decât atunci când 
constatase cu ce viteză ameţitoare se umplea 
coşul. 


Casey sporovăia tot timpul descriindu-i feluri 
de mâncare apetisante care promiteau să-l îngraşe 
cu cel puţin cinci kilograme. Din când în când îi 
urmărea expresia, preocupat fiind să ţină 
socoteala cumpărăturilor şi remarcându-i paloarea 
feţei. 

Când mai adăugă şi două sticle de vin 
Californian foarte scump, crezu că o să strige 
„mamă, Doamne”, dar îşi păstră expresia 
impenetrabilă chiar şi atunci când li se încrucişară 
privirile. Ea fu cea care îşi cobori ochii, dar numai 
atunci când îl văzu umblând în coş după sticlele de 
vin. 

— Dar eu vreau vin. 

— Şi eu vreau, i-o întoarse calm, înlocuind 
ceea ce alesese ea cu trei sticle din vinul lui 
preferat. Casey privi etichetele cu ochi critic. 

— Asta e mai scump, dar cel ales de mine e 
mai plăcut la gust. 

— Părerile diferă. 

— Şi gusturile diferă, îi replică ea, zâmbind 
maliţios. 

— Rămâne de văzut, bombăni el. 

Casey ridică din umeri. 

— De fapt, cine plăteşte alege, zise, 


zâmbindu-i ironic. 

— Cred că o să mai avem nevoie de un 
cărucior, observă Michael pe un ton sec văzând-o 
că se întinde să ia o sticlă de oţet. Avea ea o reţetă 
specială de salată. 

— Suntem aproape gata. Nu mai avem de 
trecut decât printre două şiruri de rafturi, îi 
garantă ea. 

Mâncarea ei preferată se găsea la raionul de 
specialităţi oceanice care se mişcau cât se poate 
de vioi într-un vas de sticlă. li lăsa gura apă 
gândindu-se la carnea fragedă închisă în 
carapacea tare, verde-cenuşie. 

— Mmm, din ăştia luăm doi, propuse ea, fără 
drept la replică, arătându-i homarii. 

Michael îşi ridică mirat sprâncenele dar îşi 
reluă de îndată expresia impasibilă. 

— Sunt cele mai scârboase animale, zise el cu 
voce plictisită, dar zâmbind. I se accentuaseră 
ridurile fine de la coada ochilor. 

Casey râse. 

— Am de gând să-i mănânc, nu să mă uit la ei. 
Gândul o duse la masa delicioasă din seara aceea. 
Carapacea lui Michael era mai tare decât cea a 
homarilor dar era hotărâtă să i-o spargă. Va găsi 
ea o modalitate prin care să-l facă să o lase în 
pace. 

— Uită-te la ei, săracii... o rugă el, ţuguindu-şi 
buzele. g 

— Lasă mila, Cooper. Il străpunse cu privirea. 
Ştii ceva, nu te oblig să mănânci homari. Poate 


gătim altceva... Se uită în jur lovindu-şi uşor 
obrazul cu degetele. Zări conserva cu cârnăciori. 
Ce-ai zice de nişte hot dogs? 

— ţi plac? o întrebă uitându-se posac la 
figura ei amuzată. 

— Nu, şi din moment ce nu simt nicio silă faţă 
de prietenii tăi, aici de faţă - făcu un semn cu 
capul spre vasul de sticlă - voi mânca homari cu 
sos de unt şi usturoi, fasole verde şi orez, salată şi 
vin din cel ales de tine şi... 

Michael tuşi nervos întrerupând-o. 

— Chiar te pricepi să pregăteşti lighioanele 
alea? întrebă el uitându-se neîncrezător spre 
presupusele victime. 

— Hot dogs oricine poate fierbe, îl informă ea 
dându-şi aere şi îi făcu un semn vânzătorului să-i 
dea o mână de ajutor. Cu coada ochiului îi observă 
privirea dezarmată şi fu gata să renunţe la joc, dar 
îşi aminti la timp că el o urmărise, o persecutase şi 
o speriase şi nu doar o singură dată. 

Mai mult decât atât, îi stricase reputaţia de 
campioană a celor care se sustrag urmăririi 
agenţilor procedurali. Aşa că, o merita cu vârf şi 
îndesat! 

— li luăm pe ăştia doi; îi spuse Michael 
vânzătorului, arătându-i homarii care se zbăteau 
cu disperare să se caţere pe pereţii de sticlă. Ii va 
duce soţia mea. 

Casey simţi furnicături în tot corpul. Fii 
calmă, îşi spuse în gând. Doar n-o să te oblige să 
duci tu chestiile alea. Le privi cleştii şi parcă le 


simţi pişcătura dureroasă. Se cutremură fără să 
vrea. 

— 'Ţi-e frig, Casey?, o întrebă vesel. 

— E, e... cam răcoare, nu?! răspunse cu vocea 
ei cea mai afectuoasă, încercând să-i evite privirea 
îngrijorată. 

— Mda. O prinse de talie şi o trase spre el. 
Hai să lăsăm baltă cumpărăturile şi să plecăm 
acasă. Te asigur că în braţele mele te vei încălzi 
imediat, îi şopti adulmecându-i tâmpla parfumată. 

Casey ignoră insinuările pe care le înţelese 
foarte bine. 

— Cred că vinul pe care l-ai văzut acasă pe 
măsuţă s-a oţeţit deja. 

li zâmbi acru şi se desprinse din îmbrăţişare. 

Trebuia să recunoască faptul că era mai calm 
decât ea. Michael Cooper avea nervi de oţel. Se 
cam schimbase el la faţă dar nici nu crâcnise în 
faţa notei de plată. O clipă doar crezuse că 
bombăne ceva, atunci când vânzătorul îi arătase 
preţul homarilor, dar figura lui impasibilă îi 
risipise şi această bănuială. 

Faţa i se lungise cât lista de cumpărături şi 
un moment se simţi vinovată. Dar, la urma urmei, 
o merita din plin, dacă nu pentru altceva, măcar 
pentru faptul că din cauza lui ratase petrecerea de 
la Seattle. 

Michael îşi şterse buzele cu şerveţelul şi 
zâmbi. 

— Recunosc că la un moment dat m-am 
gândit că nu te descurci acolo. Făcu un semn cu 


capul spre bucătărie. Casey îi văzu privirea plină 
de admiraţie. Surâse. li plăceau complimentele, 
chiar şi cele făcute doar pe jumătate, ca acela pe 
care tocmai îl auzise. Dar ce alt compliment i-ar fi 
putut încununa eforturile gastronomice, dacă nu 
acela că el mâncase tot din farfurie? îşi mâncase 
nu numai porţia sa de homar dar şi ceva dintr-a ei. 

Intinzându-se să-i ia farfuria începu o scurtă 
expunere a modului în care tata O'Neil îşi educase 
copiii. Fiecare îşi purta de grijă, ceea ce însemna 
că îşi spăla, îşi călca, îşi făcea ordine în cameră şi 
cu rândul la bucătărie. 

Ceva din expresia lui o irita. 

— Înţeleg. Nu mă crezi. Ai impresia că dacă 
se spune că O'Neil este unul din magnații din 
nord-vest, noi, copiii, am dus-o nemaipomenit. 
Află, Cooper, că pe bătrân asta îl lasă rece. Mama 
l-a aprobat întotdeauna chiar dacă uneori mai 
exagera şi tot ea îi executa ordinele. Noi, mai 
puţin. 

— A fost calul de bătaie, ghici el, iar Case 
confirmă. 

— Pe de o parte a fost mama care doreşte 
fiicelor sale să aibă tot ceea ce ea nu a avut în 
tinereţe. Pe de alta, a vrut să fim independente şi 
să ne bizuim pe propriile noastre forţe. Teama este 
un sentiment firesc dar ea ar fi nenorocită dacă 
ne-am lăsa copleşite de el. 

Michael o urmărea cu atenţie. 

— De fapt, în ce constă independenţa ta? 

— Imperiul O'Neil aparţine părinţilor şi aşa 


trebuie să rămână. Nu s-au născut în bogăţie. S-au 
căsătorit tineri fiind şi au muncit pe rupte. Sora 
mea, Agnes, s-a născut abia după şase ani, fiindcă 
tata n-a vrut ca mama să mai muncească după ce 
va avea copii. Ea n-a admis să stea acasă şi l-a 
convins să o lase să se ocupe de contabilitate. 

Investind cu prudenţă, dar având parte şi de 
puţin noroc, au apărut primele profituri din care 
tatăl ei întotdeauna reinvestea în companie. Mai 
târziu s-a extins cumpărând alte companii mai 
mici. Munca şi perspicacitatea în afaceri i-au fost 
răsplătite. O'Neil Electronics ajunsese un concern 
cu o cifră de afaceri de milioane de dolari şi 
sucursale în trei state şi cinci ţări din afara 
continentului. 

Strânse iritată din dinţi, amintindu-şi cum se 
lăudase Pablo că făcuse investigaţii în ceea ce o 
privea şi că evaluase averea tatălui ei până la 
ultimul cent. 

— Ţi-ai amintit ceva ce nu doreai, observă 
Michael cu compasiune şi o prinse de bărbie 
ridicându-i faţa spre el. Nu vrei să-mi povesteşti? 

— Nu. Se ridică dându-l uşor la o parte. Nu 
era pregătită să-i dezvăluie umilinţele, durerea şi 
sentimentul de tristeţe trăite atunci când aflase că 
lui Pablo Cadenas nu-i păsa de ea nici cât negru 
sub unghie. Il interesase doar numele ei şi faptul 
că era o moştenitoare reală a unei mari averi. 

— Să te ajut la spălatul vaselor, zise Michael 
sărind de pe scaun să strângă farfuriile şi 
tacâmurile. 


— Să mă ajuţi? îi trecuse tristeţea. Eu am 
pregătit masa, aşa că tu o să le speli singur, dacă 
nu cumva te răzgândeşti în ce priveşte condiţiile 
impuse de tine. 

Privi dincolo de el pe fereastră şi constată că 
noaptea va fi foarte întunecoasă. Cât de curând îşi 
va pune planul în aplicare şi impertinentul ăsta va 
fi expediat pachet. Sub acelaşi acoperiş cu el 
noaptea i s-ar părea fără sfârşit şi ar sta ca pe 
ghimpi. 

— Ce mai pui la cale, O'Neil? Casey tresări. 
Aha, te-am prins. Îi luă faţa în palmele lui 
puternice şi i-o întoarse spre el. 

— Nu-ţi frământa creierii gândindu-te cum să 
mă tragi pe sfoară. Am experienţă în domeniu şi te 
voi găsi chiar şi în gaură de şarpe. 

Avea un spirit de observaţie enervant, dar 
faptul că era ferm convins că ea va ceda treptat o 
demoraliza cel mai mult. 

— Încerci să mă provoci, Cooper? îl întrebă 
flegmatic. 

— E doar o constatare, iubito, şopti el, 
mângâind-o pe obraz. Vreau să economisim bani 
de benzină, timp şi eforturi inutile. 

Calculând în gând câţi bani mai avea în cont 
şi amintindu-şi că mai avea încă o săptămână de 
concediu, Casey realiză că cel mai înţelept era să 
stea în banca ei. 

Dar nici nu mă pot lăsa atrasă într-o 
confruntare cu Pablo, se gândi cu tristeţe şi ochii i 
se umplură de lacrimi. 


— De ce te porţi cu mine aşa, Cooper? în ochi 
îi citea afecţiune şi rămase surprinsă. 

— 'Ţi-am mai spus. Îşi cobori mâna pe braţul 
ei, i-l strânse şi o trase lângă el. Vreau să termini 
odată cu porcăria asta şi pentru noi doi să urmeze 
o perioadă mai fericită. 

— De ce? 

Un zâmbet tandru îi lumină figura, dar Casey 
nu-l zări pentru că îşi ţinea capul sprijinit pe 
Umărul lui. 

— Vreau să te cunosc, să cunosc acea parte 
din tine care nu este copleşită de griji. O auzi 
oftând şi zâmbi. 

— Ce bine mă simt, Casey, atunci când nu te 
zbaţi în braţele mele. O îndepărtă puţin dar feţele 
lor aproape se atingeau. Surâse văzându-i 
expresia încurcată. Nu mă interesează ce a fost 
între tine şi Cadenas, izbucni el furios, dar să fiu 
al naibii dacă îl voi lăsa să te mai hărţuiască. Te 
doresc, continuă el tandru, dar vreau să nu mai ai 
nicio legătură cu acel bărbat. Poate sunt posesiv şi 
egoist, dar vreau să fii numai a mea. 

Casey clipi năucită şi-l privi cu ochii în lacrimi 
nevenindu-i să creadă. Era nebun. Ea nu credea în 
dragoste la prima vedere şi, dacă el încerca să o 
convingă de acest lucru, însemna că îi 
subapreciase inteligenţa. 

Ah, ce minunat, dacă ar fi adevărat! S-ar fi 
lipit de el să-i simtă căldura îmbrăţişării şi gustul 
sărutului. 

Parcă ghicindu-i gândurile, Michael zâmbi şi-i 


alintă cu buzele colţurile gurii, nasul, pleoapele şi 
urechile, cu o pasiune crescândă pe care amândoi 
o simțeau. Îi posedă gura într-un sărut devastator. 

Casey îşi impuse să nu se gândească la nimic 
altceva decât la corpul bărbatului lipit de curbele 
ei moi, la gura care-i picura otrava dulce a 
sărutărilor pe buzele dornice să o primească, la 
braţele care o încătuşau cu atâta tandrete. 

Casey îi încolăci mijlocul cu braţele şi îl 
strânse cu violenţă. Ce simplu era să nu se 
gândească la ce va urma şi doar să se bucure de 
mângâierile lui. Amândoi doreau acelaşi lucru. 

Deodată, se trezi îmbrâncită. Işi ridică 
derutată privirea. Se aşteptase ca următorul pas 
să fie spre dormitor. Ce se-ntâmplase? De ce o 
adusese până în punctul în care totul ar fi urmat în 
mod firesc şi apoi a bruscat-o? Tot felul de gânduri 
îngrozitoare îi încolţeau în minte. Fusese prea 
pasională, îi cedase prea uşor? îl dezgustase? 

Michael o studie atent şi simţi panica ce-i 
cuprinsese tot trupul, doar cu câteva clipe înainte 
străbătut de senzaţii puternice. Nu avusese 
intenţia să o rănească dar bănuia că răceala lui o 
nemulţumise. Zâmbi leneş şi-şi trecu degetul peste 
buzele ei uşor umflate. 

— Aşa cum îţi spuneam, Casey, înainte de a 
ne gândi la noi, trebuie să ieşim din situaţia asta 
neplăcută cu Cadenas. Vocea lui era anormal de 
sobră. 

Casey îşi simţi obrajii arzând. Se smuci din 
braţele lui, se retrase câţiva paşi şi cu ultimele 


puteri, puse la bătaie ce-i mai rămăsese din 
mândria terfelită. 

— Nu va exista niciun „noi“, Cooper, şuieră ea 
printre dinţi, privindu-l cu dispreţ. Nu mai vreau 
să am de-a face cu tine. 

Michael se dădu un pas înapoi. Sărutările lui 
o înfierbântaseră, corpul ei se contopise cu al lui, 
îi răspunsese cu pasiune, iar acum devenise fiară, 
gata să se năpustească. Se strădui să zâmbească 
dar nu reuşi. 

— Pot să ştiu şi eu ce s-a-ntâmplat? 

Aha! Care va să zică, până la urmă domnu’ 
agent procedural avea şi el punctul lui vulnerabil. 
Zâmbi dezgustată. 

— Nu am încredere în bărbaţii care ies din 
cofetărie înfometați! înhăţă farfuriile de pe masă, 
trecu nervoasă pe lângă el şi intră în bucătărie. 

Michael clipi uimit. Treptat, faţa i se destinse 
într-un zâmbet larg, dar privirea îi rămase 
impasibilă. 

— N-aş vrea să mi se reproşeze că mă sustrag 
de la răspundere, auzi Casey remarca lui Michael, 
câteva clipe mai târziu pe când umplea chiuveta 


cu detergent pentru vase. O prinse de mijlocul 
subţire şi o trase la o parte. 

— Nu mi-aş fi închipuit, zise ea ştergându-şi 
mâinile cu şervetul. Hai, distrează-te... Abia se 
abţinea să nu izbucnească în râs, dar socoti că e 
mai bine să se abţină. 

Cu ochii când la bărbatul de lângă chiuvetă, 
când la uşă, alese a doua variantă. 

— Nu-i mare lucru, aprecie Michael zâmbind 
scurt şi suflecându-şi mânecile cămăşii. După asta 
stăm de vorbă, da? 

Oricum, părerea ei nu conta, aşa că dădu din 
cap în semn că da. Dacă ar fi negat ar fi fost 
acelaşi lucru. 

El îşi băgă mâinile în apă, dar imediat îi scăpă 
o înjurătură. 

— Fir-ar a naibii, ţipă scuturându-şi mâinile şi 
împrăştiind în jur clăbuci. Se întoarse spre ea. 
Trebuie neapărat să fie atât de fierbinte? 

Printre gene, Casey îşi privi amuzată victima. 

— Nu e întotdeauna plăcut să locuieşti cu 
cineva, îl luă ea peste picior. Îşi controla prudentă 
fiecare mişcare, stătea la pândă gata să o ia la 
fugă dacă cumva i-ar fi trecut prin cap să pună 
mâna pe ea. Dacă te-ai răzgândit în privinţa 
condiţiilor, nu te-aş mai considera atât de ticălos, 
îi propuse ea pe un ton amabil. 

Râse amuzat. 

— Nu cred că sunt atât de priceput în 
gospodărie pe cât credeam, recunoscu el 
dezamăgit, luând prosopul pe care ea tocmai îl 


aruncase. 

Cât timp ea îşi ştergea mâinile el şi le privise 
atent pe ale lui. 

— Ar trebui să-mi faci o demonstraţie, zise el 
zâmbind leneş şi tamponându-şi palmele. Vino să- 
mi arăţi cum se procedează. 

Cum să nu! Casey observă şervetul pe care îl 
ţinea răsucit în mână şi bănui că n-ar fi exclus să i- 
l înfăşoare în jurul gâtului. Surâzând mai făcu un 
pas spre uşă. 

— Pânza ta e ţesută din cel mai fin fir de 
mătase, spunea neştiutoarea muscă păianjenului 
care o ţinea de vorbă. Zâmbi uşurată. Păianjenul 
va înţelege indicaţiile chiar dacă îi vor fi date de la 
distanţă, nu? spuse pe un ton mieros, continuând 
să-i explice cu răbdare. 

— Mai întâi speli paharele de vin, apoi cele de 
apă, tacâmurile, farfuriile şi castroanele. Asta e 
ordinea. 

Îi zâmbi indolent aşteptând replica. 

— Eu, de obicei le pun la uscat, înainte de a 
merge la culcare, astfel scap să le mai şterg. 

Michael se rezemase de masă şi-i privea 
încruntat buzele moi uşor ridicate, ochii verzi cu 
sclipiri jucăuşe şi poziţia în care stătea. Ştia că 
dacă s-ar fi apropiat de ea măcar un pas, ar fi 
rupt-o la fugă. Îi stătea pe limbă să-i spună „Hai, 
dă-i drumul”. 

Îşi ridică o sprânceană interogativ. 

— Doar n-oi vrea ca după ce le spăl să le mai 
şi şterg? 


Casey dădu uşor din cap şi îi spuse pe un ton 
cât se poate de amabil. 

— Nu chiar. Le laşi la uscat şi pleci. Zâmbi, 
anticipând momentul în care uşa se va închide în 
urma lui. 

— Mă dai afară? 

Ea îşi încruntă uşor sprâncenele frumos 
conturate. De ce avea, oare, sentimentul că se 
amuza? 

— Da, vreau să pleci. Casey rosti cuvintele 
rar, dar nu cu fermitatea cu care ar fi dorit să o 
facă. 

— După ce am cumpărat atâtea bunătăţi? o 
întrebă înveselit. 

Era derutată. De ce nu se înfuria? 

— Bafta ta. Schimbul mi se pare echitabil 
pentru durerea de cap pe care mi-ai provocat-o în 
aceste două zile, zise ea prinzând curaj. Se 
întoarse şi făcuse deja un pas spre uşă când vocea 
lui o opri din drum. 

— Casey? Numele ei rostit în şoaptă i se 
părea o mângâiere. 

— Ce mai vrei? îl întrebă politicoasă. Se 
întoarse şi-l privi ostil. 

— Nu plec, spuse el blând, dar hotărât, ceea 
ce asupra lui Casey avu efectul unghiilor zgâriind 
o bucată de metal. 

— Naiba să te ia de încăpățânat, se burzului 
ea. 

— Asta e una din calităţile mele la care ţin cel 
mai mult, glumi Michael. Îşi privea amuzat 


degetele mâinii stângi. Casey se aştepta să-l vadă 
suflându-şi în degete şi frecându-şi-le de cămaşă, 
dar el continuă. 

— Imediat după modestie, aşa cum ţi-am mai 
spus. 

Dacă ar fi avut ceva la îndemână i-ar fi 
aruncat în cap... şi, la cât era de nervoasă, sigur 
şi-ar fi atins ţinta. Tot ce putea face era să-l 
privească, ceea ce pe el nu-l prea deranja câtuşi 
de puţin, socotind după zâmbetul care-i lumina 
toată faţa. 

— Cum? Şi să nu mă mai întorc? o necăji el. 
Sunt de-a dreptul şocat! 

Lua-l-ar naiba! Cum să scape de el când nimic 
nu-l scotea din sărite? 

Abia se abţinea să nu bată din picioare, aşa 
cum făcea când era mică. Dacă ar fi văzut-o, ar fi 
murit de râs. 

Pune-ţi mintea la contribuţie, îşi impuse ea. 

Trebuie să existe o cale să ieşi din 
încurcătura asta. Şi o vei găsi. Acum, relaxează-te. 

Unde scria că până atunci trebuia să-i ofere 
tot confortul? zâmbi anemic amintindu-şi de 
ultimul musafir care-i picase pe cap neanunţat. 

Fii binecuvântată, verişoară Melanie, se 
gândi şi surâse prefăcut. După ce apăruse din 
senin anunţând-o că va rămâne la ea o vreme, 
până va decide ce avea de făcut în legătură cu cel 
de-al doilea soţ, Melanie nu petrecuse cu Casey 
decât o singură noapte. 

Işi ascunse  licărirea diabolică din ochi 


plecându-şi genele roşcate tivite cu auriu. 

— Bine. In dulapul din hol găseşti perna şi 
pătura. Perna era turtită, iar pătura veche şi 
roasă, păstrate anume pentru musafiri 
impertinenţi de genul verişoarei Melanie. Cele mai 
bune erau puse cu grijă în pungi, ferite de molii, în 
dulapul din dormitor. Se schimbă vremea, adăugă 
ea pe un ton firesc. O să-ţi fie frig în maşină. 

În maşină? se alarmă Michael. 

— De ce să-mi petrec noaptea în maşină, când 
există canapeaua din camera din faţă, ripostă el 
pe bună dreptate. 

— Nu poţi dormi pe canapea! 

— Aha. Michael îşi cufundă mâna în chiuvetă, 
scoase un pumn de clăbuci şi îi aruncă în sus, ăă, 
am văzut un singur pat... al tău. 

— Mulţumeşte-te cu canapeaua. „Canapeaua” 
nu era decât o banchetă lungă de cinci picioare, în 
vreme ce el trecea cu mult de şase picioare. 

Casey verifică uşile, ferestrele, un obicei al ei 
la care nu avea de gând să renunţe doar pentru 
simplul motiv că în casă se afla un bărbat. Era, de 
fapt, un motiv în plus, să le verifice încă o dată. 
Tatăl ei avea prostul obicei să apară pe nepusă 
masă şi socotind plecarea ei precipitată din 
Seattle, i-ar fi putut trece prin cap să vină să se 
asigure că totul era în regulă. N-ar fi vrut să-l 
găsească pe Michael în casă. Lucru valabil pentru 
toată lumea. In plus, mai bine să-l facă pe Cooper 
să creadă că se pregăteşte de culcare. 

— Te fereşti de lume sau mă încui pe mine? 


Vocea lui Michael era guturală şi veselă. Stătea 
rezemat neglijent de tocul uşii cu mâinile 
încrucişate la piept. 

— Ce isteţ eşti? Casey făcea eforturi 
considerabile să nu ţipe. 

— Asta e părerea ta despre mine? zâmbi pe 
sub mustață şi ochii îi sclipiră maliţios. 

Casey clipi nevenindu-i să creadă. Pe ăsta, 
pur şi simplu, nu-l puteai ţine cu capul pe fundul 
apei. Se abţinu să nu izbucnească în râs. 

— Am spus eu aşa ceva? 

— Ai spus. 

Când îşi îndreptă umerii şi se apropie de ea, 
Casey îşi dădu seama că intrase în bucluc. 
Proastă, de trei ori proastă, îşi spuse, gata să o ia 
la fugă. 

— N-o lua ca pe un compliment, zise ea 
repede, răguşită de frică. Şi maimuţele sunt isteţe, 
dar nu mi-aş dori vreuna. 

Michael se opri. 

Casey o zbughi în dormitor, închizând uşa în 
urma ei. Se sprijini de ea şi închise ochii, cuprinsă 
de disperare. Oh, Doamne, ce se întâmplă cu ea? 
De ce îşi bătea joc de el în asemenea hal? S-ar fi 
zis că, în ascuns, îl ura de moarte. 

— Aşa o fi, şopti ea obosită şi se duse 
împleticindu-se în baie. Dădu drumul la robinete 
să se umple cada. Aşezându-se pe marginea ei, 
turnă spumant parfumat, întrebându-se ce avea de 
făcut. 

Măcar dacă maşina ei n-ar fi fost la reparat... 


Înainte ca gândurile negre să ia drumul hârtiei, îşi 
aminti de maşina lui Cooper. 

Respiră uşurată sâsâind printre dinţi. N-avea 
decât să aştepte până adoarme... 

După o jumătate de oră, când nici nu ieşise 
bine din baie, auzi un ciocănit puternic în uşă, pe 
care nu-l luă în seamă. Bănuind că Michael nu s-ar 
fi dat în lături să intre neinvitat, dacă ar fi ţinut cu 
tot dinadinsul, nu mai apucă să se şteargă şi 
înhăţându-şi halatul şi-l trase pe ea în drum spre 
uşă. 

— Cine e? se răsti în glumă. Cel mai înţelept 
lucru era să-l lase să creadă că cedase şi că 
încearcă să facă faţă cât mai bine unei situaţii 
dezagreabile. 

Michael replică vesel. 

— Lupul cel rău a venit să fure şi să dea foc. 

Mulțumită că gluma îi reuşise, Casey răsuflă 
uşurată. 

— Poţi fura orice, dar te rog, nu da foc. Nu 
am achitat încă ratele casei şi m-ai băga la datorii, 
se plânse ea în joacă. 

Intredeschise uşa şi-l întrebă iscodindu-l cu 
privirea. 

— Ce doreşti? îi era ciudă că îi tremurau 
degetele încercând să-şi lege cordonul în jurul 
taliei suple. 

El zâmbea, dar în ochii ce o sfredeleau prin 
deschizătura îngustă a uşii nu citea nimic 
amuzant. 

— Dacă-cţi spun, îmi trânteşti uşa în nas? 


Vocea aceea o neliniştea, dar el deja împingea să o 
deschidă mai larg. 

— Ştii, începu el trecând pragul, e indecent 
din partea ta să arăţi atât de apetisant când de 
abia ai ieşit din baie. Ii studia cu priviri lascive 
părul ciufulit, faţa lucind de curăţenie şi halatul 
vechi la care, probabil, ţinea foarte mult. Aşa cum 
arăta i se părea chiar mai frumoasă decât atunci 
când o cunoscuse. 

Cu un gest nervos, Casey îşi încheie halatul 
până sus la gât, să fie convinsă că era îmbrăcată. 
Felul în care era privită îi dădea de bănuit. 

— Mi-ar trebui un săpun, spuse el spăşit, 
ghicind cât era de nervoasă. Părea destul de 
încurcat. Nu am găsit niciunul în cealaltă cameră 
de baie, adăugă, văzând-o cum îl fixează cu 
privirea. 

Casey tocmai îi contempla pierdută ochii ca 
două lacuri adânci, blânzi, căprui cu irizaţii aurii. 

— Poftim? îl întrebă pe un ton destul de tăios, 
pentru ca imediat să se facă una cu roşul pestriţ al 
halatului. Ce naiba am? se întrebă nervoasă, 
tulburată şi incapabilă să-şi amintească ce anume 
îi ceruse. 

— Săpunul, şopti el. Chiar şi acel cuvânt atât 
de prozaic, rostit de el părea plin de senzualitate. 

Oh, trebuie să scap cât mai repede de el, îşi 
spuse Casey cuprinsă de panică. Era mult mai 
periculos decât şi-l închipuise vreodată pe Pablo 
Cadenas care nu dorea decât banii ei. Bărbatul 
acesta, dacă voia ceva, putea obţine totul! 


Săpunul. Casey inspiră adânc pentru a-şi 
limpezi gândurile. Îşi revenise. 

— Mă duc să-ţi aduc, zise, îndepărtându-se în 
grabă. Dacă ar mai fi zăbovit o clipă s-ar fi aruncat 
în braţele lui. 

În baie trase adânc aer în piept, aerul 
neimpregnat de mirosul lui plăcut, bărbătesc, apoi 
scotoci în sertarele dulapului până găsi un săpun, 
cel pe care i-l dăduse sora ei, Bridget, pe vremea 
când trecea printr-una din perioadele ei de 
extravaganţă. Nu numai că era foarte parfumat, 
dar avea încrustat în el inimioare roşii şi un 
Cupidon. Zâmbi. 

— Dorm iepureşte, îi atrase el atenţia când 
reveni în dormitor. 

— şi ce-mi spui mie? Casey îşi ridică mirată o 
sprânceană. 

— Nu încerca, te rog, să-ţi iei tălpăşiţa în 
timp ce dorm. Drept să-ţi spun, sunt frânt de 
oboseală. 

Casey privi într-o parte, neputând să-i susţină 
privirea de teamă că i-ar citi vulnerabilitatea pe 
care i-o simţise şi în voce. N-ar fi trebuit să-i pese, 
dar îi păsa. 

O atinse uşor pe umăr pentru a o face atentă 
dar, în aceeaşi clipă, era în braţele lui. 

— Casey! îi şopti în păr. Mai mormăi ceva 
care ei i se păru că ar fi „Waterloo” şi se întrebă 
mirată dacă nu cumva îi reproşa ceva. 

La fel de repede cum o luase în braţe, se trezi 
împinsă la o parte. 


— Uite ce-mi faci, O'Neil, bombăni el. Am 
venit după săpun şi tu încerci să mă seduci, aşa 
îmbrăcată după ultimul jurnal. Să-ţi fie ruşine! 

Casey râse prefăcut. 

— Data viitoare voi ţine minte. Îi întinse 
săpunul. El se încruntă. 

— Numai din ăsta ai? 

Ea dădu din cap. Doar îi atinse mâna şi 
simţise că ameţeşte iar acum aştepta, nu mai ştia 
nici ea de ce, să ia săpunul. 

— Acum, pleacă! se răsti, făcând eforturi să-i 
vorbească calm şi pe un ton indiferent. Işi drese 
glasul încercând încă o dată. Dacă ar fi îndrăznit 
să-l mai atingă, nu l-ar mai fi lăsat să plece, şi nu 
dorea să rişte. lar dacă nu l-ar mai fi lăsat să 
plece... 

Michael luă săpunul şi-şi plimbă privirea prin 
cameră,  tânjind după patul de dimensiuni 
apreciabile, acoperit cu o cuvertură multicoloră şi 
perne de culoare bleumarin. 

Oftă cu gândul la cele trei săptămâni, cele 
mai lungi din viaţa lui. 

— Noapte bună, O'Neil, şopti, apoi se 
întoarse şi plecă. 

Ea închise uşa. Mâinile îi tremurau şi pentru 
a doua oară se rezemă moale de ea. Plecase 
lăsând-o fremătând de dorinţă. Inchise ochii. Ce 
greşeală. Imaginea lui Michael părea că i se 
întipărise în minte pe vecie. 

— Ah, Dumnezeule, bâigui încercând să 
respire normal. 


Intră îngrijorată în baie, se pieptănă în grabă, 
se spălă pe dinţi şi se întoarse în dormitor să se 
schimbe. 

leşi din cameră după ce îşi puse nişte blugi 
decoloraţi, o bluză veche verde-închis şi tenişi. 
Tremură toată până găsi cheile maşinii lui 
Michael, Simţindu-se ca un hoţ în propria casă, se 
strecură jos în hol şi trase cu urechea la uşa băii. 
Duşul curgea dar notele joase ale melodiei pe care 
Michael o fredona acopereau zgomotul apei. 

Fără cel mai mic zgomot, Casey deschise uşa 
şi răsuflă uşurată văzându-i hainele la îndemână. 
Pândind uşa aburită dădu peste pantalonii negri. [i 
veni să strige „Evrika!” atunci când găsi imediat 
brelocul cu chei, dar buna dispoziţie îi pieri brusc, 
văzând că pe el erau prinse patru chei aproape 
identice. Habar n-avea care dintre ele erau cea de 
la portieră şi cea de contact. 

Trebuia să le încerce pe toate. 

Afară, totul părea în ordine. Dintre nori, luna 
plină învăluia strălucitorul Trans Am roşu într-o 
lumină palidă. Oftă uşurată, prima oară în seara 
aceea, savurând mirosul serii adus de adierea 
care-i răcorea faţa şi îi zburlea părul. 

Se îndreptă repede spre maşină, dar odată 
ajunsă lângă ea ezită, frecând nervoasă între 
degete una din chei. Pentru prima dată de când se 
hotărâse să ia maşina lui Cooper avea mustrări de 
conştiinţă. În plus, mai începuse şi stomacul să-i 
facă figuri. 

Este singura ta scăpare, îşi spuse, făcându-şi 


curaj. Alese la întâmplare una din chei şi rugându- 
se să fie cea bună, o introduse în broască. 

Nu era cea bună. 

Sunetul ascuţit al alarmei sparse liniştea 
nopţii calme de primăvară. In graba ei de a fugi nu 
se gândise că maşina ar putea fi conectată la 
sistemul de alarmă. Îşi duse instinctiv mâinile la 
urechi uitându-se la maşină ca la un animal gata 
să o muşte. 

Dar acum altceva îi atrăgea atenţia. Uşa din 
faţă se deschisese. Răsucindu-se pe un picior 
Casey îl văzu pe Michael în prag. În afara 
prosopului care nu-l cuprindea ca lumea, era gol- 
goluţ. 

Nici incredibilul Hulk nu putea arăta mai 
fantastic. Casey simţi că se sufocă. 

Michael şedea într-o băltoacă, ţinând strâns 
prosopul, ca înecatul agăţat de un fir de pai. 
Spuma şamponului i se scurgea de pe faţă şi din 
urechi ca dintr-o oală dată în clocot. Balonaşe 
albe, desprinse de pe gene şi sprâncene i se 
adunaseră în colţurile gurii crispate. 

Umerii largi şi muşchii încordaţi străluceau în 
lumina becului de pe verandă. Casey îşi plimbă 
privirea mai jos de umeri, acolo unde spuma se 
prinsese de părul aspru de pe piept, comparând 
clăbucii cu ciucuri de cristal. 

Ceva sau cineva aflat în spatele ei îi atrăsese 
lui Michael atenţia. Casey se întoarse dorindu-şi 
imediat ca pământul să se crape şi să o înghită. 

Asta mai lipsea, îşi spuse furioasă. Toți 


vecinii, fără excepţie, care până atunci îi 
respectaseră intimitatea, ieşiseră din case la 
sunetul alarmei. li auzea şoptindu-şi unul altuia: 
Cine e tipul gol de pe verandă? Ce caută în casa 
lui Casey? Cine era idiotul care se atinsese de 
maşină şi declanşase alarma? 

Idiotul în persoană îşi dorea să nu-i fi trecut 
vreodată prin minte să ia maşina. 

Ce mai putea să spună sau să facă? Se 
întoarse spre Michael. 

Se părea că pentru el nu existau dubii în 
privinţa celor ce avea de făcut. Trecându-şi în 
grabă privirea de la Casey la mulţimea care se 
holba la el, se îndreptă spre maşină păşind cu 
grijă, în picioarele goale, pe aleea prunduită. 

Nedând nici cea mai mică atenţie roşcatei 
care îl privea decepţionată, fără să scoată o vorbă, 
luă cheia din portieră, o potrivi pe cea bună şi 
deschise. Bombănind se aplecă înăuntru, umblă 
sub torpedou şi întrerupse alarma. 

Tot mai bine era cu sunetul ăla nenorocit, 
decât acum când se lăsase o linişte mormântală! 
se gândi Casey înfuriată, simțind furnicături în 
ceafă, acolo unde ochii mulţimii o sfredeleau 
necruţător. 

— Oameni buni, spectacolul s-a sfârşit, îi 
anunţă Michael, pe un ton tăios, aşa, ca să nu 
existe discuţii. Toţi, la unison se puseră în mişcare 
dispărând în întuneric. 

Michael se întoarse şi o porni încet spre 
Casey, cu paşi ameninţători, asemeni unei feline. 


Fiecare fibră a muşchilor o îndemna să o ia la 
fugă, dar frica o paralizase. Casey îşi aminti că o 
singură dată i se mai întâmplase aşa ceva, în vara 
în care împlinise paisprezece ani şi avusese 
curajul să ia camioneta tatălui său, Model-A, pe 
care o zdrobise de cum se suise la volan. Cooper 
semăna leit cu tatăl ei, avea privirea rece şi 
impenetrabilă precum diamantul. 

Valul de adrenalină o mobiliză. 

— Nu te apropia de mine, îi porunci cu o voce 
nesigură, ridicându-şi braţele şi făcând paşi 
înapoi. Când se lovi cu fundul de capota metalică 
ştiu că nu mai avea unde să se ducă şi că nu i-ar 
folosi la nimic dacă l-ar fi ameninţat că-i zgârie 
vopseaua cu unghiile. Cooper n-ar fi ţinut seama 
de ameninţări, aşa furios cum era. 

— Să nu îndrăzneşti să mă atingi! îşi 
încleştase pumnii pregătindu-se de atac, numai că 
el îi dădu braţele la o parte şi i le lăsă în jos dintr- 
o singură mişcare. 

— Să zici mersi că nu te-arunc în ocean, 
mârâi el. Casey nu avea să afle niciodată cum îi 
reuşise figura, când cu cealaltă mână îşi ţinea 
prosopul, dar înainte să-i poată para lovitura, un 
braţ ca de gorilă o prinse de mijloc şi o ridică pe 
umăr. 

Ca pe un sac cu cartofi! 

— Lasă-mă jos! îi lovea cu pumnii spatele şi 
umerii, dar părea insensibil. Dacă totuşi simţea 
ceva era braţul cu care o prinsese, fără jenă de 
fund şi care acum o apăsa şi mai tare. Între braţ şi 


umăr se simţea prinsă ca într-o menghină. 
Precaută, se gândi că e mai bine să-şi păstreze 
forţele pentru a respira. 

Intră în casă împingând uşa din faţă cu 
piciorul. Casey spera, cu răutate, că poate se 
loveşte la picioare, dar nu făcu nicio remarcă. 

În sfârşit, Michael o trânti pe bancheta din 
camera din faţă şi se retrase imediat de parcă 
apropierea ei i-ar fi făcut rău. 

Casey se sprijini de braţul banchetei 
frecţionându-şi locurile unde o strânsese, cu 
gândul la eventualele vânătăi care i-ar fi putut 
apărea a doua Zi. 

— Şi acum, ce mai ai de gând să pui la cale? o 
întrebă el cu glas sfâşietor. Tâlhăria asta a pus 
capac la toate. 

Auzi, tâlhărie! spumega de furie sub privirea 
atentă şi rece ca gheaţa. Inghiţi iute şi-şi plecă 
ochii. Se simţea deplorabil. In nodul din gât se 
strânseseră laolaltă ruşinea, vinovăția şi regretul 
şi, în ciuda eforturilor, simţi cum pleoapele îi iau 
foc. Furioasă, îşi frecă ochii cu pumnii, dar ochii i 
se umplură de lacrimi sărate care începură să i se 
prelingă pe obrajii îmbujoraţi. 

Michael se îndepărtă nesuportând să-i vadă 
lacrimile, refuzând să-i ia în seamă tremurul 
bărbiei sau durerea reflectată în privire. 

Mârâi ceva nedesluşit. Putea să înfrunte o 
Casey impertinentă şi apoi să guste conflictul. Dar 
în situaţia asta? 

— Nu încercam să-ţi fur maşina, Cooper, 


spuse ea încet, luptându-se cu disperare să-şi 
recapete controlul. 

Michael se răsuci înjurând. 

— Te-ai prefăcut de minune! ţipă el, 
strângându-şi spasmodic prosopul în jurul 
coapselor. 

Vorbele acestea fură suficiente ca să-i sece 
lacrimile. Îşi ridică privirea  înfruntându-l, 
înălţându-şi sfidător bărbia. 

— Nu mă priveşte ce dracu' crezi! N-am vrut 
să-ţi fur nenorocita aia de maşină, şuieră ea 
printre dinţi. 

— Perfect, atunci spune-mi ce voiaisă faci, îi 
ceru, ţintuind-o de speteaza banchetei. 

Inchise ochii încercând să nu dea atenţie 
valului de sânge care îi zvâcnea în urechi. El îşi 
pierduse prosopul şi dacă se prefăcea că nu 
observă acest lucru, nu era decât din cauza 
situaţiei deplorabile în care se afla şi care nu-i 
permitea să observe amănunte. 

işi lăsă mâna pe umărul ei şi o forţă să se 
ridice. 

— Răspunde-mi, fir-ar să fie! O scutură uşor. 
Unde naiba voiai s-o-ntinzi? se răsti el. 

Inghiţi un nod. Nu-şi amintea să se mai fi 
simţit vreodată atât de mizerabil. 

— Voiam să scap de tine! ţipă ea. 

El îi luă faţa între palme forţând-o să-i 
înfrunte privirea. 

— Şi după asta ce-ar mai fi urmat, Casey? 
Toată viața te-ai fi ascuns  sustrăgându-te 


copilăreşte de la răspunderi? îşi miji ochii abia 
stăpânindu-şi furia. 

— Nu e treaba ta ce-aş fi făcut eu mai 
departe, se înfurie şi ea. Ar fi vrut să fie calmă, 
dar, din cauza lui, îi era aproape imposibil. 

— Ba este, din moment ce te-ai fi folosit de 
maşina mea ca să dispari. Ochii îi străluceau din 
ce în ce mai ameninţător şi dunga palidă care îi 
apăruse deasupra buzei superioare era dovada de 
necontestat a frământării sale interioare. 

— 'Ţi-am mai spus! N-aveam de gând să ţi-o 
fur. O voiam doar ca să plec în altă parte şi să scap 
de tine şi, improviză ea mai departe, după aceea i- 
aş fi spus tatălui meu unde o găseşte iar el s-ar fi 
ocupat să ţi-o recuperezi. 

— Nemaipomenit! o luă el peste picior. Aveai 
de gând să-ţi implici şi tatăl în acest furt. 

— N-ar fi fost un furt! 

Mormăind în barbă ceva indecent, Michael se 
îndepărtă. Se sprijinise de perete, îşi încrucişase 
braţele peste piept şi o privea cu ochii lui negri 
care scăpărau scântei. 

— Inutil, zise calm. Am încercat tot posibilul 
şi uite cu ce m-am ales: minciuni, şmecherii. 

Casey nu mai ştia încotro să se uite. Tot 
corpul îi era străbătut de fiori, când reci, când 
fierbinţi, care îi dădeau o stare de nervozitate. 
Prea agitată ca să stea locului, se postă în faţa 
banchetei hotărâtă să nu-şi mai ia ochii de pe 
vârful tenişilor. 

Putea oare să ignore minunatul trup, când 


prezenţa lui umplea camera? Razele palide ale 
lunii ce se strecura prin fereastră, aruncau pete 
arămii pe pielea lui bronzată, iar efectul luminii 
dădea părului întunecat, cu urme de şampon, 
nuanţe roşiatice. Părea că luna ţinea cu tot 
dinadinsul să-i atragă atenţia asupra bărbăţiei lui, 
prin jocul de umbre şi lumini. 

Valul fierbinte de plăcere care îi trecu brusc 
prin şira spinării fu mai mult decât putea suporta. 

— N-am nevoie de ajutorul tău, aşa că, dispari 
din casa mea! îi indică uşa. Michael trase adânc 
aer în piept şi Casey rămase cu ochii aţintiţi pe 
pieptul lui lat. 

— Nu cred că vrei să plec, Casey, spuse el 
sigur pe sine, lucru ce o scoase din sărite. 

— Ba da, vreau! ţipă, dându-şi seama că el 
avea dreptate. Ceva din ea l-ar fi alungat, dar 
cealaltă parte, cea care o domina era atrasă de 
acel bărbat provocator care o făcea să freamăte 
de dorinţă. Nici nu se gândea că se îndrăgostise 
de el, dar ştia că la fel de hotărâtă cum era să 
evite întâlnirea cu juraţii, tot atât de mult dorea ca 
Michael să nu plece. Nu încă. Şi nu supărat pe ea. 

— Bine, o lăsă ea mai moale, făcând un gest 
vag spre baie, du-te să-ţi termini duşul. 

El îşi înclină capul făcând o plecăciune. 

— Oh, îţi mulţumesc. 

Aruncându-şi neglijent prosopul pe umăr, 
reuşi să-şi facă o ieşire pe cât de demnă pe atât de 
comică. 

De îndată ce auzi uşa băii închizându-se, 


Casey alergă în dormitor. Se aruncă pe pat cu 
capul în pernă. Inchizând ochii intenţiona să se 
odihnească doar câteva minute pentru ca apoi să 
se gândească ce avea de făcut. Asemeni lui John 
Paul Jones, lupta ei abia atunci începea! 

Michael şedea la umbră şi privea în jos la 
freamătul continuu al valurilor agitate care izbeau 
stâncile. Zgomotul era asemenea unui muget 
furios, lar spuma care ţâşnea în aer, ca dintr-un 
izvor, lovea neîncetat faleza de la poalele stâncii. 

Lipit de stâncă, Michael ţinea piept cu 
stoicism atacului sălbatic al valurilor. Aerul marin 
îl învăluise ca într-o ceaţă depunându-i în păr un 
strat subţire de sare şi broboane pe gene, pe gât şi 
pe faţă. Işi simţea pielea ca dată cu o substanţă 
astringentă. 

li era frig, se simţea rău şi îi era somn. Nu-şi 
dorea decât să intre în casă şi să-şi caute o poziţie 
comodă pe banchetă, nu înainte însă de a exorciza 
demonul care îl scosese de acolo. 

Străbătu distanţa dintre cele două 
balustrade, atingând din când în când metalul 
rece ca pentru a se convinge că nu trăieşte un 
coşmar; stătea afară ca un idiot, iar afară era o 
vreme infectă. 

Vreme de o oră după ce se dusese la culcare, 


se tot fâţâise pe bancheta mai scurtă cu un metru 
faţă de lungimea lui şi mult prea îngustă pentru 
un bărbat de talia lui. Dar nu fusese de vină numai 
bancheta. Chiar în cel mai confortabil pat şi tot n- 
ar fi avut linişte, ştiind-o pe Casey la câţiva metri 
distanţă. N 

O dorea. Il atrāsese din primul moment, de 
când o găsise dormind în cămăruţa din spatele 
salonului de receptie. Dincolo de excentricitatea 
pe care o afişa, folosind-o ca pe un scut de 
protecție, se afla femeia care fremăta, caldă, 
generoasă şi foarte, foarte dornică de afecțiune. 

Blestemând, renunţase la gândul că ar mai 
putea dormi şi se ridicase de pe banchetā. Cu 
dragă inimă l-ar fi omorât pe nenorocitul care îşi 
bătuse joc de puritatea ei şi îi distrusese 
încrederea în oameni. In concluzie, cum stătea aşa 
în mijlocul camerei, considerase mai potrivit să 
meargă în dormitor şi să se întindă lângă Casey. O 
iubea, dorea să o cuprindă, să facă dragoste cu ea 
şi dimineaţă să se trezească ţinând-o în braţe. 

O şi luase spre dormitor când se oprise brusc, 
fără să mai înţeleagă nimic. Pentru prima dată de 
când descoperise minunata diferenţă dintre băieţi 
şi fete, se simţea neputincios.  Repetând 
înjurăturile, făcuse stânga-mprejur şi ieşise afară. 

Intenţionase să facă o lungă plimbare, dar 
agitația oceanului îl atrăsese. Simţindu-se ce va 
mai bine se cocoţase în vârful stâncii. 

Zâmbi ironic şi colţurile gurii i se lăsară în 
jos. 


— Naiba s-o ia, bombăni. Ce-o fi râs Casey în 
sinea ei când insistase să doarmă pe „canapea”, 
izbucni în râs. Ar fi trebuit să bănuiască ceva 
atunci când ea cedase fără prea multă vorbă. 

Îşi ridică gulerul şi intră în ceața groasă ca să 
mai arunce o ultimă privire oceanului. Inspirând 
adânc aerul sărat se întoarse şi o luă spre casă. 

— Bună dimineaţa, O'Neil. 

Vocea bărbatului vibră puternic, plină de 
optimism, trezind-o din visare şi făcând-o să se 
ridice din pat cu o viteză surprinzătoare. 

— "'neaţa, zise ea cu glas piţigăiat. Fir-ar să 
fie, am pierdut momentul prielnic de azi-noapte. 
Se ridică înainte de a-şi fi terminat fraza. 

— În ce mă priveşte, mă bucur că ai adormit. 
Michael râse scurt. Să o iei din loc pe o ceaţă atât 
de groasă ca cea de azi-noapte, n-ar fi fost o idee 
prea grozavă. Şi, în afară de asta, oftă el teatral, 
cum era să mă lipseşti de ocazia de a-ţi putea 
demonstra calităţile mele de bucătar? 

Casey îl văzu cu tava în mâini iar pe ea, 
aşezate ceştile şi ibricul din sticlă. În aer plutea 
aroma cafelei proaspete. 

— Nu-mi amintesc să te fi invitat înăuntru, se 
răsti ea şi-şi încleştă dinţii să nu ţipe. 

Ochii lui aruncau sclipiri jucăuşe, privind în 
jos spre ibricul de cafea. 

— Sper să-ţi placă cafeaua amară. Este cea 
mai bună, îi declară pe un ton exasperant de 


politicos. 

Nu pricepea deloc cum putea să fie atât de 
dezgustător de bine dispus şi să o scoată pe ea din 
sărite, aşa, cu noaptea-n cap. 

— Pofteşte afară! făcu un semn categoric cu 
mâna  aşteptându-l să se întoarcă şi să-i 
îndeplinească ordinul. Dar când îl văzu că, 
dimpotrivă, se apropia, simţi cum i se încordează 
toţi muşchii, nici ea nu ştia dacă de teamă sau de 
supărare. 

Fără să dea nici cea mai mică atenţie aerului 
ei ostil, Michael făcu un semn cu capul în direcţia 
tăvii cu motive orientale pe care o ţinea în mână. 

— Aş fi pus un trandafir pe ea, dar nu am 
găsit niciunul, rânji el. Bănuiesc că printre multele 
talente pe care le ai, nu este inclus şi grădinăritul, 
nu? 

Încercând să ignore statura impozantă, pusă 
în valoare şi de pantalonii maron şi cămaşa bej, se 
răsti: 

— Dacă n-aş fi o doamnă... 

— Slavă Domnului că eşti, exclamă vesel, aşa 
că, hai să ne bem cafeaua ca doi oameni şi să ne 
facem programul pentru azi. Zâmbea maliţios. Imi 
dai voie? o întrebă arătând cu capul spre fotoliul 
mare, ticsit, aşezat în colţ, lângă fereastră. 

— Şi dacă spun nu? îl întrebă pe un ton cât se 
poate de rece. 

— Ştii bine că n-ai face-o, o informă cu 
impertinenţă. Aşeză tava pe patul răvăşit, turnă 
cafeaua, îşi luă ceaşca şi se duse să se aşeze în 


fotoliu. 

— Haide, zise curtenitor, bea-ţi cafeaua. Te 
asigur că n-o să-ţi rămână în gât. Întâmplător, mă 
pricep să fac cea mai bună cafea de prin părţile... 
cea mai bună cafea din lume. Se aşezase 
confortabil în fotoliu încrucişându-şi picioarele 
lungi. Luă prima sorbitură. 

— Azi e cam înnorat, dacă te interesează, 
continuă el, dar sper ca mai târziu să iasă soarele. 

Aroma cafelei n-o putea lăsa indiferentă, îi 
lăsa gura apă, iar Michael care, evident, se amuza 
pe seama ei, îi stârnea şi mai multă poftă. Nu se 
mai putea abtine. Poate „ar fi dat orice” pentru o 
ceaşcă cu cafea dar, în acel moment, foarte 
probabil, ar fi omorât pe cineva. 

Nu era neapărat nevoie ca în schimbul unei 
ceşti cu cafea să se poarte prieteneşte cu el! Fără 
un cuvânt aşeză tava pe jos, îşi luă ceaşca şi se sui 
înapoi în pat. Dacă nu-i va da atenţie, poate va 
pleca. 

Cafeaua era neaşteptat de bună. Casey îşi 
linse buzele de plăcere. Era chiar mai bună decât 
cea pe care o pregătea ea dar, bineînţeles, n-ar fi 
recunoscut nici în ruptul capului. Mai degrabă s-ar 
fi lăsat prăjită în ulei decât să i-o spună... 

Michael o urmărea zâmbind leneş. Cum 
stătea aşa, turceşte, părea relaxată, dar ar fi ţâşnit 
la cea mai mică mişcare a lui, aşa că mai luă o 
sorbitură şi plescăi din buze. 

— Vai, Cooper, faci cea mai bună cafea, spuse 
el după ce mai luă o înghiţitură, sorbind-o 


zgomotos. Văzând-o la fel de impasibilă, continuă 
pe acelaşi ton. Mulţumesc, mă bucur că-ţi place. 

Casey, abia abţinându-se să nu zâmbească, 
sorbi repede o înghiţitură. 

— Mai doreşti o ceaşcă, Coop? întrebă 
Michael imitându-i vocea afectată. Vai, mulţumesc, 
iubito, nu te deranja, răspunse tot el cu voce 
groasă. Se ridică, străbătu foarte încet camera să- 
şi umple din nou ceaşca. Zâmbindu-i se aşeză cu 
coatele pe genunchi şi cu ceaşca în mâini. 

— Uite ce e, botoaso, eu ar trebui să fiu 
supărat pe tine după noaptea trecută, dar nu sunt! 

De teamă să nu-i întâlnească privirea, Casey 
privi într-o parte. Nu mai era supărată fiindcă 
dejucase ultima încercare de evadare, ci îl ura şi 
se ura şi pe ea pentru că în noaptea aceea atât de 
agitată descoperise că era îndrăgostită de el. Şi 
era sigură că nu-şi dorea acest lucru. Intotdeauna 
eşti atât de prost dispusă dimineaţa? Ochii căprui, 
pătrunzători, îi descoperiseră cearcăne sub ochi. 
Sau te simţi aşa pentru că azi-noapte ai dormit la 
fel de prost ca şi mine? zise el încet, tărăgănând 
cuvintele. In sinea lui jubila. Cel puţin, nu era 
singurul care avusese o noapte de groază. 

Simţindu-se intens studiată, Casey începu să 
respire precipitat. Pulsul îi bătea spasmodic chiar 
sub pielea uşor pistruiată de la baza gâtului. 
Tristul adevăr era acela că toată noaptea nu-l 
visase decât pe el. Rememorând frânturi din vis 
începu să se foiască şi în obraji îi apărură două 
pete colorate. Işi concentra toată atenţia asupra 


cafelei rămasă în ceaşcă rugându-se ca el să plece 
din dormitor. 

— Vorbeşti cam mult, O'Neil, mormăi el. 
Ridicându-se îi luă ceaşca şi o puse pe tavă. 

— De altfel, de ce să vorbim, când sunt atâtea 
lucruri, mult mai plăcute, pe care le putem face? 
Se aşeză în genunchi în pat, privind în jos spre ea. 

Casey îi aruncă o privire ofensată şi se trase 
înapoi,  ferindu-se de mâinile care parcăse 
repezeau la ea din toate direcţiile. Cel mai mult o 
deranjau zvâcniturile din stomac şi pulsul care 
bătea acolo şi care nu-i mai bătuse. 

O copleşise dorinţa de a rămâne pe loc, 
pentru a se bucura de acele „lucruri mai plăcute 
„despre care îi vorbise, dar îşi înghiţi nodul din 
gât, se feri într-o parte şi sări din pat în celălalt 
capăt al camerei. 

— Nu-mi amintesc să te fi invitat în casa mea, 
cu atât mai puţin în patul meu. Dă-te jos, se răsti 
ea. 

Zâmbind evaziv el trecu în genunchi prin pat 
şi cobori. 

— Dacă aş aştepta invitaţii ori de câte ori 
doresc să fac dragoste cu o femeie frumoasă, aş fi 
la fel de neştiutor ca în ziua în care m-am născut. 

— Nu mai spune, se răţoi ea. Bărbaţii ca tine 
care forţează... Se opri simțind braţul care îi 
încolăcise gâtul şi o trăgea spre el. Chipul lui 
frumos era luminat de un zâmbet satanic. 
Neavând încotro Casey cedă. 

li auzea respiraţia regulată care îi ridica şi îi 


cobora pieptul lat şi-i invidie autocontrolul. 
Privirea diavolească ce i se plimba pe buze o 
dezarmase. Se simţea ca o păpuşă din cârpe, cu 
picioare moi, gata să cedeze presiunii degetelor 
care o apăsau pe spate. O păpuşă din cârpe în 
care doar inima zvâcnea cu putere. 

Era aproape sigură că o va săruta sălbatic, 
dar el îi atinse buzele doar cu o mângâiere uşoară, 
tandră. 

— Dacă vrei să aştept invitaţia... îi spuse 
muşcându-i blând buzele, aştept, Casey. De emoție 
vocea i se îngroşase. 

Buzele îi tremurară într-un gest de abandon 
dar, inexplicabil, se retrase repede, îngrozită. 

— Cooper, eu... închise gura cu un zgomot 
uşor şi-l privi cu ochii larg deschişi şi strălucitori. 

El înţelese. 

— Sşt, şopti aşezându-şi uşor degetul pe 
buzele ei. Vom aştepta. Inainte de a-şi ridica capul 
o mai sărută o dată tandru, în colţul gurii. 

— Măcar până când te aranjezi, adăugă el 
zâmbindu-i relaxat, privind-o în ochi. Micul dejun 
e gata în douăzeci de minute, aşa că între timp, 
iubito, pune mâna şi fardează-te. O ciupi de nas şi 
ieşi. 

Rămase clipind uimită, întrebându-se dacă 
intenţionase să o jignească. Strigă imediat după 
el. 

— Şobolan împuţit, apoi zâmbi, uşurată că 
încă o dată el reuşise să calmeze spiritele. 

Douăzeci de minute mai târziu, după un duş 


fierbinte şi un masaj energic, Casey se simţea alt 
om. Intră în dormitor şi se duse direct la dulap. 
Scotoci după bluza de bumbac şi pantalonii albi, 
dar renunţă la ele. Michael putea intra dintr-un 
moment în altul şi ar fi găsit-o înfăşurată în 
prosop, aşa că se hotări pentru tricoul turcoaz şi o 
fustă uşoară de jerse. Aruncă prosopul şi îşi trase 
iute tricoul şi fusta pe care o înnodă peste şolduri. 

Intră în baie, îşi trecu pieptenul prin păr, îşi 
dădu cu puţin fard în obraz şi pe buze cu un ruj 
portocaliu aprins. 

— Am auzit duşul aşa că am pus mâncarea în 
cuptor să stea caldă, o informă Michael când intră 
în bucătărie câteva minute după ora zece. Dar nu 
era nevoie pentru că ai apărut la timp, zise el, 
plimbându-şi privirea apreciativ de la părul roşcat 
până la vârful picioarelor desculţe. 

— Nu de alta, dar mi-era teamă să nu te 
speteşti muncind. 

Trecu pe lângă el şi-şi umplu o ceaşcă cu 
cafea proaspătă şi fierbinte. Abia atunci observă 
surprinsă că masa era deja pusă. 

— Doamnă, masa este servită, zise el pe un 
ton glumeţ şi o invită să ia loc, exagerând gestul. 

Nu-l cunoştea în această ipostază de aceea nu 
comentă nimic. Doar atunci când mâna lui îi 
zăbovi pe spate după ce îi împinsese scaunul, se 
răsti nervoasă. 

— Nu fac parte din meniu. 

— Mare păcat, îi replică el calm. 

Puse tigaia pe masă şi împărţi omleta, 


punând-o în farfurii cu o îndemânare de invidiat, 
apoi aduse fundul de lemn cu feliile de pâine 
prăjită şi ceştile cu cafea şi se aşeză la masă în 
faţa ei. 

— Eşti plin de surprize, Cooper, remarcă ea, 
savurând prima bucăţică din cea mai delicioasă 
omletă spaniolă pe care o gustase vreodată. E 
foarte bună, vorbesc serios. 

— Mulţumesc, dar speram să nu fii atât de 
surprinsă. Zâmbi întinzându-i pâinea prăjită. 

Altă surpriză. Nu semăna deloc cu pâinea 
prăjită, seacă, pe care o mânca ea de obicei. În 
unt adăugase mirodenii, dar nu vru să-i dezvăluie 
ce anume. Zâmbindu-i maliţios, o informă că era 
reţeta familiei transmisă din tată în fiu timp de 
două sute de ani. Nu eşti zdravăn, râse ea. 

— Şi, cu toate astea, mă iubeşti. 

Inghiţind în grabă, Casey aproape se înecă. 
Se uită în ceaşca aproape goală neştiind ce să 
spună. Acest lucru îl descoperise singură cu puţin 
timp în urmă. O himeră... pe care şi cea mai slabă 
adiere ar fi spulberat-o în cele patru vânturi. 

— Acum, fiindcă tot am servit masa împreună 
de două ori, dar n-am petrecut nici o noapte în 
acelaşi pat, nu crezi că ar fi timpul să discutăm ca 
doi vechi prieteni? continuă Michael entuziast, în 
aparenţă fără să aştepte răspuns la remarca sa. 

Casey tresări surprinsă. 

— Despre ce? întrebă cu un calm uimitor. 
„Ştii foarte bine despre ce!” îi spunea zâmbetul lui 
leneş, dar din cine ştie ce motiv, pe un ton 


convenţional, din care nu lăsa să se înţeleagă 
decât un vag interes, îi zise. 

— Ştii tu, povestea aia. 

Simţea o dorinţă nebună să-i facă pe plac dar, 
pe un ton voit reţinut, spuse nu. Masca 
prefăcătoriei, cizelată cu grijă, apăru brusc 
disimulând frământarea sufletească. 

— O păstrez până în momentul în care vreun 
ziar de mare tiraj îmi va oferi o sumă exorbitantă 
pentru exclusivitate. De-abia aştept. 

Privirea lui întunecată îi stărui pe figură. 

— Nu-mi îndruga mie aiureli, zise calm. [ţi vei 
sacrifica piesele albe atunci când te vei simţi 
încolţită. 

Casey zâmbi răutăcios, lăsând să-i cadă, cu 
zgomot furculiţa în farfurie. Ar fi folosit cu mare 
plăcere şi şerveţelul aflat la îndemână, dar acesta 
nu făcea zgomot. 

— Perfect, n-ai decât să crezi ce vrei. Nu e 
treaba ta, zise surâzând onctuos. 

Michael se încruntă şi o privi printre gene. 

— S-ar putea, recunoscu el, dar s-ar putea să 
mă intereseze pentru că vreau să te ajut şi până 
nu ştiu ce s-a-ntâmplat între tine şi Cadenas nu 
pot face nimic. 

Ea tăcu ridicându-şi bărbia cu îndărătnicie şi 
ochii continuară să-i arunce fulgere de mânie. 

— Ştiu cât eşti de pornită împotriva lui 
Cadenas, dar dacă n-ai un avocat foarte bun, 
pierzi procesul, spuse el pe un ton autoritar. 

Inima îi bătea cu putere în ciuda voinţei ei. 


Una e să ştii tu că vei pierde un proces şi e cu 
totul altceva când ţi-o spune altul. Mai ales pe un 
ton atât de categoric! 

Ridică din umeri cu aplomb dar numai ea ştia 
ce are în suflet. 

— Şi ce dacă pierd procesul? Se ridică de la 
masă şi cu mişcări stângace strânse vasele 
murdare, dar nu ajunse în bucătărie pentru că 
Michael îi tăie drumul. 

— Eşti iute la mânie, mititico, nu-i aşa? o 
tachină el, dar în privirea care-i studia mina 
hotărâtă nu exista urmă de veselie. 

— Lasă vasele, te ajut eu mai târziu. Palmele 
lui abia îi atinseră braţele dar le simţi mângâierea 
de parcă degetele subţiri i-ar fi explorat fiecare 
centimetru. Mai bine hai să ne plimbăm. 

— Nu ţi-e teamă că odată ajunsă afară aş 
putea fugi? 

Zâmbind cu indolenţă îşi ridică sprâncenele şi 
la ochi îi apărură riduri subţiri. 

— Îmi asum riscul, mârâi el, apoi îi luă 
farfuriile din mână şi le puse din nou pe masă. 

— Haide, vino. 

Pe cât de plăcută, pe atât de tulburătoare fu 
senzaţia de căldură care o inundă atunci când o 
prinse de mână. 

— Dacă n-ai nimic împotrivă, nu-i nevoie să 
mă susţii. Îşi retrase mâna, dar el i-o ţinea strâns. 

— Ce zi splendidă, nu? 

Chiar era? Mână în mână, lui Casey nu-i era 
teamă decât de un singur lucru, iar acesta nu avea 


nicio legătură cu vremea. Dădu din cap în semn că 
da. 

Afară, încercă din nou să-şi elibereze mâna şi 
de această dată reuşi. 

Sub pretextul că îi arată drumul pe poteca ce 
ducea spre plajă, se îndepărtă puţin de el. Mai 
mult îi simţea în spate decât îi auzea respiraţia şi, 
pentru liniştea ei, se strădui să păstreze acea mică 
distanţă. 

— Când nu te ascunzi de agenţii procedurali, 
cu ce-ţi ocupi timpul, Casey? 

Trecuse peste un bolovan păşind atentă în 
josul pantei şi mai făcu două sărituri până atinse 
nisipul. Ridicându-şi ochii spre el care cobora 
încet poteca, îi spuse: 

— Sunt lingvist. Fac traduceri în limba 
engleză şi retroversiuni. 

O întrerupse înainte de a apuca să mai spună 
că traducerile le făcea pentru orbi. 

— Din ce limbă? 

— Germană, franceză, italiană şi spaniolă. O 
luase de-a lungul plajei, iar el mergea în spate. 

— Sunt impresionat. Zâmbea sincer şi 
afectuos. Părinţii tăi mi-au spus că eşti şi un foarte 
bun fotograf. 

Casey schiţă un zâmbet. 

— Sunt părtinitori. 

Făcând-o să vorbească despre ea, era ca şi 
când ar fi făcut extracţii dentare. 

— Povesteşte-mi despre fotografiile tale. 

— Unele le-am vândut iubitorilor de păsări, 


altele unor reviste despre natură. Ochii îi 
străluciră jucăuş. Oricum, Ansel Adams mă are la 
degetul mic, indiferent ce spune mama. 

Michael se opri din mers şi o prinse de umăr. 

— Cum găseşti timp pentru toate astea? o 
întrebă uimit. Se aplecase puţin spre ea, privindu-i 
chipul şi stăruind atât de mult asupra gurii, încât 
Casey simţi din nou că se sufocă. 

— Şi, pe deasupra, să mai trag pe sfoară şi 
agenţii procedurali, vrei să zici? spuse ea caustic, 
în ideea că-l va face să schimbe subiectul. 
Ridicându-şi de pe frunte o şuviţă de păr arămie, 
se uită în sus spre el şi zâmbi. 

— Să te joci copilăreşte cu agenții 
procedurali, o corectă el cu un rânjet suspect de 
vesel. 

Ceva în tonul lui îi reaminti că, de fapt, pe el 
nu reuşise să-l fraierească. 

Se uită peste umăr apreciind distanţa 
străbătută. Ce i-ar mai fi plăcut să-l lase acolo 
înconjurat de nisip şi de apă, eventual în tovărăşia 
pescăruşilor. Faptul că nu putea s-o facă îi 
accentua nemulţumirea faţă de el, faţă de părinţii 
săi, prea încrezători în ea, faţă de toată lumea. 

— Uneori, ai mei vorbesc ce nu trebuie, 
bombăni ea înciudată, dând cu piciorul unei cutii 
goale de conserve. 

El schiţă un zâmbet zeflemitor. 

— Uneori, părinţii sunt mândri de copiii lor, 
chiar atunci când aceştia fac greşeli. 

— Ai tăi „probabil, sunt foarte mândri de tine, 


îi replică ea răutăcios. 

O secundă doar crezu că citeşte în ochii lui o 
profundă antipatie. 

— Au fost întotdeauna, spuse el serios. Se 
întoarse şi o luă înainte. 

— Uneori, Casey O'Neil, eşti demnă de 
dispreţ, şopti ea, simțind pentru el o milă 
inexplicabilă. 

Rămase o clipă pe loc urmărindu-l cum se 
îndepărtează încet şi constată că reuşise să-l 
enerveze. Apreciind distanţa care îi despărţea, se 
gândi că n-ar fi rău să profite de avantaj, dar o 
reţinea ceva şi, oricum, era prea târziu. 

— Nu vii, O'Neil? Se oprise şi o aştepta. 

— Am de ales? 

— Nu. Nu mai mult decât mine, adăugă în 
gând Michael. Dacă în urmă cu două săptămâni 
cineva i-ar fi spus că se va îndrăgosti de femeia pe 
care trebuia s-o urmărească, i-ar fi râs în nas. Se 
decisese să piardă câteva zile din vacanţă 
urmărind-o pe Casey pentru că auzise despre ea 
lucruri îngrozitoare. Trebuia să recunoască faptul 
că de-abia aşteptase să-şi pună ambiția cu femeia 
care dusese de nas atâţia aşi în meserie, în rândul 
cărora intra şi fratele lui. 

Gândul la David îl făcu să zâmbească cu 
veselie sardonică. Casey făcuse valuri în jurul lui 
David care cheltuise sume ameţitoare. Michael îşi 
aminti cum râsese de el şi îl luase peste picior că 
permisese unei femei să profite pe seama lui. 
David îl provocase spunându-i să-şi „înghită banii” 


şi-i pusese în mână fotografia lui Casey scoasă din 
dosarul pe care i-l întocmise. 

De atunci văzuse că este foarte atrăgătoare. 
Zâmbi amintindu-şi cum strecurase în portofel 
fotografia. Pentru identificare, îi spusese lui David, 
nevrând să-i mărturisească plăcerea cu care 
privise fotografia. 

— Mă bucur că nu ai dispărut cât timp am 
fost cu spatele, zise el în timp ce Casey se 
îndrepta din umeri pentru a se uita în sus la el. Ai 
fi vrut, nu? Probabil, ai fi simţit o plăcere sălbatică 
dacă m-ai fi atacat pe la spate şi, cu totul 
accidental, bineînţeles, m-ai fi trântit cu faţa în 
Nisip. 

Hohoti zgomotos. 

— În ce mă priveşte, m-aş fi distrat, dar dintr- 
un cu totul alt motiv, mult mai plăcut decât acela 
de a te vedea cu nasul în nisip. Să-ţi fac o 
demonstraţie? Exagerând, o privi pofticios, dar 
rânjetul lui caraghios abia o făcu să zâmbească. 

— Nu, mulţumesc. 

Mergeau încet, unul lângă altul, fără însă să 
se atingă. In sinea ei, Casey se simţea mulţumită 
nu numai de tăcerea neaşteptată în care căzuse 
Michael, dar şi de mirosul specific al oceanului, de 
clipocitul valurilor la picioarele lor, de mirosul 
sărat al brizei care le juca în păr. 

Tăcerea lui i se transmise şi ei, la fel şi mina 
tristă ce i-o citi pe chip atunci când îl privi. 

— Tu cu ce te ocupi, Cooper, atunci când nu 
alergi după paraplegici să-i repui în posesia 


cărucioarelor, când nu confişti gumă de mestecat 
şi patine cu rotile? 

Michael îşi înăbuşi hohotul de râs. Dacă spera 
să-l enerveze, nu era el omul dar, oricum, umorul 
ei era mai plăcut decât primăvara glacială. 

— Cu patinele cu rotile mă descurc bine, 
skateboard-urile îmi dau dureri de cap, i-o 
întoarse el cu glas suav. 

Luă de jos o piatră netedă şi lucioasă şi o 
aruncă atât de departe încât nu auziră când atinse 
suprafaţa apei. 

— De fapt, actualmente conduc ceva în genul 
unei agenţii de detectivi. Era modest. Agenţia sa 
era printre primele trei birouri de investigaţii din 
ţară. Era a lui, în întregime, o clădire neipotecată, 
avea nouă angajaţi, doi dintre ei fiind chiar fraţii 
săi. 

— Şi cu ce se ocupă acel „gen de agenţie de 
detectivi”? întrebă ea, neputându-se abţine. 

— Ah, probleme de rutină. Urmărim pe cei ce 
se sustrag declaraţiilor pro sau contra cuiva, 
căutăm evadați sau moştenitori, chestii d-astea. O 
privi pieziş şi zâmbi. 

— La nevoie, mă implic personal în găsirea 
unei persoane micuţe şi neserioase. 

— Şi, eventual, te erijezi în paznicul ei, 
completă ea cu un aer posap... 

— O fac pentru prima dată. Tonul apatic al 
vocii lui era nuanţat de o falsă veselie. 

— De ce am avut eu norocul ăsta? 

— Aşa au unii noroc, i-o trânti el. 


Casey stătea foarte aproape de el, dar, brusc, 
avu senzaţia că se află la mile distanţă. Michael 
sesiză şi simţi un fior străbătându-i şira spinării iar 
în cap începură să-i sune clopoței de alarmă. 

Se întoarse şi înainte ca ea să bănuiască 
ceva, îi cuprinse faţa în palmele lui mari şi o privi 
scrutător în ochi. 

— Perfect, O'Neil. Ce-ai mai pus la cale? 

— Să p-pun la cale? Se bâlbâia pentru că el se 
afla prea aproape de ea şi această apropiere avea 
un efect devastator asupra stării ei emoţionale. 

— Când taci, complotezi împotriva mea, o 
informă el, cu un surâs care o dezarmă. 

— Mi-e greu să recunosc, dar nu complotez 
împotriva ta, Cooper. 

— Ai început-o bine. Facem progrese. Tăcu 
observându-i zâmbetul trist. Dintr-odată se simţi 
foarte obosit, ca un atlet neantrenat, respira greoi 
şi neregulat. 

Casey îşi dădu seama ce se întâmplase. Era 
excitat. 

Privi plaja întinsă şi pustie. Doar ei doi. 

— Vrei să ne luăm la întrecere? îl provocă ea, 
cu respiraţia întretăiată. Se uită în jos la picioare. 

Slavă Domnului că nu-şi pusese tenişii! Când 
alerga desculţă, nimeni nu o întrecea. 

— Cu ce handicap vrei să iei startul? o 
întrebă dându-şi importanţă. 

— Cât îmi laşi? contracară ea apropiindu-se 
de apă. Dacă o urma, avea succesul asigurat. Aşa 
încălţat, nu va tropăi prea repede prin apă, să vină 


după mine, se gândea ea, făcând încă un pas. Se 
va apropia, dar se va năpusti asupra mea doar 
când mă voi îndepărta de mal. 

O urmă. 

— Oh, Michael, cizmele? 

— Ce e cu cizmele mele? îşi pironise ochi pe 
figura ei. Doar nu era să se lase păcălit de gluma 
asta răsuflată. 

— N-or să mai fie bune de nimic. 

— Crezi? De data asta, dacă a pus ceva la 
cale, nu dădea nimic de bănuit şi nici pe figură nu- 
i citea ceva deosebit. Oricum, nu-i va da satisfacţie 
lăsând-o să se distreze pe seama sa. 

— Sunt din piele, nu? îl întrebă cu un aer 
nevinovat, aplecându-se, parcă vrând să pună 
mâna pe ele. Când se îndreptă strângea în pumn 
nisip ud şi alge. Păcat de ele, oftă ea, dar, la urma 
urmei, eşti destul de bogat ca să-ţi permiţi o altă 
pereche, nu? Ridică încet mâna şi-şi umplu 
buzunarul cu nisip şi alge, apoi îl netezi. 

— Vai, O'Neil, n-ar trebui să faci aşa ceva. O 
spuse blând, prinzându-i mâna şi lipindu-i-o de 
pieptul lui, înainte de a apuca să şi-o tragă. In 
pustietatea asta, unde nimeni nu te poate auzi 
cum ţipi ca să-ţi sară în ajutor, aproape orice ţi se 
poate întâmpla, adăugă el, imitându-l perfect pe 
Peter Lorre. Îl imită atât de bine încât Casey simţi 
fiori de groază pe şira spinării. 

— De pildă? întrebă cu voce tremurată. 

Incercă să se desprindă, dar el o ţinea strâns. 

Reuşi, totuşi, să-şi ducă şi cealaltă mână la 


pieptul lui, intenţionând să-i facă vânt în apă... 

— În locul tău, n-aş face-o, o avertiză, de 
parcă i-ar fi citit gândurile. Ar fi groaznic! 

— Ce mi-ai face? îl întrebă sfidându-l. 

— Asta, îi răspunse el blând şi plin de curaj, îi 
făcu vânt, expediind-o cu spatele în ocean. 

— Ticălos mizerabil. Un alt val trecu peste ea, 
făcând-o să tacă, exact în momentul în care 
intenţiona să-l mai înjure o dată. Reveni la 
suprafaţă scuipând şi dând din mâini, făcând 
eforturi vizibile de a se menţine la suprafaţă. 

— Mor de frig, urlă ea, dar asta era o 
problemă minoră. Fusta ei multicoloră o trăgea la 
fund. Mă înec! 

— Am să te pescuiesc după ce te mai duci o 
dată la fund, zise el cu nonşalanţă, încrucişându-şi 
indiferent braţele la piept. Până atunci, vreau să- 
mi promiţi că nu-mi vei mai fura maşina şi că-ţi vei 
păstra energia pentru a te apăra în faţa lui 
Cadenas. Promiţi? 

— P-p-promit. Ce l-ar mai fi înjurat, dar îi 
clănţăneau dinţii, îi tremurau buzele şi simţea că 
se învineţeşte de frig. Mai târziu, se gândi ea. Mai 
târziu se va putea gândi la o răzbunare cumplită. 
Deocamdată, avea nevoie de ajutorul lui. 

— Am să ţin cont de asta, O'Neil. Neţinând 
seama de efectul apei sărate asupra cizmelor şi 
pantalonilor, Michael pleoscăi prin apă în direcţia 
în care ea se lupta să se menţină la suprafaţă şi o 
trase afară. 

— Perfect, peştişorule, acum hai acasă. 


Hai acasă. Ce plăcut sunau aceste cuvinte. În 
ochi îi apărură sclipiri jucăuşe. 


esti 
Capitoul 6 


Casey îşi usca părul gândindu-se la cele 
câteva minute, cât Michael o purtase în braţe. 
Pentru figura pe care i-o făcuse ar fi trebuit să fie 
supărată, dar de îndată ce o ridicase în braţe uită 
complet în ce hal arăta. Nu se gândea şi nu simţea 
decât respiraţia lui fierbinte care îi mângâia 
obrazul, braţele puternice şi bătăile inimii pe care 
le auzea prin cămaşă. 

Chiar şi acum, după ce făcuse duş şi se 
spălase pe cap, simţea - sau îşi imagina că simte - 
un fior străbătându-i tot corpul. 

Îşi privi în oglindă chipul visător. Aşa îşi 
închipuise întotdeauna dragostea. 

Îşi trecu absentă mâna prin păr să vadă dacă 
s-a uscat. 

— Aş bea o ceaşcă cu ciocolată fierbinte, 
spuse figurii zâmbitoare din oglindă. 

— Gând la gând cu bucurie, îi răspunse vocea 
celui care nu se jenase să intre în dormitor şi să 
stea atât de aproape încât putea s-o atingă. 

Casey se întoarse dar se lovi de pieptul tare 
ca oţelul al bărbatului care refuza să se dea la o 


parte.  Braţele lui puternice o  cuprinseră 
îmbrăţişând-o tandru. Gura lui senzuală se năpusti 
asupra buzelor ei care se despărţiră încercând să 
protesteze. Casey nu putea numi ceea ce simţea, 
dar sărutul îi provocă spasme în capul pieptului. 

— Casey. Şoapta care îi mângâiase buzele era 
ca o vrajă, la fel şi braţele care îi mângâiau 
spatele şi frământau prosopul şi-şi făceau drum 
repede şi agresiv în jos, peste fesele ei. 

Il împinse. Tremura toată, respiraţia i se 
oprise, avea nevoie de spaţiu ca să poată respira 
adânc. 

— Exagerezi, zise ea gâfâind, încercând să se 
ferească de mâinile lui agresive. 

— Şi eu care credeam că mă mişc prea încet, 
spuse el cu impertinenţă. 

— Mă refeream la regimul de slăbire cel 
rapid! 

Michael zâmbi cu ochii înadins fixaţi pe 
marginea de sus a prosopului care se mişca în 
ritmul agitat al respirației ei. 

— Din câte ştiu, e mai indicat regimul lent de 
slăbire. Se spune că rezultatele sunt de durată. 
Făcu un pas spre ea, iar ea, doi paşi înapoi. 

— Eşti nebun, Cooper, zise ea retrăgându-se 
încă un pas. Tot un pas făcu şi el, dar spre ea. 

— Patentat, rânji el, dar numai de când te-am 
cunoscut. 

— Nimeni nu ne poate lua zestrea pe care ne- 
a dat-o Mama Natură, îl contrazise Casey şi, am o 
vagă bănuială că ţie, de când te-ai născut, îţi 


filează o lampă! 

— În privinţa asta... zise el lungind cuvintele, 
apoi o prinse înainte ca ea să mai poată face un 
pas înapoi. 

— “Ţi-ai încălcat principiile, Cooper, şopti ea, 
încercând să se smucească, abia respirând. 

— Sufăr de sindromul manana, o tachină el, 
sărutând-o şi luând-o în braţe. Mâine mă voi 
gândi, voi face şi voi spune tot ce vrei tu, dar 
acum nu vreau decât să te sărut, să te ating, să 
iubesc fiecare părticică din tine. 

Casey renunţă la orice prefăcătorie de a i se 
împotrivi şi luă hotărârea de a se bucura din plin. 
li înlănţui gâtul puternic şi-şi ridică gura spre el, 
despărţindu-şi buzele ispititor. 

El o împinse uşor privind-o printre gene. 

— Mă doreşti, Casey? 

— Da. Mult de tot. Oftă anticipând momentele 
de plăcere. De această dată nu se va mai gândi 
nici la principii, nici la obligaţii, reflectă ea şi 
deschise gura pentru a-i fi explorată. 

— Sărutările tale sunt mai dulci decât tot ce 
poate fi mai dulce pe lumea asta, O'Neil, şopti el, 
frecându-şi buzele de obrajii ei. Casey auzea 
bătăile nebuneşti a două inimi şi simţea imensa 
bucurie pe care o descoperă femeia atunci când 
iubirea ei este împărtăşită. 

Nu se mai împotrivi când Michael o cuprinse 
în braţele lui puternice. Mai mult, se cuibări 
aşezându-şi capul în scobitura umărului lui. 
Mâine, fie ce-o fi, astăzi, cel puţin, se simţea 


dorită. 

O aşeză uşor pe patul imens şi rămase tăcut 
câteva momente, privind-o doar, fascinat. N 

Apoi, îi scoase bluza şi o aruncă peste umăr. li 
descheie blugii în talie trăgându-i cu mişcări 
îndemânatice şi mângâindu-i cu privirea chipul 
destins. Casey şedea nemişcată, doar ochii 
urmărindu-l cum se dezbrăca. Aştepta liniştită. 

Se aşeză deasupra ei, impunător în nuditatea 
sa. Gura, frumos conturată, schiţă un zâmbet 
tandru şi privirea flămândă rătăci peste trupul ei, 
zăbovind, aproape palpabil, asupra formelor care 
se ridicau şi coborau în ritmul unei respiraţii 
neregulate. 

li rosti numele gemând răguşit, apoi se 
întinse alături, trecându-şi o mână pe sub ea ca să 
o ţină lipită de el. Casey întoarse capul invitându-l 
să o sărute. 

Gemând de plăcere, Michael primi ofranda, 
bucuros de pasiunea cu care i se răspundea, 
închise ochii savurând dulceaţa sărutului şi 
maleabilitatea trupului catifelat care se arcuia 
peste el. Îşi cobori gura peste gâtul ei, lunecând-o 
peste pielea ca mătasea, buzele lui umede şi 
fierbinţi trasând dâre de foc în jos, pe lângă 
scobitura gâtului, pe fiecare sân în parte. 

— Eşti cam gros îmbrăcată, O'Neil, mormăi 
el,  trecându-şi degetele peste marginea 
prosopului. 

— Mmmnm, gemu ea zâmbind şi-şi ridică capul 
să se joace cu urechea lui. De ce nu te ocupi de 


acest mărunt detaliu, şopti muşcându-l în glumă 
de lobul urechii? A 

— Cu plăcere. Infiorat, îi desprinse repede 
prosopul verde făcându-i vânt peste grămada de 
haine de pe jos. 

— Oh, iubitule, dragostea mea, murmură ea, 
topită de plăcere. 

— Te iubesc, Casey. Te iubesc atât de mult 
încât te-aş ţine întreaga viaţă legată de mine... 

Legată! Cuvântul îi declanşă brusc amintiri 
neplăcute. Se crispă copleşită de forţa imaginilor. 
Acesta era Michael, nu Pablo Cadenas, iar Michael 
o iubea şi avea grijă de ea. Deschise ochii mari, 
îmbătată de frumusețea chipului bronzat, 
străduindu-se să nu se mai gândească decât la 
faptul că îl iubea. 

Michael îi simţise freamătul şi imediat bănui 
ceva aparţinând de trecutul ei. Necunoscând 
absolut nimic legat de căsătoria ei cu Cadenas, 
avea sentimentul că este dezavantajat, dar asta nu 
conta. Nu-i putea schimba trecutul, dar îi putea 
reda încrederea în dragoste, indiferent cât timp i- 
ar fi luat. Cu răbdare îi va alunga toate 
incertitudinile. 

— Te iubesc, Casey. Se trase uşor de lângă ea 
şi se sprijini într-un cot. Oricât de mult ar fi vrut 
să facă dragoste cu ea, putea şi trebuia să aştepte 
până când toate fantomele trecutului vor fi 
dispărut şi nimic nu le va mai umbri plăcerea de a 
fi împreună. 

Casey îi răspunse încet, aproape ezitând. 


— Şi eu te iubesc. Îl iubea nespus de mult. 
Era o dragoste care îi umfla sânii, şi dădea 
strălucire ochilor ei. Şi până când nu apuca să-i ia 
şi minţile, conştiinţa va câştiga în faţa dorinţei. 

Michael ştia acest lucru. 

— Niciodată n-am să mă plictisesc privindu- 
te. Cu un gest domol îi luă o buclă şi şi-o înfăşură 
în jurul degetelor apoi se aplecă şi inspiră 
parfumul de migdale al şamponului pe care tocmai 
îl folosise savurându-l cu toată fiinţa sa. 

— Ai un păr superb. Zâmbi cu viclenie 
gâdilându-i nasul cu şuviţa de păr. 

Ea strâmbă din nas încercând să râdă. Ştia de 
ce o face şi pentru asta simţi că-l iubeşte şi mai 
mult. 

Abia o atinse. Vârful degetelor încărcate de o 
magică senzualitate îi modelau formele trupului cu 
o nemăsurată tandreţe. Aştepta ca mângăierile lui 
să-i stârnească dorinţa, să o facă să freamăte. Ea 
se linişti treptat şi corpul i se destinse. 

Se aplecă şi îi atinse cu buzele unul din 
sfârcuri, apoi începu să-i dezmierde cu limba 
aureola de culoare brună. Casey închise ochii apoi 
îi deschise urmărindu-i mişcarea buzelor. 

— Michael... 

O sărută nelăsând-o să continue. După acest 
blând supliciu, gura lui lacomă puse stăpânire pe 
a ei. Îi desfăcu buzele cu limba şi ea cedă lăsându- 
se explorată. li gustă savoarea proaspătă. Urmele 
fierbinţi lăsate de degetele lui o înfiorau. 

Casey simţea că ia foc. Mirosul lui îi umplea 


nările, el şi numai el îi umplea gândurile, dorinţa 
care i se răspândea în picioare ca argintul viu, 
până la durerea de sub pântece. 

— Te iubesc, Michael, şopti ea. Dragostea îmi 
mistuie sufletul, adăugă în gând. 

— Nepreţuita mea Casey, îngână şi el în timp 
ce degetele ei îi explorau părul cârlionţat de pe 
piept. 

Cu ochii închişi se lăsă să plutească, 
abandonându-se pasiunii lui, hipnotizată de vocea 
tandră care-i şoptea la ureche cuvinte duioase. El 
îi luă mâna şi i-o duse pe coapsa lui... 

—  Vrăjitoare mică, zise cu glas înăbuşit, 
dezmierdându-i trupul. Minunată, frumoasă... a 
mea. 

Surprinsă, Casey deschise ochii şi se cufundă 
în privirea tulburată de pasiune. Îşi ridică braţele 
şi îi încolăci gâtul puternic, trăgându-l înspre ea, 
contopindu-şi buzele într-un sărut devastator. 

Fantomele trecutului dispăruseră. Michael 
gemu satisfăcut şi aşezându-se deasupra îşi ceru 
ofranda care i se oferea. Casey îşi ţinu răsuflarea, 
refuzând să recunoască faptul că mângâierile lui 
tandre, pline de dragoste, care-i modelau formele 
trupului îi dădeau o oarecare stare de nelinişte. 

Palmele lui îi conturau nestingherite curbele 
fierbinţi şi pielea catifelată dintre sâni şi coapse. 
Fericită, Casey îi urmărea mişcările plimbându-şi 
degetele pe spatele lui, frământându-i muşchii tari 
ai feselor, făcând apoi mişcarea inversă, în sus. 

— Eşti frumoasă, îngână Michael. 


— Şi tu eşti, îi şopti ea. 

— Ne potrivim perfect, zise el cu mândrie, 
râzând răguşit şi strângând-o puternic în braţe. Se 
abţinuse oferindu-i ei plăcere şi o mângâiase până 
când Casey se simţise purtată pe un val care 
creştea la infinit. lInchisese ochii lăsându-se 
condusă spre culmile extazului necunoscut 
vreodată, ci doar imaginat. 

— Casey! şopti cu capul îngropat în pielea 
catifelată a gâtului ei. Se apropia de orgasm şi, 
undeva, într-un colț liniştit al minții sale ea realiză 
că niciodată până atunci nu se simţise atât de 
complet satisfăcută. Toate gândurile i se risipiră 
când el o sărută şi corpul i se încordă deasupra ei. 

După frământarea agonizantă urmă 
relaxarea, dar el continua să o ţină strâns în braţe. 
În jur totul îşi recăpăta dimensiunile reale. 

Se retrase încet, se întinse alături luându-i 
mâna într-a lui. Inainte ca Michael să-i şoptească 
la ureche „te iubesc” ea respira normal şi bătăile 
inimii i se potoliseră. 

— Şi eu te iubesc, îi şopti zâmbind. 

Lăsându-i mâna o mângâie acolo unde ştia că- 
i face ei cel mai mult plăcere. 

— Ce bine că ţii deschisă cofetăria toată 
noaptea, O'Neil, mormăi el somnoros, muşcând-o 
uşor de ureche. 

Casey se foi lângă el şi râse în semn că 
înţelesese aluzia. 

— Am închis pentru renovare, se împotrivi ea, 
cuprinzându-l pe după mijloc să-i oprească mâna. 


— Egoisto! Luându-i palma îi sărută degetele 
apoi şi-o aşeză peste piept şi închise ochii. 

Când respiraţia lui regulată îi dădu de înţeles 
că Michael adormise, Casey îşi retrase mâna, se 
întinse cu grijă lângă el, cu ochii în tavan. Nu-şi 
amintea să se mai fi simţit vreodată atât de bine, 
atât de exaltată şi satisfăcută. Oftă mulţumită şi se 
întoarse să-i mângâie faţa cu un gest afectuos. 

— Mmmm, mormăi el tresărind, dar nu se 
trezi. 

Săracul, se gândea ea privindu-l cu milă. 
Orele dormite pe apucate îşi lăsaseră amprenta... 

Ei nu-i era somn deloc. Era relaxată dar nu 
obosită. Îşi ridică cu grijă capul de pe umărul lui şi 
se ridică. li desprinse încet palma care încă îi mai 
cuprindea sânul şi i-o aşeză deoparte. El bombăni 
ceva în somn când ea se aşeză pe marginea 
patului. 

Avea atâtea treburi de făcut dar se simţea 
plină de viaţă şi nerăbdătoare să se apuce de 
lucru. Se mai uită o dată la Michael, apoi se ridică 
de pe marginea patului, se duse la dulap şi-şi luă 
un caftan multicolor pe care-l îmbrăcă în grabă şi 
ieşi fără zgomot din cameră. 

Ceva nu era în regulă şi Michael îşi dădu 
seama încă înainte de a pipăi locul gol şi rece de 
alături. Casey nu mai era lângă el. 

— Fir-ar să fie, îşi auzi vocea puternică în 
liniştea din jur. Ce-ar mai fi strâns-o de gât! Îşi 
încleşta pumnii simțind nevoia imperioasă de a o 
atinge, dar nu cu mângâieri. 


Azvârli cearşaful şi plonjă din pat aterizând în 
picioare. Furios, se îmbrăcă în grabă şi se aşeză 
pe marginea patului să-şi tragă cizmele. Habar n- 
avea în ce direcţie o pornise Casey, dar nu era 
decât o problemă de timp ca să o găsească. li va 
trage scărmăneala pe care o merita! 

Aproape negru de furie, îşi aruncă privirea 
spre dulapul în care Casey se ascunsese nu de 
mult. Ştia că nu putea fi acolo. Se uită la ceasul de 
pe noptieră făcând socoteala că avea cel puţin trei 
ore avans faţă de el. 

Câtă încredere avusese în ea! Ce nebun am 
fost! îşi spuse cu sumbru cinism, încleştându-şi 
maxilarele şi dând drumul unui torent de 
înjurături. Trebuia s-o fi legat de pat, se gândea 
furios, trântind uşa dormitorului ca măsură de 
precauţie. Când va pune mâna pe ea, şi asta nu 
era o problemă, o să procedeze în aşa fel încât să 
nu-i mai treacă vreodată prin minte să fugă! 

Strângând din dinţi se îndreptă încruntat spre 
bucătărie, fără mari speranţe că o va găsi acolo. 

Nebănuind absolut nimic din ce se petrecea 
în mintea lui Michael, Casey lucra mulţumită în 
atelier, singura încăpere care o determinase să 
cumpere casa cu ani în urmă. Camera nu era 
spațioasă, dar dădea această impresie fiind înaltă 
şi cu fereastra mare boltită. Ocupa aproape tot 
peretele către exteriorul ce dădea spre ocean. Alt 
perete era ocupat de o bibliotecă până în tavan, 
ticsită cu cărţi de toate genurile, de la cele pentru 
copii până la cursuri universitare. O canapea 


mică, găsită într-un bazar, ocupa cel de-al treilea 
perete şi se continua cu un scrin folosit drept 
măsuţă, în colţ, şi o lampă de birou. 

Puse deoparte traducerea la care lucrase 
până atunci şi începu să răsfoiască cărţile pe care 
le achiziţionase dintr-un anticariat, chiar înainte 
de a intra în vacanţă. În timpul liber înregistra 
romane pentru bătrâni şi orbi. Avea două sau trei 
cutii de pantofi, pline cu scrisori de mulţumire din 
partea unor persoane, pentru felul în care 
adaptase romanele lor preferate. 

Zâmbi. Nu era chiar o altruistă. Serviciul de 
Lectură pentru Orbi din Los Angeles îi rambursa 
banii pe casete şi putea păstra cărţile. 
Înregistrările făcute pentru bătrânii din cămine îi 
reduceau considerabil impozitul. 

Auzi paşi apăsaţi în bucătărie şi râse pe 
înfundate. Lui Michael îi era, probabil, foame. Il 
auzi ieşind exact înainte de a se hotărî să-l 
urmeze. 

— Nu îi e chiar atât de foame, şopti zâmbind. 

Adună câteva perne mari şi le trânti pe jos, 
sub fereastră. Se cuibări peste ele, îşi luă 
casetofonul şi verifică bateriile. Se consumaseră. 
Cât timp căută altele se întreba dacă Michael se 
întorsese în pat. Găsi bateriile, le puse, se aşeză 
iar peste perne şi uită complet de musafirul său. 

Total absorbită de unul din romanele Annei 
Reisser, nu-şi dădu seama că zgomotele înfundate 
veneau de la uşa din faţă trântită şi apoi de la 
motorul Trans Am. Două ore mai târziu lăsă cartea 


şi scoase caseta. 

Se ridică, se întinse leneş şi căscă. Rămase în 
cumpănă dacă să se mai tolănească puţin dar 
renunţă. Senzaţia de gol din stomac îi aminti că la 
prânz nu mâncase nimic. 

Mmm, ce-o să mai mănânce! zâmbind 
maliţios, se gândi la cei care mâncaseră deja pe 
săturate. Începu să râdă simțind în pântece 
aceeaşi uşoară vibraţie ca atunci când se 
abandonase în braţele lui Michael. 

Băgă caseta în cutia ei de plastic şi o aşeză 
alături de celelalte apoi, fericită, fredonând cam 
fals o melodie intră în bucătărie să pregătească 
prânzul.  Închipuindu-şi,  nevinovată fiind, că 
Michael se întorsese în dormitor. Se vedea 
intrând, trezindu-l din somn şi zâmbi la gândul că-l 
va ademeni în bucătărie cu aromele mâncărurilor 
pe care le va improviza. 

Rămase puţin pe gânduri să-şi amintească 
reţeta de sufleu de caşcaval a mamei sale, apoi se 
apucă de treabă lăsându-i gura apă, pentru că era 
una din mâncărurile ei preferate. 

Zece minute mai târziu totul era aproape 
gata, mai trebuia pusă doar tava la cuptor. 
Michael nu apăruse încă. 

Incercă să nu dea atenţie ciudatei senzaţii de 
deprimare creată de ideea că pregătea totul de 
una singură. Această singurătate o trăia de ani de 
zile, dar parcă niciodată nu se simţise părăsită ca 
acum. Şi asta numai din cauza lui, îşi spuse 
uitându-se spre uşă aşteptându-l să apară din clipă 


în clipă. 

— Ei bine, dacă Mohamed nu vine la munte... 

Îşi scoase şorţul, îl aruncă pe speteaza unui 
scaun şi se îndreptă grăbită şi supărată spre 
dormitor. Dacă Michael încă mai dormea, ştia ea 
cum să-l trezească, iar dacă era deja treaz... 
Zâmbi larg anticipând momentul. 

Unde dispăruse? Casey se oprise în prag şi se 
uita mirată la patul gol. Singura mărturie că el 
dormise acolo era adâncitura din pernă dar, foarte 
bine, putea s-o fi făcut şi ea. 

Apa nu curgea ca să-şi poată imagina că era 
sub duş, hainele dispăruseră odată cu el. Nu 
rămăsese nicio urmă, măcar o şosetă sau cureaua 
care să-i dovedească faptul că se îmbrăcase în 
grabă. Nimic altceva decât o linişte mormântală. 

Plecase. Casey simţi o durere surdă în inimă. 
Avusese grijă să şteargă orice urmă a prezenţei lui 
fizice. 

Cuprinsă de milă pentru propria-i persoană, 
dar încercând să alunge orice gând de acest gen, 
alergă în bucătărie. 

— Pentru a rezista, singura alternativă era 
aceea de a-şi relua cursul normal al existenţei 
sale. 

Gustul amar şi nodul care i se pusese în gât 
fură suficiente ca să-i taie pofta de mâncare. Păcat 
de sufleu! Aprinse, totuşi, cuptorul, băgă tava pe 
grătarul din mijloc şi potrivi ceasul. 

Se aşeză la masă fixându-şi privirea 
încruntată pe uşa cuptorului. Nu mai putea 


suporta. Îşi încrucişă mâinile peste faţa albă de 
masă şi puse capul jos. 

Auzi foarte slab scârţâitul pietrişului afară şi 
uşa care se deschidea şi se închidea la loc. Ce mai 
conta că ceasul zbârnâia; oricum, n-avea de gând 
să-l oprească, şi dacă sufleul avea să se ardă, cu 
atât mai bine! 

Michael intră încet în cameră şi se opri când 
o văzu la masă. Zâmbi uşurat. Deci, până la urmă, 
nu-i înşelase încrederea! Cât de mult ar fi dorit să- 
i spună că se bucură fiindcă nu fugise în timp ce el 
dormea dar intuiţia îi spunea că dacă ar fi făcut-o, 
ar fi ajuns să fie hrănit pe cale intravenoasă. 

Prima greşeală o făcu atunci când închise 
cuptorul. Casey ridică capul. A doua, când se 
prefăcu că tocmai venea din dormitor. 

— Aaah, căscă şi se întinse, ducându-şi 
mâinile la ceafă, până auzi pocnituri în şira 
spinării. Avem ceva bun aici? Dădu un bobârnac 
uşii fierbinţi a cuptorului şi mai căscă o dată. 

Prezenţa lui îi redase liniştea dar, în sinea ei, 
era furioasă - ceea ce-i dezvăluia latura mai puţin 
feminină a personalităţii - din cauza neîncrederi 
lui în cuvântul ei de onoare, pe care nu şi l-ar fi 
încălcat nici în ruptul capului, mai ales că fusese 
constrânsă să şi-l dea. 

El zâmbi cu inocenţa copilului surprins la 
borcanul de dulceaţă şi care încearcă să-şi 
convingă părinţii, murdar la gură, că nu gustase 
decât puţin. 

— Ai dormit bine? îl întrebă ea printre dinţi. 


Avea o privire ucigătoare. 

Michael îşi dădu seama că intrase în bucluc şi 
încercă s-o facă pe deşteptul. 

— M-ai crede dacă ţi-aş spune că sunt 
somnambul? 

Simţi în tonul ei o undă de cinism amestecat 
cu durere. 

— Cum să nu te cred. Exact cum te-aş crede 
dacă mi-ai spune că ai plecat doar să admiri 
peisajul. 

O ridică de pe scaun şi o luă în braţe. 

— Nu încerc să mă scuz, îi şopti el frecându-şi 
nasul de părul ei. Am greşit. Mă ierţi? Sărută 
tandru chipul încruntat al femeii care pentru el 
conta cel mai mult pe lumea asta. 

Abia se abţinea să nu-l cuprindă în braţe, 
totuşi îşi lăsă fruntea pe pieptul lui dar cu pumnii 
strânşi pe lângă corp. 

El zâmbi. Cel puţin nu se împotrivea şi, 
pentru moment, era suficient. 


Gapitolul 7 


Casey freca de zor aceeaşi farfurie de nu ştiu 
câtă vreme, cu ochii la clăbuci, dar cu gândul la 
noaptea care trecuse. Amintirea ei era la fel de 
fierbinte şi strălucitoare ca razele aurii ale 
soarelui care pătrundeau pe fereastră. 

— Să te ajut cu ceva, se auzi vocea lui 


Michael din dormitor, care-i risipi starea de 
reverie. 

Acum, când aproape terminase, se trezise şi 
el s-o întrebe. 

— Cum să nu. Du-te afară să-mi ţii scara şi să 
mă ajuţi să evadez pe fereastră. Aşeză farfuria pe 
suportul de uscat vasele şi luă o alta la spălat, îi 
auzi hohotul arogant şi imediat îşi făcu şi el 
apariţia. 

— 'Ţi-ar prinde mai bine o partidă de înot. 

Se înfioră amintindu-şi prin ce trecuse, dar 
două braţe puternice şi calde deja îi înlănţuiseră 
mijlocul. Se lipi de el ca o pisică şi-i şopti 
răsfăţându-se. 

— Nu e indicat să înoţi imediat după masă. Se 
cuibări la pieptul lui, simțind o vagă senzaţie de 
excitare. 

Michael nu putea rămâne impasibil la 
mişcările ei provocatoare. 

— Mmmm. Aplecându-se o muşcă de lobul 
urechii. 

— Şi cum ne-am putea petrece timpul până la 
ora la care vom putea înota fără riscuri? 

— Ai un apetit de speriat! îl dojeni ea, fără 
însă a-şi putea ascunde puternica emoție ce o 
făcea să vibreze. Şi nici asta nu e indicat s-o faci 
imediat după micul dejun, spuse cu o voce 
răguşită şi senzuală. 

— De unde ideea asta? Degetele lui abia îi 
atingeau pielea, mângâindu-i braţele. O prinse de 
încheieturile mâinilor şi o trase uşor înapoi, apoi o 


luă de mijloc şi-şi ascunse faţa în părul ei. 

Ea îl atinse cu degetele ude şi se înfioră 
imediat. Abia mai putea să respire. Dumnezeule, 
era complet dezbrăcat? încet, timid, mâna îi 
alunecă în jos şi mai în jos, dar simţi numai 
căldura pielii. Şocuri electrice îi coborau în spirală 
din vârfurile degetelor până în tălpi şi, fără să 
vrea, îşi înfipse unghiile în coapsele lui. 

Dându-i părul la o parte, Michael îi mângâie 
gâtul cu buzele şi limba îi lăsă urme umede în 
interiorul urechii. O mângâie pe spate apoi, 
aducându-şi mâinile în faţă, îi cuprinse sânii în 
palme. 

Casey tremura toată. Gemând încet se lipi de 
el, vrând parcă să-şi contopească trupurile. Îşi 
înclină capul oferindu-i mai mult decât putuse el 
să guste până atunci. 

Când buzele lui îi prinseră pielea Casey se 
crispă. Doar n-avea de gând să-i lase vreun semn. 
Spera că nu! 

— Ce-i cu tine? îi şopti desfrânatul în timp ce 
cu limba îi umezea lobul urechii şi gâtul până la 
umăr, făcând-o să se simtă de parcă s-ar fi 
desfăcut în mii de bucăţi. O întoarse cu faţa spre 
el. 

A Casey nu ştia dacă să râdă sau să ţipe. 
Imbrăcat într-un bikini alb, foarte îngust, îi dăduse 
impresia că nu avea nimic pe el. 

— Se poartă costumul lui Adam, zise el 
dându-se un pas înapoi ca să se desfete privindu-i 
roşeaţa care-i acoperise gâtul şi se întindea spre 


faţă. Zâmbi. Cu toate astea, nici măcar de dragul 
modei, n-am vrut să-mi stric reputaţia de băiat 
cuminte. 

— Dacă vei cobori pe plajă îmbrăcat aşa, 
probabil vei fi asaltat. 

— Vorbeşti serios? Părea plin de speranţă. 

— Mai mult ca sigur că aşa se va-ntâmpla şi 
pun pariu că de-abia aştepţi, râse ea. 

— Prefer să fiu asaltat de cine ştiu eu, 
mormăi el, trăgând-o înspre el, începând s-o pipăie 
provocator. Ce-ai zice, O'Neil, de o mică probă? Işi 
juca sprâncenele în sus şi în jos. Nu de alta, dar pe 
plajă i-am scandaliza pe cei din jur. 

— Las-o baltă, desfrânatule, zise ea cu voce 
răguşită. Îşi sprijini mâinile pe pieptul lui, dar 
uitând parcă ce intenţiona să facă, rămase cu 
degetele înfipte în părul ondulat. El prinse 
momentul şi o apucă de încheieturi. 

—  Desfrânat. Rânji hoţeşte şi intenţiile 
păcătoase îi schimbară culoarea ochilor din căprui 
în negru. Trebuie să mă comport conform noii 
mele reputaţii. Îi luă mâinile şi i le conduse în jos 
aşezându-i-le pe coapse. Mmmm, mârâi gustându-i 
buzele. Numai tu eşti de vină că am devenit 
obsedat sexual. li găsi din nou gura şi o sărută 
uşor, foarte uşor, atât cât să o înfierbânte şi mai 
mult. Şi diavolul o ştia prea bine! 

— Înotăm sau gustăm bunătăţile din cofetăria 
ta? 

Casey abia mai respira şi simţi deodată că ia 
foc. Îşi umezi buzele uscate. 


— Mă duc să mă schimb. Mă întorc într-un 
minut, se auzi spunând în mod stupid. 

— În ce te schimbi? zâmbi  maliţios 
observându-i stânjeneala. 

Ea îşi reveni şi se desprinse din braţele lui. 

— Sper că într-un înger păzitor, se răsti ea 
ieşind din bucătărie. Ai nevoie de aşa ceva. 

Râse încet în urma ei. Casey încă mai zâmbea 
în timp ce-şi scotea din dulap costumul de baie. Se 
duse în baie să se schimbe. O costase o avere, dar 
nuanţa turcoaz se potrivea de minune tenului ei de 
roşcată. În vreme ce-şi punea minusculul costum 
se gândea că-l alesese şi pentru că datorită croielii 
franţuzeşti adânci picioarele ei păreau mai lungi 
şi, măcar pentru acest considerent, chiar un preţ 
dublu i s-ar fi părut o nimica toată. 

Îl găsi pe Michael plimbându-se încoace şi 
încolo prin faţa ferestrei de la salon, cu o mutră 
foarte serioasă. Îl privi o clipă stupefiată. La ce s-o 
gândi de e atât de preocupat? 

— Sunt gata, îl anunţă ea, plină de vervă. 

— Nu ţi-a luat prea mult. Se întoarse, s-o 
privească apoi zâmbi şi fluieră admirativ. 

— Mă placi? făcu o piruetă având grijă să se 
ferească de mâinile gata să o înhaţe. 

— Eşti  demenţială. Ceea ce era de 
demonstrat. Dorinţa care îl chinuia îi tăiase 
respiraţia. Îşi înghiţi nodul din gât şi-şi mişcă 
gâtul în felul acela care-i amintea lui Casey de 
tatăl ei cum se enerva atunci când mama insista 
să-şi pună cravata. Numai că Michael nu purta 


decât bikinii aceia care arătau cât se poate de 
sexy! 

Pentru o clipă în ochii ei apăru o scânteie 
jucăuşă. 

— Eşti pregătit să înotăm? întrebă ea cu 
îndoială în glas. După cum o privea mai că s-ar fi 
întors în cameră să-şi ia halatul de baie. 

Michael îşi drese vocea. 

— Păi, tu... cred că apa e foarte, foarte rece. 

Zece minute mai târziu, pe plajă, Michael era 
deja hotărât să nu  înoate. Casey îi fu 
recunoscătoare. Apele Pacificului erau reci, 
indiferent de anotimp, chiar şi atunci când soarele 
californian strălucea deasupra lor. 

Michael o cuprinse protector pe după umeri 
şi o sărută pe creştet. 

— Doar ne plimbăm. De mult nu m-am mai 
plimbat pe o plajă pustie. Degetele care îi desenau 
pe braţ un tatuaj imaginar îi amintiră lui Casey de 
plăcerea pe care o simţea când o atingeau în alte 
părţi. Se înfioră uşor cuprinsă de dorinţă. 

— Ţi-e frig, iubito! Imediat o cuprinse în 
braţele-i puternice dar senzaţia aceea nu-i 
dispăru. 

— Nu, cât timp mă ţii în braţe, zise ea cu o 
voce neobişnuit de gravă. 

— Ne putem întoarce oricând acasă. Michael 
accentuase uşor cuvintele şi pulsul ei o luă razna. 
Mi-ar părea rău să te am pe conştiinţă. 

— Hai, Cooper, ţine pasul, zise râzând. 

Plaja începuse să se aglomereze. 


Temerarii se luptau cu valurile precum 
lemingii. Tinerii duceau sub braţ surfinguri, 
mmame cu copii obraznici în vacanţă sau nu - 
Casey niciodată nu-i putuse supraveghea - 
aşterneau preocupate pături vechi şi rogojini din 
paie. În nisip plantaseră umbrele pentru a se feri 
de soare cât timp citeau sau se uitau după copii. 
Aerul fu repede invadat de miros de mâncare şi de 
vocile ascuţite ale părinţilor îngrijoraţi care-şi 
certau sau dădeau sfaturi odraslelor. 

— Ai naibii copii! bombăni Michael trăgând-o 
pe Casey din înghesuială înainte ca un adolescent 
bine clădit, care sărea după un disc de joc, să 
apuce s-o trântească la pământ. 

Şi pentru că lovitura nu fusese de ajuns, 
acesta le zâmbi în bătaie de joc, apoi trimise 
discul, razant, spre prietenul său. Casey râse 
ştrengăreşte. 

— Să nu-mi spui că nu-ți plac copiii, îl ironiză 
în joacă. 

— Aăă, îmi plac grozav, o contrazise el vesel. 
Fierţi înăbuşit sau fripţi... îl imită perfect pe 
marele W.C. Fields. 

Râzând Casey îl provocă. 

— Cu ai tăi cum vei proceda? 

— Aaa, Marc şi Deven nu-mi vor crea 
probleme, răspunse el cu promptitudine. 

Casey ridică o sprânceană. 

— De unde ai mai scos şi numele astea, le-ai 
zis aiurea, nu? 

— Eu nu las nimic la voia întâmplării. O privi 


cu coada ochiului apoi aplecă capul să fure un 
sărut de pe buzele care tremurau. Degetele lui, 
deja familiare, îi alunecară pe spate încercând 
rezistenţa breteluţei turcoaz legată la ceafă. Cât 
de mult şi-ar fi dorit să fie amândoi pe o plajă 
pustie, doar soarele, marea şi câţiva palmieri 
pentru umbră. 

Casey auzi chiote de râs şi se retrase imediat. 

— Doar nu avem intenţia să contribuim la 
delincvenţa... 

Făcu un semn cu capul în direcţia puştilor de 
pe plajă. 

Trei fetiţe care tocmai construiau un castel 
de nisip îşi întrerupseseră activitatea ca să-i 
privească. Aruncându-i o privire fioroasă, Michael 
o luă în braţe pe Casey şi făcu o mutră comică în 
direcţia lor. Trioul se ridică şi o rupse la fugă. 

— Perversule! Le-ai speriat, şuieră Casey. 

— Nu. Suntem de aceeaşi vârstă. Dinţii îi 
străluciră zâmbind cu gura până la urechi. 

— Pe tine trebuie să te sperie cineva. Se feri 
de palma care-i atinse fundul şi chicoti. 

Prinzând-o de umeri o trase aproape de el. 

— Îmi e mai mult decât suficient ce-mi faci tu. 

— Aşa va fi mereu? Casey întoarse capul şi-i 
gâdilă cu nasul un sfârc până se întări. 

— Chiar mai mult decât acum. Pe figura ei 
apăru un zâmbet tandru. Dacă nu încetezi, 
peştişorule, ne vom face de râs chiar aici, pe plajă, 
mormăi el şi nemaiputând suporta chinul, se 
smulse de lângă ea rugând-o să-şi continue 


plimbarea. 

Treizeci de minute mai târziu, în drum spre 
casă, Casey observă că Michael se tot uita la ceas. 
Se întrebă dacă avea cumva vreo întâlnire, dar nu 
zise nimic. La urma urmei, nu era treaba ei. 

Era sau nu treaba ei, oricum, mult timp după 
ce el plecase ea rămase să-şi frământe creierii. li 
spusese doar că se întoarce în câteva ore, dar nu 
făcu niciun fel de aluzie cam unde s-ar duce şi de 
ce. 

Decise că cel mai bun lucru era să nu piardă 
vremea, aşa că intră în atelier să înregistreze un 
nou roman. Peste o zi sau două când o vor suna de 
la atelierul de reparaţii să-şi ridice maşina, va lăsa 
caseta la căminul de bătrâni, apoi va trece să ia 
cursurile pe care trebuia să le traducă pentru 
sesiunea din vară a Şcolii de Surdo-Muţi. 

Casey căscă, întinzându-se leneş, apoi se 
îndreptă şi se ridică dintre perne. După ce stătuse 
turceşte ore întregi se simţea ca un corn 
franțuzesc. Era mulţumită că terminase ceea ce-şi 
propusese. Puse deoparte caseta şi cartea, 
deschise radioul şi ieşi din atelier. 

Unde zăbovea Michael? Şi de ce nu-i ceruse 
să meargă cu el? Fu copleşită brusc de un 
sentiment apăsător de părăsire şi se simţi 
nefericită. Il alungă din minte şi se duse la 
bucătărie să bea puţină apă, hotărâtă să nu se lase 
răscolită de absenţa lui. 

Se făcuse târziu. Uitase să pregătească 
prânzul. Dacă - acest dacă deja i se părea un mare 


semn de întrebare - Michael ar veni chiar atunci 
să-şi prepare singur omleta. 

Oricum, ei îi pierise foamea. 

Mai bine ar ieşi la plimbare. Îşi luă un pahar 
cu sifon şi ieşi din bucătărie. _ 

Se lovi de Michael care tocmai intrase. Işi 
lăsă geanta jos şi o prinse de umeri cu amândouă 
mâinile ca să o sprijine. 

— Ah, sper că n-ai pregătit gulaş unguresc, 
zise el, apoi îi dădu drumul şi se aplecă repede să- 
şi ia geanta. Prefer preparatele chinezeşti, îi 
explică, zâmbind timid. 

Surpriză, uşurare şi suspiciune, totul se citea 

în acel moment, în ochii verzi care aruncau 
scântei. 

La cât lipsise nu era exclus să fi tras o fugă 
până în China după mâncare. Era, oare, treaba ei 
să o preocupe de ce lipsise atâta timp? Categoric, 
nu. 

— Divin. Ador mâncărurile chinezeşti care 
întrec omleta pe care aveam de gând s-o 
pregătesc, încercă să zâmbească. Să nu ai 
impresia, totuşi, că asta te va scuti de spălatul 
vaselor. 

— Nicio problemă. Michael se încruntă. Ce 
păţise de era aşa nervoasă? 

Preparatele le cumpărase dintr-o bombă de la 
periferia oraşului, îi spuse mai târziu, în timp ce 
ea muşca indiferentă dintr-o costiţă cu gust dulce- 
acrişor. Creveţii nu erau moi aşa cum se preparau 
în alte părţi iar rulada din carne de vacă, sufleul 


de peşte şi chowmein erau tot ce mâncase Casey 
mai bun vreodată. 

— Nu lipseşte decât sake-ul, zise Michael, 
aşezându-se mai aproape de perna ei. Căzuseră de 
comun acord să ia masa în atelier. Restaurantul nu 
primise încă autorizaţie pentru comercializarea 
băuturilor alcoolice. 

Casey se trase într-o parte şi se rezemă de 
perete. 

— În ce mă priveşte, nu mă înnebunesc după 
sake, recunoscu ea. Mă ameţeşte. Adevărul era că 
stând atât de aproape unul de celălalt, nu mai 
avea nevoie de alt gen de stimulente. 

Degetele ei erau lipicioase de la sosul dulce- 
acrişor. 

— Mă duc să aduc nişte şerveţele ude, şopti 
ea, abia mişcându-se. i 

— Vino încoace, Casey. Întinse mâna şi-i 
cuprinse mijlocul suplu, strângând-o înspre el. N- 
ai nevoie de şerveţel... îi ridică palma la gură şi 
începu să-i lingă degetele. 

Casey simţi că ameţeşte. Toate terminaţiile 
nervoase o furnicau şi tremura toată. I se 
înmuiaseră picioarele. j 

— Spune-mi, Casey. Işi trecu limba puţin 
aspră peste degetul trandafiriu care tremura. Te 
poţi apăra împotriva acuzaţiei de agresiune fizică 
pe care ţi-o aduce Cadenas? 

Trebui să facă un efort ca să înceapă să 
gândească coerent şi să poată striga un „poftim”? 
printre buzele care îi tremurau. li era greu să 


gândească logic simţindu-i limba cum se joacă cu 
fiecare deget în parte sau când el îi muşcă uşor 
vârfurile. 

— De ce l-ai făcut K.O. pe Cadenas cu sticla 
de şampanie? Vocea lui era slabă şi linguşitoare. 

Casey revenise cu picioarele pe pământ. 

— Nu ţi-a povestit chiar el? îl întrebă pe un 
ton plin de dezgust. 

— Vreau să aud de latine. 

Amintindu-şi cauzele care  provocaseră 
scandalul, îşi retrase mâinile şi începu să-şi 
maseze nervoasă încheieturile. Mă dau de gol, îşi 
spuse în gând şi se opri imediat. Ridică din umăr. 

— Am avut motivele mele. Simţi un gust amar 
în gură şi-i păru rău că se-ndopase cu sosul acela 
dulce-acrişor. li căzuse greu la stomac. 

— De ce, Casey? O cuprinse din nou de talie 
obligând-o să se aşeze. Se aplecă spre ea. Puteai 
să-l omori. 

— N-am avut norocul! zise aproape ţipând. 
Cu mâna liberă îi trase un pumn în piept, luându-l 
prin surprindere, încât îl răsturnă peste perne. 
Casey prinse momentul şi ieşi din atelier. Era 
furioasă şi gata-gata să izbucnească în plâns. 

Naiba să-l ia! Cât mai avea, oare, de gând să 
se lase călcat în picioare până să priceapă că asta 
nu era treaba lui? 

Într-o clipă Michael fu în picioare şi o 
secundă mai târziu puse mâna pe ea, înainte să fi 
apucat să iasă. 

— Lasă-mă dracului în pace! 


— Casey, trebuie să discutăm. 

— Ba nu trebuie. Se smuci dar el nu-i dădu 
drumul. 

Cu privirea imobilă se lăsă condusă spre 
banchetă. O obligă să se aşeze. 

Casey îi văzu expresia rigidă şi-şi ridică 
dispreţuitor o sprânceană. 

— Are vreo importanţă? 

El strânse din buze. 

— Afurisito, nu încerc decât să te scot din 
rahatul în care ai intrat! De ce eşti atât de 
încăpăţânată? 

— Probabil, din cauza companiei pe care 
trebuie s-o suport! 

Michael îi aruncă o privire exasperată şi trase 
o înjurătură. 

— Hai să-ncepem cu motivul pentru care l-ai 
lovit pe Cadenas cu sticla de şampanie. 

— Pe moment ideea mi s-a părut grozavă, îi 
răspunse impertinent. 

El oftă. 

— Bine. Acum, spune-mi de ce ai azvârlit în 
ocean bijuteriile de familie? 

— A fost un accident, spuse ea pe un ton 
categoric. Michael se simţi în al nouălea cer, dar, 
imediat îi scăzu entuziasmul când o auzi adăugând 
cu dezinvoltură: 

— Când a plonjat, s-au dus la fund. Bijuterii 
de familie. Ha! Ha! Porcăriile pe care i le dăduse 
Pablo în momentul în care acceptase cererea în 
căsătorie erau pietre false, iar imitaţiile erau 


destul de proaste. Bineînţeles, nu putea dovedi 
acest lucru din moment ce aşa-zisele „bijuterii de 
familie” se găseau pe fundul Pacificului. Doar dacă 
vreun peşte tâmpit nu le-o fi înghiţit deja. 

Michael care până atunci se ţinuse tare, îşi 
încovoie umerii, învins, şi se retrase oftând. 

— Acum aş pleca de aici şi te-aş lăsa să te 
descurci singură. 

Ea îşi înfipse degetele în palme. 

— Am încercat să-ţi explic că nu vreau să mă 
ajuţi, Cooper. Trebuie s-o fac aşa cum ştiu eu. Face 
parte din trecutul meu şi nu te interesează, aşa 
cum nici pe mine nu mă interesează trecutul tău. 
Încercă să zâmbească, dar nu reuşi decât să-şi 
strâmbe gura într-un mod înduioşător. 

— Dacă aşa simţi, pleacă. Nu te pot opri şi 
nici n-am să-ncerc s-o fac. 

Atitudinea ei îl intriga. Se întoarse şi străbătu 
camera. 

Minutele  părură interminabile cât timp 
Michael privi pe fereastră şi Casey la el. 

Fir-ar să fie! De ce o obligase să-şi 
amintească lucruri pe care încercase luni în şir să 
le uite? Casey scrâşni din dinţi înciudată. I se 
pusese un nod în gât şi, oricât ar fi înghiţit, nu 
dispărea. Îşi dădu capul pe spate şi închise ochii. 
La coada ochiului îi apăru o lacrimă care i se 
scurse încet şi caldă pe obraz. Fără să vrea începu 
să tremure şi picătura de rouă îi intră în ureche. 

Pe Pablo îl cunoscuse prin vechea ei prietenă 
de colegiu, Jolyn Williams. Jo câştigase o excursie 


la Acapulco şi, pentru că tocmai se certase cu 
prietenul ei, o rugase pe ea s-o însoţească. 

Cu gândul la o Casey lenevind pe plajă sub 
umbrelă şi sorbind piña coladas, când intrase cu 
Jolyn în hotelul în care aveau să locuiască, nici nu- 
l observase pe spilcuitul Pablo. Mai târziu acesta îi 
spusese că se îndrăgostise de ea din primul 
moment. Minciună pe care o înghiţise. N-ar fi fost 
totuşi prea târziu nici atunci când îşi dăduse 
seama că nu începuse să-i dea atenţie decât după 
ce toată staţiunea aflase de la Jolyn că prietena sa 
avea să moştenească o avere. 

Prea tânără şi fără experienţă, şi proastă, pe 
deasupra, - de asta îşi dăduse seama după - Casey 
nu făcea pereche potrivită cu afabilul cuceritor 
Pablo Alejandro Cadenas.  Crezuse toate 
minciunile, ba chiar fusese mândră că îi atrăsese 
privirile şi îii cucerise inima. 

Cât de inocentă am fost, se gândi ea, 
aducându-şi aminte ce măgulită se simţise în 
noaptea în care merseseră prea departe, iar el se 
oprise la timp spunându-i că nu vrea să anticipeze 
legământul căsătoriei. Ce drăguţ şi generos, se 
gândise atunci, închipuindu-şi că el, ca mai toţi 
spaniolii, dorea ca mireasa să fie virgină. Era prea 
târziu când aflase că era înglodat în datorii. Se 
ferise cu multă grijă şi făcuse pe gentleman-ul 
care trăieşte pe picior mare, doar pentru că ştia 
că ar speria-o dacă i-ar afla secretul înainte de 
căsătorie. 

— Casey! 


Casey tresări speriată. 

Mina lui sumbră o sperie. Avea, oare, de gând 
să o părăsească? I se făcu frică şi, brusc, simţi 
nevoia să-i povestească totul, însă ceva o reţinea. 

— Vrei să pleci? Numai Dumnezeu ştie că nu 
vreau. O clipă rămase îngrozit, părându-i-se că 
dăduse din cap afirmativ. Aştepta încordat. 

Când îl văzu că pleacă din dreptul ferestrei, 
de frică, I se puse un nod în gât şi un moment avu 
impresia că vrea să plece. Dar el se îndreptă spre 
banchetă şi se aşeză lângă ea. 

Ar fi luat-o în braţe ca să-i alunge de pe chip 
expresia de „fetiţă rătăcită”, i-ar fi promis că totul 
va fi bine, deşi ştia că nu va fi aşa. Nu putea face 
nimic, doar să-i stea în preajmă şi s-o încurajeze... 

— Vreau să rămân, Casey şi mai vreau să fac 
totul ca să te ajut. Dar, chiar şi eu, nu lucrez 
orbecăind. 

— Scuză-mă, şopti ea, puţin ameţită. El era 
gata să se compromită fiindcă o iubea, iar ea nu 
era în stare să facă nimic pentru a-i dovedi cât de 
mult apreciază faptul că era acolo. Privirea i se 
întunecă şi închise ochii înainte de a întoarce 
capul... 

Michael închise şi el ochii şi, oftând, se 
sprijini uşor de ea. Doamne, ce obosit era! 

— Mă ierţi că rămân şi că mintea mea seacă 
nu pricepe că eşti o femeie independentă care 
face ce doreşte ea? 

— Tu să mă ierţi pe mine că ţi-am dat atât de 
furcă. Încercă să-l dea la o parte dar nu avu atâta 


putere să urnească greutatea pe care o susţinea. 

— Cooper? 

Merita să-i joace o festă, aşa că se prefăcu că 
doarme. Îşi puse o mînă pe coapsa ei şi începu să 
sforăie. 

A încerca să-l mişte era o treabă pentru un 
Hercule. Casey privi în jos încruntată. Doar nu 
adormise atât de repede? 

— Cooper! El nu făcu nicio mişcare. Respira 
liniştit, încet, ca şi cum într-adevăr ar fi dormit. 
Poate nu-i va plăcea, dar avea de gând să-l 
trezească, măcar până ar fi reuşit să se strecoare 
de sub greutatea aceea îngrozitoare. 

În zadar. Îi privi faţa rezemată de pieptul ei. 
Încercând să-l ridice împingându-i umerii, 
degetele i se încurcară în şuviţele negre şi 
mătăsoase. 

Michael bombăni ceva neinteligibil şi zâmbi. 
Zăcea, pe jumătate răsturnat pe banchetă, 
jumătate pe jos, şi nici că-i păsa că ea era prinsă 
sub el. 

— Te iubesc, şopti ea. Te iubesc şi când te 
încăpăţânezi şi când îţi bagi nasul unde nu-ți 
fierbe oala. Ce uşor i se părea acum să vorbească, 
când nimeni nu o constrângea să-şi descarce 
sufletul. 

Dar mă domini prea mult, mi-e teamă că mă 
voi pierde, că mă vei înghiţi până nu va mai 
rămâne nimic din mine. 

— Aşa ceva nu se va-ntâmpla niciodată, 
mormăi el cu capul sprijinit de pieptul ei. 


— Nesuferitule! ţipă ea. Tot timpul ai fost 
treaz! Îl îmbrânci jos. 

O trase după el, prinzând-o de mijloc. Nu-i 
prea convenea că aterizase deasupra lui şi încercă 
să-l împingă, dar el repede o rostogoli ţintuind-o 
de podea cu o mână pe umărul ei. 

— Asta te îngrozea, O'Neil? Faptul că 
dăruindu-mi dragostea şi încrederea ta, ţi-ai 
pierde personalitatea? 

— Da. 

— Cu mine n-ai de ce te teme, iubito. O sărută 
pe bărbie. Şi nu-ţi spun asta pentru că vreau să-ţi 
dau prilejul să descoperi acest lucru, dar niciun alt 
bărbat, niciodată, nu-ţi va mai leza personalitatea. 
O sărută uşor pe vârful nasului, şi cu o infinită 
tandreţe începu să-i exploreze trupul. 

— Eşti extraordinar de feminină, dar ai 
duritatea oţelului. 

— Şi oţelul ăsta dur nu poate deveni 
maleabil? 

El chicoti şi mâinile începură săi modeleze 
curbele moi după cele viguroase ale corpului său. 
Ea începu să freamăte. 

— Eu ar trebui să fiu cel îngrozit, îi şopti el 
sărutându-i gâtul. Sunt pentru prima oară 
îndrăgostit. Nici vase n-am mai spălat până acum 
şi pentru asta am mai şi plătit! Dădu uşor din cap. 
Uneori mă întreb ce mi s-a-ntâmplat de am 
devenit bărbat gospodar. 

— Puțin probabil. Se ghemui mai bine în 
braţele lui şi mâinile începură să-i rătăcească... 


— Ce-mi faci tu mie acum este ilegal sau... 

— Dă-mă în judecată! îl întrerupse cu 
obrăznicie, frecându-se ademenitor de el. 

În această situaţie, Michael procedă ca orice 
bărbat normal, înfierbântat. Capitulă. 

Michael opri motorul puternic al maşinii 
Trans Am şi deschise larg portiera, dar rămase 
nemişcat la volan cu coatele pe el. Privea 
morocănos camionul parcat exact în faţa aleii lui 
Casey. 

— Nu ţi-ai fi închipuit, nu? şopti el zâmbind 
sceptic. Un camion? 

Când Casey îl rugase, cu o oră în urmă, să o 
ducă la atelierul de reparaţii să-şi ia maşina, îşi 
închipuise cum era normal, că e vorba de ceva mic 
şi nepretenţios. Oricum, nu se aşteptase ca ea să 
conducă un camion! 

Îşi lipi fruntea de volan şi închise ochii. Rânji 
ironizându-se. 

— Am ajuns, O'Neil, îi spusese el deschizând 
portiera şi ajutând-o să coboare. Vrei să-ţi achit eu 
nota de plată? adăugase, dar ea clătinase din cap. 

— Nu, mulţumesc. M-am achitat deja faţă de 
Harry. 

După aceasta totul o luase la vale. Când o 
văzuse ieşind de la birouri îşi închipuise că se va 


îndrepta spre Bug-ul care avea neapărat nevoie de 
o mână de vopsea, dar rămăsese complet năucit 
când ea o luă cu paşi fermi spre monstrul alb- 
albastru, un Blazer care staţiona chiar în faţa 
maşinii lui. 

— Tu conduci camionul ăsta? o întrebase 
sceptic apoi, colac peste pupăză, mai şi râsese. 

Acum era supărată pe el. 

Scoase cheia din contact, o strecură în 
buzunarul pantalonilor şi cobori din maşină. 

Casey? o strigă intrând în casă. Amintindu-şi 
că nu s-ar da în lături să se preteze la un joc 
murdar, se aştepta din clipă în clipă să se 
trezească udat până la piele de o găleată cu apă. 

Nu fu udat dar nici Casey nu era de găsit. 

Intrigat, cercetă fiecare cameră în parte şi se 
întoarse aşa cum plecase. 

leşi afară şi ferindu-şi ochii de soare scrută 
plaja. În depărtare zări silueta foarte mică pe care 
o căuta. Dar nu era singură. 

Inima i se strânse. 

Cealaltă siluetă era înaltă, solidă, în mod 
evident, masculină. O fi acel Ryan despre care îi 
vorbise mai devreme, cel care o căra cu maşina 
când n-o folosea pe a ei? Trebuia să mă fi condus 
Ryan, bombănise ea când înţelese de ce Michael 
râsese. 

Gelozia era un sentiment inedit şi dezagreabil 
care îi accelera bătăile inimii şi-i încetinea ritmul 
respirației. Era o prostie, ştia, dar n-avea ce face. 

Abordă un zâmbet chinuit şi o porni hotărât, 


în jos, pe cărare, spre plajă. 

Neaşteptându-se parcă să fie surprinse, cele 
două siluete se despărţiră şi cea mai înaltă dintre 
ele se îndepărtă în grabă şi dispăru. 

Casey rămase să-l aştepte în umbra unei 
stânci care înainta în ocean. 

— Ai venit să-ţi ceri scuze? îl întrebă când îl 
văzu aproape. 

Michael dădu din cap. 

— Imi pare rău, Casey. N-am vrut să te 
Jignesc. Îi era dor să o ţină în braţe, dar nu ştia la 
ce se putea aştepta. Privirea sfidătoare îl 
atenţiona să nu facă vreun gest deplasat. 

Casey oftă adânc. 

— Ceea ce m-a intrigat mai mult nu a fost 
faptul că ai râs de mine, ci că în spatele râsului 
tău se ascundea ironia. Işi dădu după ureche 
şuviţele de culoarea scorţişoarei. 

— Nu-i nimic ciudat ca o femeie să conducă 
un camion, dar râsul tău îmi dă de gândit dacă nu 
cumva ai un caracter şovin care iese la iveală din 
când în când. Am dreptate? 

— Nu. In schimb, am descoperit că sunt 
gelos. Se apropie. Tulburarea îi  înăsprise 
trăsăturile regulate ale feţei. Cine e tipul care 
tocmai a plecat? 

— Ryan, zise ea simplu, dar ridicându-şi 
bărbia sfidător de parcă l-ar fi întrebat „Ai ceva 
împotrivă?” 

Dacă ar fi vrut să-i demonstreze contrariul, în 
loc să o înfrunte „mai ales fiind vorba de ea, i-ar fi 


întors spatele, dar dincolo de privirea aparent 
calmă din ochii aceia  verde-deschis, intui 
izbucnirea unui uragan. 

— Ryan, cel din „Trebuia să mă fi condus 
Ryan?” 

— Ryan McLeod. Locuieşte acolo sus. Fără a- 
şi îndrepta ochii în direcţia respectivă, îi arătă cu 
mâna, deasupra, o construcţie drăguță în forma 
literei A. 

Tonul indiferent şi atitudinea degajată îl 
nelinişteau. 

— Sunteţi prieteni vechi? întrebă accentuând 
fără rost cuvântul „prieteni”. 

Ea deschise ochii mari, abia atunci pricepând 
că era gelos, chiar foarte gelos! îşi încleştă 
maxilarele. Asta îi va fi învăţătură de minte pentru 
că râsese pe seama ei. 

j — Destul de vechi, remarcă ea cu indiferenţă. 
Il văzu strângându-şi pumnii şi avu remuşcări. 

Dinadins se apropie încet şi-l prinse de mijloc 
în ciuda rezistenţei pe care o întâmpină. 

— Dar nu atât de apropiaţi, cum sunt cu tine, 
şopti lipindu-şi urechea de pieptul lui, simţindu-i 
bătăile repezi şi haotice ale inimii. Şi, oricum, oftă 
ea, teatral, nu obişnuiesc să fur inima 
adolescenților. Brusc se simţi îmbrâncită. Mâinile 
lui grele o apăsau pe umeri. 

— Vrei să zici că mi-am făcut sânge rău 
pentru un puşti nenorocit? 

Işi încruntase sprâncenele ameninţător, dar ei 
puţin îi păsa. Mâinile lui nu o slăbeau. 


— Din când în când e bine să-ţi mai faci şi tu 
griji, replică ea. Asta te va împiedica să mă mai 
suspectezi. 

El încercă să zâmbească. 

— Nu se va mai întâmpla, promise încet. 
Bucuros, o strânse puternic în braţe şi respiră 
uşurat pentru prima dată de când, după ce că 
stătuse nu ştiu cât în parcarea atelierului de 
reparaţii, plecase de acolo un pachet de nervi. 

— Rămâne de văzut. Se cuibări fericită la 
pieptul lui, în braţele lui calde şi puternice. 

— Dacă tot ţi-ai isprăvit treburile, ce-ai spune 
de o plimbare la Coast Highway? spuse el slăbind 
îmbrăţişarea. 

Ce idee grozavă! Chiar simţea nevoia câtorva 
ore de relaxare înainte de a porni la atac cu 
celelalte planuri pe care le avea în gând. 

Când au ajuns acasă cerul era întunecat şi 
ploua torențial. 

— Ține, Michael, zise Casey pe un ton degajat 
dându-i cheia. În dulapul din hol găseşti o 
umbrelă. Du-te după ea şi întoarce-te să mă iei. 

Michael se uită la cheie de parcă ar fi fost 
gata să-l muşte, apoi la ploaia care lovea parbrizul 
cu o forţă nemaipomenită. 

— Escapada asta a fost ideea ta. Îşi sprijini 
spatele de scaun. Dacă luam Blazer-ul meu, acum 
am fi stat confortabil, în spate. Se întoarse pe 
jumătate spre el şi tricoul negru i se mulă peste 


sâni. 

— Bănuiesc că ai o pătură acolo în ea... ăă, în 
Blazer. 

— O zdreanţă din lână subţire şi două perne. 
Acum ar fi trebuit să tacă dar adăugă, încercându- 
şi norocul. Şi un sac de dormit dublu. Prin 
parbrizul aburit zări Blazer-ul. Când plec să fac 
fotografii şi înnoptez undeva, trebuie să am 
asigurat un loc de dormit. 

— Chiar aşa. Dacă intru în casă nu mai ies, 
aşa că fă-te şi aici comodă. 

— Unde ţi-a dispărut spiritul cavaleresc? 

Se aplecă peste ea şi deschise portiera. 

— A luat-o mai spre sud unde-i cald şi nu 
plouă. 

Deschise şi portiera sa şi se strecură afară. 

— Am să-ţi dovedesc, totuşi, că nu sunt prost 
crescut şi-o să-ţi las uşa descuiată. 

Dârdâind doar la gândul ce o aştepta afară se 
dădu bătută şi-l urmă străduindu-se să meargă cât 
mai elegant. 

— Fiindcă tot suntem uzi leoarcă... Fără s-o 
prevină, o ridică în braţe şi se grăbi să intre în 
casă. 

— Lasă-mă jos! 

— Imediat. Aplecându-şi capul îi prinse cu 
dinţii nodul breteluţei de pe umăr şi trase. Dând la 
o parte materialul transparent, îi sărută sfârcul, 
sânii şi scobitura gâtului până la bărbie. Casey 
uită de supărare şi îi oferi buzele. 

Închise uşa uşor cu piciorul şi se îndreptă 


spre dormitor. O aşeză cu grijă în mijlocul patului 
imens şi se aşeză peste ea. 

Se  dezbrăcară nerăbdători  aruncându-şi 
hainele care încotro. Michael îşi trecu o mână pe 
sub ea ca să se învelească cu cuvertura. O tinu 
strâns în braţe până încetă să mai tremure. Casey 
se relaxă şi oftă mulţumită lipită de el. 

— Ah, iubito, dacă ai şti ce-mi faci! zise el 
răguşit acoperindu-i gura, trecându-şi apoi limba 
peste buzele ei. Nu cred că am să te pot gusta 
vreodată încât să mă satur, şopti printre tandrele 
asalturi ale limbii sale. 

Zâmbind leneş ea îşi oferi gura, îi inspiră 
răsuflarea, aroma cu miros de vin. li simţea 
căldura plăcută a pielii şi savura văpaia 
mistuitoare pe care degetele lui, cu fiecare 
atingere, i-o răspândea în tot corpul. 

— Michael... Numele lui sună ca o rugăminte. 

— Dragostea mea, şopti el înăbuşit peste gura 
ei, continuându-şi blânda cucerire. Casey se arcui 
să-l întâlnească şi când deveniră un singur trup 
zâmbiră fericiţi. 

Ploaia încetase, luna palidă încerca să-şi 
strecoare lumina slabă prin ferestre, dar ei nu 
sfârşiseră încă dulcele joc al dragostei. 

Zilele treceau prea repede  apropiind 
termenul neplăcutei confruntări cu Cadenas. Dacă 
nu i-ar fi promis lui Michael, Casey n-ar fi stat 
nicio clipă pe gânduri şi ar fi dispărut în 


necunoscut. 

Până atunci încerca să-şi găsească refugiul în 
muncă. Zilnic, după un mic dejun spartan intra în 
atelier, se închidea cu cărţile şi casetofonul şi 
încerca să uite că bărbatul care de nenumărate ori 
îi cotrobăise prin rafturi după o carte bună, care, 
pe lângă alte nenumărate treburi reparase gaura 
din acoperiş, unsese balamalele uşilor şi spălase 
toate ferestrele, i se strecurase în viaţă nu pe una, 
ci pe mai multe căi. 

Işi dădea seama că Cooper era nemulţumit de 
atitudinea sa (defetistă, o numea el), dar n-avea 
ce-i face. Poate se purta copilăreşte, irațional şi 
stupid, poate îl jignise (cu certitudine, nu dorise 
aşa ceva) dar, bună sau rea, singură trebuia să 
hotărască în privinţa ei. Indiferent de ce credea 
Michael, părerea ei era că în această situaţie 
deosebită făcuse ce trebuia să fie făcut. 

Atunci, la scurtă vreme după ce se 
pronunţase amânarea primei înfăţişări, Jolyn 
mersese la un coctail dat de Pablo. Mai târziu îi 
povestise lui Casey că Pablo era dezamăgit că 
fusese părăsit de toţi prietenii şi că ducea dorul 
vizitelor în stil european (în căutarea vreunui bon 
de masă, bănuia Casey). Se trădase declarându-i 
că ar fi renunţat bucuros să se prezinte la 
înfăţişări dacă ea ar fi de acord să „cadă la 
învoială. 

Asta însemna nu numai că el isprăvise banii, 
dar şi că era în criză de timp. Fără locuinţă şi 
cineva care să-i suporte stilul de viaţă neobişnuit 


de costisitor, nu avea de ales decât să se întoarcă 
în Spania. Aşa că luase hotărârea de a nu-i mai 
ieşi în cale şi să aştepte. 

Totul ar fi fost în regulă dacă Michael n-ar fi 
găsit în ea un adversar şi n-ar fi rămas acolo 
suficient timp cât să se îndrăgostească unul de 
celălalt. 

Iubirea, cel mai banal cuvânt. Ea i-a spus 
„Dacă mă iubeşti, lasă-mă să mă descurc singură. 
El i-a răspuns „Dacă mă iubeşti, lasă-mă să te 
ajut”. 

Sentimentele ei erau la fel de năvalnice 
precum valurile cenuşii care se izbeau de stâncile 
abrupte pe care le vedea pe fereastră. 

Textul de legi pe care abia aşteptase să-l 
înregistreze, zăcea aruncat pe o pernă verde- 
auriu. Ar trebui să mă apuc de treabă, se gândi 
plictisită. Promisese să trimită înregistrarea până 
la data de şaisprezece. 

Şaisprezece. Mai rămăseseră două zile. La 
naiba, doar n-o să mă gândesc de acum ce-o să fie 
peste două zile. 

Concentrându-se asupra unui singur lucru, se 
aşeză între perne, luă cartea şi deschise 
casetofonul. Treizeci de minute mai târziu, 
termină primul capitol, schimbă caseta şi-l 
începuse pe următorul când auzi în bucătărie paşii 
apăsaţi ai lui Michael. 

O cam rodea şi pe ea foamea, aşa că opri 
casetofonul, puse un semn la carte şi ieşi din 
atelier. 


— Era şi timpul să ieşi din scorbură, veveriţo, 
o întâmpină Michael vesel. 

Ca paralizată, o clipă fu tentată să se întoarcă 
în atelier. De câteva zile era mai puţin 
binevoitoare faţă de bărbatul înalt şi atrăgător 
care acum şedea la fereastră şi bea cafea. Işi trecu 
mâna prin păr şi strâmbă din nas. 

— Eşti foarte spiritual. 

— Asta-i răsuflată. Data viitoare zi-mi 
„frumosule”. 

— Mulţumesc pentru sfat. Am să-i spun când 
îl văd. Zâmbind răutăcios, Casey îşi turnă restul 
de cafea şi luă cu poftă o înghiţitură, gata-gata să 
se 

Inece cu licoarea acră la gust. 

— Doamne, cine... Zâmbi  prosteşte 
amintindu-şi cine pregătise cafeaua de dimineață. 

El zâmbi, infatuat, cu gura până la urechi, 
apoi i se adresă pe un ton foarte distins. 

— Ştii ceva, frumoaso, du-te şi pune-ţi pe tine 
ceva mai puţin, ăãă, ispititor, fiindcă mergem să 
cinăm ceva mai devreme. 

Ispititor? Casey se studie. Purta un şort alb, 
mulat şi un tricou negru. Ridică din umeri şi ieşi 
din bucătărie. Habar n-avea unde vor merge şi nu 
ştia în ce să se îmbrace. Îşi alese o bluză de in şi o 
fustă dintr-un material brocat, pe care o asortă 
sandalelor cu toc înalt şi câteva bijuterii, în cazul 
în care Michael s-ar hotări să o ducă la un local de 
lux. 

— Drăguţ, încuviinţă el când păşi în camera 


de zi la câteva minute. Inspiră adânc şi zâmbi. 

Casey nu se putu abţine să nu-i admire ţinuta. 

— Nici tu nu arăţi prea rău, îi zise şi fluieră 
aprobativ. Arăta chiar fantastic! Jacheta din piele 
gri, descheiată lăsa să se întrevadă cămaşa neagră 
din mătase, deschisă la gât şi băgată cu grijă în 
pantalonii de catifea de culoare gri-argintiu. Avea 
gusturi rafinate, individul! 

— Deci... oftă ea, unde mergem şi ce-mi vei 
da să mănânc? Sunt leşinată de foame. 

O studie atent câteva momente înainte de a-i 
zâmbi indolent. 

— Ai de ales între peşte, peşte şi peşte. 

Deci, el avea poftă de peşte. Se gândi să-l 
refuze motivând că preferă mâncarea mexicană. 
Strânse din buze şi cu degetele mâinii stângi îşi 
frecă uşor obrazul, apoi zâmbi. 

— Păi, cred că vreau şi eu peşte. 

— O alegere înţeleaptă, iubito. Işi lăsă braţul 
greu pe umărul ei. Cunosc un loc... Trăgând-o mai 
aproape o conduse afară la maşină. 

— Pentru cineva care afirmă că n-a mai trecut 
prin zonă până acum, se pare că ştii toate bălțile 
de prin împrejurimi. Zâmbind se aşeză pe 
bancheta din dreapta şi-şi aranjă fusta ca să nu şi- 
o prindă când Michael va închide portiera. 

— Mă adaptez repede. 

Asta era şi părerea ei, luând în consideraţie 
modul în care se mutase la ea şi obiectele noi care 
apăruseră în baie: un aparat şi crema de ras, un 
after-shave aromat, pasta şi periuţa de dinţi şi 


sticluţa cu colonie cu miros de mosc. Valiza cu 
haine în dulapul din hol, tenişii pe care mereu îi 
găsea sub fotoliul din camera de zi, ziarul cu 
paginile împrăştiate pe jos, lângă scaunul lui 
favorit. 

— Te-am auzit citind o carte de legi, remarcă 
el aşezându-se confortabil la volan. Maşina porni 
virând brusc. 

— Şi-ai înţeles ceva? 

El dădu din cap. 

— Da. Abia acum am înţeles cum de cunoşti 
atâtea lucruri din domenii atât de diferite. 
Asimilezi ceea ce citeşti. [i aruncă o privire veselă. 
Ai o memorie nemaipomenită. 

Complimentul o făcu să radieze de fericire. 

— N-aş mai avea dacă aş mai merge la şcoală. 
Aşa învăţ fără teama examenelor, profesorilor şi a 
copiatului şi rețin numai ce mă interesează. Râse 
mulţumită. Nu există lucru mai nesuferit decât 
foaia matricolă. Doamne, cât le uram pe vremea 
aceea. 

El zâmbi larg şi pentru o clipă îi zări dinţii 
albi. 

— Sper, desigur, ca micuţii Mark şi Devon să 
nu-ţi moştenească comportamentul. li luă de pe 
obraz o şuviţă de culoarea aramei şi i-o dădu după 
ureche. Mă gândesc ca de la mine să ia tupeul şi 
şarmul iar genele inteligenţei le las în seama ta. 

Casey îi zâmbi impresionată şi amuzată. 

— De cât timp te copleşeşte sentimentul ăsta 
de... ăă, inferioritate, de nu mai ai încredere în 


tine? 

— De un timp încoace, doctore, zise pe un ton 
prefăcut. Mi-a dispărut pofta de mâncare, am 
insomnii şi o durere ciudată aici. Îşi duse mâna în 
stânga pieptului. 

Casey făcu ochii mari. 

— Ia te uită! Pare ceva serios! îi ciocăni uşor 
fruntea. Aici te doare? 

— Azda-mi bleznejde! îi prinse mâna şi 
ducând-o la gură îi muşcă în joacă degetul. Când 
ingereză adorm, în logză vizez durme de oi, îmi 
devilează brin vata oghilor numai zbermatozoizi 
drăgălaş cu bărul roju. Dogdore, mă ajuţi? 

— Nu mai spune, spermatozoizi cu părul 
roşu! De râs, abia mai putea vorbi. Cu tine, 
Cooper, viaţa e plină de neprevăzut. Zâmbind îşi 
dădu capul pe spate şi închise ochii. 

Devine foarte interesant, se gândea Cooper 
lăsându-i mâna şi concentrându-se asupra 
drumului, mulţumit că îi trecuse supărarea. 
Trecuse ceva timp de când nu mai reuşise să o 
facă să zâmbească. 


asa) 


Razele slabe ale soarelui pătrundeau în 
dormitor şi dansau vesele pe faţa ei, trezind-o din 
somn. Clipi, apoi se întoarse leneşă să se uite la 
Michael. Mai dormea încă. 

Ce minunat a fost aseară! se gândi surâzând. 
„Visul marinarului”, micul restaurant din Coast 
Highway era foarte pitoresc. Cina fusese 


delicioasă şi la insistenţele lui mâncase pentru 
prima oară sepie. Nu-i plăcuse. 

Michael fusese foarte drăguţ şi amuzant. 

Şi tandru. Foarte, foarte tandru. Pe buze îi 
apăru un zâmbet nătâng. Da, da, foarte, foarte 
tandru. Se trase mai lângă el şi-l sărută pe umăr 
apoi se rostogoli înapoi şi se ridică din pat. 

Câteva clipe mai târziu, în faţa oglinzii din 
baie, se gândea că pielea ei căpătase o strălucire 
mai sănătoasă. 

Căscă. 

— După ce naiba ţi-ai dat seama? întrebă ima 
Ginea reflectată în oglindă, studiindu-se atent cu 
ochii somnoroşi. Poate, doar, fiindcă aşa se simţea. 

Incepu să-şi perie părul şi, ca şi când ar fi 
avut mătreaţă, pe jos începură să cadă fire de 
nisip. Se strâmbă. Avea în cap, probabil, mai mult 
nisip decât exista pe plajă. 

Să-mi fie învăţătură de minte să nu mă mai 
hârjonesc cu Michael pe plajă, se gândi privindu- 
se prosteşte în oglindă. 

Ingânând o melodie, intră sub duş, abia 
aşteptând să lenevească după pofta inimii sub apa 
fierbinte. Era duminică şi avea tot timpul la 
dispoziţie. 

leşi de sub duş mai repede decât ar fi dorit. 
Parcă îl auzise pe Michael mişunând prin casă. 
Doar ce intră în dormitor şi se convinse că el încă 
mai dormea învelit cu cearşaful de la mijloc în jos. 

Se şterse şi îşi uscă părul, aruncă prosopul 
într-un coş şi alergă să se îmbrace. În timp ce-şi 


punea maioul negru, decoltat şi şortul supraelastic 
de aceeaşi culoare, îl privea pe bărbatul care 
dormea în patul ei şi care însemna atât de mult 
pentru ea. Te iubesc. li spuse în şoaptă. Chiar şi 
atunci când te încăpăţânezi, când stai bosumflat şi 
devii îndărătnic, completă ea amuzată dar şi 
necăjită, deoarece cu o seară în urmă o cam 
indispusese cu atâtea întrebări. 

Să-l trezească să-i spună că pleacă să se 
plimbe? îi privea fascinată pieptul păros care se 
mişca încet în ritmul respirației şi preţ de o clipă 
se gândi chiar aşa să facă, dar el dormea atât de 
liniştit încât n-o lăsa inima să-l scoale. 

Michael auzi ca prin vis zgomotul uşii care se 
deschise şi apoi se închise. Bombăni somnoros. Nu 
voia să deschidă ochii şi să renunţe la senzaţia 
euforică de totală relaxare. Involuntar, pipăi cu 
degetele perna lui Casey, căutându-i părul 
mătăsos, împrăştiat pe faţa de pernă roz, apoi 
cobori mai jos, şi mai jos... Locul era gol. 

Deschise ochii, căutând-o cu privirea. 

Plecase. 

— E duminică! mormăi. Cu tipicurile ei, ieşise 
probabil să-şi facă plimbarea de dimineaţă pe 
plajă, chiar dacă era duminică. Azvârli cearşaful şi 
sări din pat. Când simţi însă răcoarea dimineţii se 
întoarse în pat şi se înveli până la bărbie. 

— E nebună, bombăni punându-şi o mână sub 
capp şi privind în tavan. Ceasul arăta ora şapte. 

ca nebună de legat. 

— Şi eu, la fel. Se dădu jos din pat şi se apucă 


să-şi adune hainele împrăştiate în toată camera. 
Se îmbrăcă repede, tremurând. Hainele erau la fel 
de reci ca şi aerul din cameră. 

Dacă existau cumva probleme cu încălzirea, 
el nu va rezista. Se aşeză pe marginea patului să- 
şi tragă şosetele şi cizmele. Trecu în revistă toate 
treburile pe care le făcuse în timp ce Casey lucra. 

— Sunt bun de însurătoare, se luă singur 
peste picior şi se ridică scuturând din cap. 


st 


Casey reuşise întotdeauna să găsească 
rezolvarea unei probleme dificile sau să-şi pună în 
ordine gândurile, plimbându-se, mai ales de când 
se mutase în California şi avea oceanul la doi paşi 
de casă. In dimineaţa aceea, singura problemă 
serioasă care-i umbrea fericirea părea a fi de 
nerezolvat şi extrem de neplăcută. 

Simţea panica ca pe ceva palpabil care i se 
răspândea în tot corpul sugrumând-o. Trase în 
piept aerul marin, umplându-şi plămânii, tânjind 
după vremurile când plimbările pe plajă îidădeau 
întotdeauna o stare de mulţumire sufletească. 

N-ar fi trebuit să-i fi promis lui Cooper că nu 
va mai dispărea, se gândea privindu-şi posomorâtă 
degetele de la picioare. Ar fi fost pentru a treia 
oară, dar n-ar fi rezolvat situaţia aceea blestemată 
şi, în plus, l-ar fi supărat. Alungă gândurile negre 
şi zâmbi cu tristeţe. Se simţea ca un copil care-şi 
ameninţa părinţii că va ieşi afară şi va mânca 
viermi dacă nu-i vor face pe plac. 


Naiba să mă ia! Lovi o cutie de conserve 
azvârlindu-o cât colo. Dădu din cap a neputinţă. 
Vrând-nevrând după-amiază trebuia să plece cu 
Cooper la Los Angeles pentru ca în ziua următoare 
să se confrunte cu Cadenas la tribunal, în faţa 
instanţei. 

Mormăind câteva înjurături Casey cedă 
impulsului copilăresc şi bătu cu piciorul în nisip. 

În spatele ei Michael zâmbea. 

— Te distrezi, o necăji el. O ajunse din urmă 
şi îşi potrivi pasul cu al ei. Un dans nou? întrebă 
binevoitor, neputându-şi ascunde licărirea din 
ochi. 

Dar când îi văzu mutra spăşită îi trecu orice 
gând de răzbunare şi izbucni în râs. 

— Nu. De fapt, e un pas demodat care se 
cheamă „mersul crabului”. 

— Aha, mi-l amintesc bine. Râzând, îşi afundă 
mâinile în buzunare şi începu să ţopăie. Când 
eram mic îmi plăcea să zdrobesc strugurii, zise ca 
un fel de scuză şi repetă pasul. 

— Nu eşti zdravăn, îi declară ea reuşind să 
rămână serioasă. 

O prinse de umeri. 

— Tu eşti de vină. Privi în jos spre ea şi 
începură să râdă, la început încet, apoi mai tare, 
sfârşind prin a se săruta. 

— Azi nu lucrezi? 

Ea dădu din cap în semn că nu. 

— Asta fiindcă e duminică? 

— Pentru că am de tradus din germană în 


engleză o revistă de medicină şi nu mă simt în 
stare să descifrez terminologia aceea ciudată. 
Adevărul era că fiind atât de nervoasă nu se putea 
concentra asupra nici unei activităţi. 

El zâmbi insistent cu privirea asupra 
minunatei făpturi din faţa lui care parcă aştepta 
doar un cuvânt din partea lui. 

— Atunci, bănuiesc că toată ziua e a noastră. 

O luă de mână şi, căzând pe gânduri începu 
să-i deseneze în palmă cerculeţe concentrice. 

— Cum ne-am putea-o petrece? Vocea lui 
duioasă parcă o ungea cu miere. 

Masajul senzual îi provoca scurte furnicături 
de-a lungul braţului. 

— Desfrânatule! îşi retrase mâna, apoi se 
îndreptă încrucişându-şi braţele la piept. _ 

— În ce fel te-ai gândit să mă distrezi? Il 
provocă ea cu neruşinare. 

— Aaa, găsesc eu ceva. Rosti cuvintele foarte, 
foarte încet. 

Casey simţi fiori pe şira spinării. 

Işi ridică capul. 

— Cam ce? Te joci cu focul, îşi spuse, 
văzându-i ochii sclipind diabolic. Îşi încleştă dinţii, 
hotărâtă să-i susţină privirea. 

El cedă primul. 

— Mi-a intrat ceva în ochi, se plânse 
izbucnind în râs. 

A — Aşa e. Se apropie de el. Lasă-mă să mă uit. 
li ridică uşor pleoapa închisă şi studie atent, dar 
cu suspiciune ochiul aşa-zis vătămat. Aşa cum 


bănuise, nu avea nimic! îşi lăsă mâinile în jos. 

— Acum te simţi mai bine? îl întrebă, 
respirând aproape de bărbia lui. 

Inima îi bătea cu putere. 

— Aaah, acum cred că da, şopti el dându-se 
un pas înapoi. 

— Mă bucur că mi-o spui pentru că n-aveai 
absolut nimic! Nu ştii să pierzi onorabil şi, pe 
deasupra, mai şi minţi. A 

— Iar tu eşti frumoasă. li mângâie obrazul, 
căruia briza oceanului îi dăduse nuanţa coralului, 
apoi îşi cobori degetele încet pe maxilarul ei, 
zăbovind lângă ureche, înainte să-i cuprindă ceafa. 
O trase lângă el şi îi sărută gura tandru. 

— Mărită-te cu mine, Casey, şopti el. 

Pentru o clipă inima ei se opri în loc. Inchise 
ochii. 


Michael îi dovedise deja că viaţa alături de el 
ar fi cu totul alta decât scurta perioadă în care 
fusese căsătorită cu Pablo. Il iubea, şi Michael o 
iubea. O înţelegea... 

— Când? întrebă deschizând ochii şi lăsându-l 
să-i citească în priviri întreaga sa dragoste. 

— Tu fixezi data. 

— Dintotdeauna mi-ar fi plăcut să mă mărit în 
iunie, zise ea încolăcindu-i gâtul cu braţele, şi 
ridicându-se pe vârfurile picioarelor ca să-l 
sărute... Dacă te grăbeşti, nu uita că există Vegas- 
ul... Se lipi de el provocator. 

Răsuflarea lui îi mângâia faţa. 


— Fiindcă avem de gând s-o facem o dată 
pentru totdeauna, măcar s-o facem cum trebuie. 
Rămâne pentru iunie. Şaisprezece. Surâse când îl 
privi surprinsă. 

— Întâmplător e şi ziua nunţii părinţilor mei. 

Casey plutea de fericire. 

— [ţi mulţumesc. Atunci mi-ar face mare 
plăcere. 

— Şi lor le-ar face mare plăcere, Casey. 
Buzele lui trecură ca o adiere peste obrazul ei, 
atingându-l cu sărutări uşoare. 

O răsuci în aşa fel încât pieptul lui să-i 
sprijine spatele şi-şi potrivi bărbia pe creştetul ei. 

— Casa în care te voi duce, imediat ce 
aranjăm lucrurile, adică afacerile cu tine, e 
construită tot pe o stâncă, doar că este 
împrejmuită de arbori de sequoia. 

— Mai povesteşte-mi odată. Işi aşeză mâinile 
peste cele care o ţineau de talie şi se lipi cu 
spatele de el. 

— Are două etaje. La parter e camera de zi şi 
sufrageria, cu bucătăria şi spălătoria în spate. La 
primul etaj camerele de oaspeţi, camera copiilor şi 
o chicinetă. Cel de-al doilea este aproape ascuns 
de coroanele copacilor. Aici sunt dormitoarele şi 
două camere de baie. 

— Sună plăcut. 

— Va fi foarte, foarte plăcut, zise el vesel. 

Se întoarse şi îl sărută. Işi strecură mâinile 
sub cămaşă,  mângâiindu-i pielea fierbinte, 
chinuindu-l. 


— Ah, eşti o drăcoaică, O'Neil. O îndepărtă 
uşor privind-o. De ce zâmbeşti aşa? 

— Aaa, dacă ţi-aş spune la ce mă gândeam, ai 
roşi. Clipi din genele lungi surâzând provocator. 

— Hoţomanco. Nu te întrece cu gluma, Casey. 
Răbdarea şi toleranța mea au şi ele o limită. 

— Până unde, îl provocă ea. 

— Până aici. O cuprinse în braţe şi-i dădu o 
palmă la fund. Sau, până aici. O strânse puternic 
până îi strivi sânii de pieptul lui şi atunci ea se 
convinse cum corpul lui răspundea îmbrăţişării. S 
Mmmm, gemu trăgând pe nări parfumul cu miros 
de migdale. O sărută pe obraz. Nu vrei să ne 
întoarcem ca să-mi arăţi gravurile tale? 

— Nu credeam c-o să mă mai întrebi 
vreodată, rosti ea tărăgănat imitându-l. Ceea ce 
nu ştia însă bărbatul acesta atât de periculos era 
faptul că ea avea, într-adevăr, câteva „gravuri” - 
picturi pe care dorea să le expedieze revistei 
Societăţii Audubon. 

— Te invit în atelier... îl împinse deoparte şi o 
luă spre casă. 

Casey se mira şi ea cu cât calm se îndrepta 
spre tribunal alături de Michael care o însoțea 
mergând tăcut. In mai puțin de douăzeci de 


minute se va găsi în clădirea tribunalului, 
răspunzând acuzațiilor lui Pablo. Pablo va juca 
teatru, va minţi cu neruşinare şi va face tot 
posibilul să fie cât mai convingător pentru a obţine 
câştig de cauză. 

Aşa ceva nu se va-ntâmpla. 

Ea decisese să aibă o întrevedere între patru 
ochi cu judecătorul. Dacă i se va admite aceasta, 
va povesti totul, indiferent dacă Pablo şi avocatul 
său vor fi de faţă. Dacă judecătorul va afla 
întreaga poveste, nu va avea încotro şi-şi va 
retrage plângerea. Poate judecătorul o va crede că 
bijuteriile erau false. Işi încrucişă degetele în 
gând. 

Cu toate acestea, cu cât se apropia mai mult 
de uşile mari, duble, cu atât i se făcea mai frică. 

— Am ajuns, zise ea, încercând să glumească. 
Ţinând capul în jos îşi privi picioarele, rugându-se 
să poată intra calm pe uşa care ducea în sala în 
care i se va decide soarta. Absentă, se gândea că 
pantofii i se asortează cu costumul maron din 
pânză de in. 

Atinse cruciuliţa pe care şi-o pusese la gât şi 
lănţişorul de aur. Răcoarea metalului îi dădu o 
senzaţie plăcută. Se miră că se putea gândi la 
lucruri mărunte când, de fapt, era atât de 
neliniştită. 

Michael păruse tot timpul îngrijorat. Casey 
era palidă şi îşi adusese aminte că în ultimele zile 
nu mâncase aproape nimic. 

Casey îşi aduse aminte ultima lor discuţie - 


dacă se putea numi aşa. Aceasta începuse când 
Michael o întrebase dacă nu se răzgândise în ce 
privea angajarea unui avocat al apărării. Ea 
spusese nu şi refuzase categoric să-i spună 
motivul. 


— Doamne, Casey, zbierase el, pierzându-şi 
cumpătul. Trebuie să-l dai gata! Lovise cu palma 
în volan şi adăugase pe un ton violent. Dacă nu 
pentru tine personal, măcar pentru tâmpita care-i 
va cădea în plasă cu următoarea ocazie. 

Casey îl privise surprinsă. 

— Lăsându-l să câştige, îl încurajezi pe 
mizerabilul ăsta să profite în continuare de pe 
urma femeilor, să le mănânce banii şi... 

Casey nu mai ascultase continuarea. Avea 
dreptate, dar până în acel moment nu se gândise 
decât cum să evite ruşinea de a apărea în faţa 
judecătorului şi a curţii pentru a relata ce o 
adusese acolo, să-şi justifice atacul asupra 
„Mirelui”. 

Michael se pregătea să deschidă una din uşile 
duble când o auzi sughiţând. Îngrijorat de 
paloarea ei, se aplecă şi-i şopti. 

— Te simţi bine? 

— Da. Reuşi chiar să şi zâmbească. M-aş simţi 
şi mai bine dacă n-ai intra acolo, adăugă cu 
prefăcută veselie. 

— Ti-am spus că te voi susţine şi aşa va fi, 
spuse el pe un ton aspru. 

— Cum doreşti, îi răspunse politicos dar, 


indiferent cum i-ar fi vorbit, efectul ar fi fost 
acelaşi. 

Michael mustăci din nas, Asta nu era bine 
deloc. 


Intrară pe uşă într-o tăcere şi nu sesizară 
decât în treacăt liniştea de pe culoar. Se opriră 
brusc, parcă legaţi de picioare când îl văzură pe 
Cadenas rezemat leneş de perete. Michael îi 
zâmbi lui Casey încurajator dar ea, drept răspuns, 
pur şi simplu, nu-i dădu nicio atenţie. 

Anticipase momentul, îşi impuse să fie calmă 
şi să se concentreze dar acum era nervoasă şi 
înfricoşată. Era clar că Pablo îi aşteptase. De ce? 
De ce nu se afla deja în sală, repetându-şi rolul? 
Scenariul era prost de la început până la sfârşit. 

În costum alb, cămaşă bleu şi cravată 
bleumarin, cu părul uşor zburlit, părea, mai 
degrabă, venit la o petrecere decât la o audiere. 
Arborând obişnuitu-i zâmbet onctuos; se dezlipi de 
perete şi se îndreptă spre ei cu paşi rari, şi cu o 
mutră arogantă şi apatică. 

Pablo nu era deloc mulţumit de întorsătura 
lucrurilor. Sperase ca ea să vină singură, deoarece 
plănuise să o convingă că era în avantajul ei să 
ajungă la o înţelegere fără a mai trece pe la 
tribunal. Era unica lui speranţă. Avocatul său 
renunţase la caz cu patru zile în urmă, după ce îşi 
dăduse seama că bijuteriile de familie, în legătură 
cu care Casey fusese acuzată că le-ar fi furat, 


fuseseră vândute recent. Audierea fusese amânată 
până la găsirea altui avocat. 

Apariţia ei acolo îi dădea speranţe. Asta 
însemna că nu fusese anunţată în legătură cu 
această  tergiversare şi că nu primise nici 
scrisoarea cu care avocatul îl ameninţase că i-o va 
trimite. 

Michael o prinse uşor de cot, suficient însă 
pentru a-i da de înţeles că este alături de ea. 

— Bună dimineaţa, Casey, o salută Pablo, 
tărăgănând înadins cuvintele. Juca teatru şi o ştiau 
amân doi. Nu exista strop de sânge nobil în venele 
lui, iar inima îi era la fel de neagră şi împietrită 
precum cărbunele pe care, aşa cum mărturisise, îl 
dezgropase cu lopata pentru a se întreţine până 
dăduse peste o văduvă căreia i se făcuse milă de 
el. 

— Perfect, señor Cooper. Ai făcut o treabă 
excelentă. Zâmbi conspirativ arătându-şi dinţii. Îţi 
mulţumesc că mi-ai adus-o, altfel Casey n-ar fi 
acceptat niciodată. Işi ţinea la vedere o mână 
dezgustător de bine îngrijită. O iau eu de aici. Îi 
făcu lui Casey cu ochiul. Haide, Casey. Avem multe 
de discutat. 

Casey dădu din cap scârbită, de mâna care i 
se întindea şi de bănuiala că Michael conspirase 
împotriva ei. Nu era lucru curat. 

— S-a amânat data procesului, spuse cu voce 
foarte slabă şi hohotul de râs al lui Pablo îi 
confirmă aceasta. Îl privi încruntată pe Michael, 
un amestec de durere şi înfrângere. 


— Şi tu ştiai, zise calm. De ce, Michael? 

Michael îşi dădu imediat seama la ce 
concluzie ajunsese şi-şi imagină suferinţa prin 
care trecea la gândul că o trădase. 

— Casey... 

Vru să o atingă, să o liniştească, dar Casey se 
feri într-o parte. Era prea rănită şi prea supărată 
ca să-i mai vadă privirea plină de grijă şi 
compasiune. 

— Casey, jur că n-am ştiut că procesul s-a 
amânat din nou. 

— Dar, señor, îl contrazise Cadenas cu voce 
mieroasă, eu însumi i-am amintit avocatului meu 
când l-aţi sunat în urmă cu două săptămâni să vă 
anunţe că judecătorul nu poate audia astăzi cazul. 

Trebuie să fi fost în ziua în care ieşise să 
cumpere mâncarea chinezească. Îşi înghiți 
lacrimile care-i înecau vocea, măsurând distanța 
până la uşile duble. Se mai uită o dată la Michael 
care îl săgeta cu privirea pe Cadenas. 

— La revedere, Cooper, şopti ea şi înainte ca 
unul dintre ei să se gândească s-o oprească, se 
răsuci şi ieşi din clădire. Ochii i se umplură de 
lacrimi dar le şterse nervoasă, hotărâtă să nu 
plângă. Nu avea timp să-şi plângă de milă. 
Ajunsese deja pe trotuar când Michael ieşea pe 
uşă. 

— Casey! o strigă, dar ea nu se opri. O luă la 
fugă îmbrâncind pietonii. La a doua intersecţie o 
ajunse din urmă şi o prinse de braţ somând-o să se 
oprească. 


Se întoarse şi-l privi. 

— Dă-mi drumul, îi spuse pe un ton glacial. 
Drept răspuns, el o apucă şi de celălalt braţ. 

— Nu-ţi dau drumul până nu mă asculţi, tună 
el, fără să dea atenţie celor din jur care îi priveau. 
Ştiu ce gândeşti, dar nu e adevărat! N-am luat 
legătura nici cu Cadenas, nici cu avocatul lui. N- 
am ştiut că procesul a fost amânat din nou. 

Ea tăcea privindu-l în ochi, tristă şi furioasă. 

— Doamne, Casey, când îţi vei da seama că nu 
toţi bărbaţii vor să te tragă pe sfoară? Credeam că 
ai încredere în mine. 

— Am avut, zise ea cu indiferenţă. 

Michael oftă şi-i dădu drumul. 

— Bine, Casey. Nu vreau să-mi pledez cauza. 
Când te vei linişti mă găseşti la biroul meu din 
Carmel. Se răsuci brusc şi o porni înapoi spre 
tribunal, lăsând-o să privească în urma lui. 

Cadenas se juca cu nodul de la cravată 
rezemat de zidul clădirii. 

— Trebuie să te avertizez că va fugi, îi spuse 
pe un ton insolent. 

— Mai lasă-mă cu senor ăsta, Cadenas, se 
răsti Michael. Pe tonul ăsta afectat să te adresezi 
cucoanelor. Cu mine nu ţine. Cât vrei să-ţi dau ca 
să dispari din viaţa lui Casey? 

Cadenas  scrâşni din dinţi. O clipă îşi 
susţinură privirile ca într-o luptă pe viaţă şi pe 
moarte, apoi Cadenas şovăi cedând. Işi studie 
manichiura bine îngrijită şi Michael îl privi calm. 

— Cât, insistă el. 


Cadenas surâse. N 

— E vorba de bijuterii şi de agresare fizică. Işi 
drese vocea lărgindu-şi nodul de la cravată, de 
parcă brusc s-ar fi simțit sugrumat. Ca să nu mai 
vorbim de tortura psihică şi de ofensa adusă 
numelui familiei mele. 

Michael îşi încleştă maxilarele urmărindu-l 
atent printre gene. 

Cadenas îi întâlni privirea prefăcându-se 
calm. 

— Ar fi vorba de o sută de mii... ah... în 
interesul ambelor părţi. 

Michael zâmbi ironic. 

— Iţi dau zece mii şi dispari. Vocea lui suna 
ameninţător. Işi strânse pumnii puternici şi făcu 
un pas spre Cadenas. Nu ştiu ce i-ai făcut lui 
Casey şi nici nu-mi pasă dar, de acum încolo, voi fi 
cu ochii în patru să nu te mai apropii de ea. Unde- 
ţi expediez paralele? 

Cadenas râse nervos. 

— Nu, señor. E puţin... Se opri văzându-l cum 
se apropie cu pumnul ridicat ameninţător. Niciun 
penny în minus. 

Săptămâna viitoare voi fi „în Palm Springs. 
Poţi lua legătura cu mine prin prietenii mei Van 
Valests. Dacă nu văd banii poţi să-i transmiţi lui 
Casey că voi fi obligat să vând povestea asta 
ziarelor. Nu-i va conveni nici ei nici familiei. 
Blufase dar bărbatul care-l privea aproape cu ură 
nu ştia acest lucru. Se strecură pe lângă el cu 
impertinenţă şi se îndepărtă. 


Michael privi după el cu furie neputincioasă 
până ce Cadenas dădu colţul străzii. Zâmbi 
batjocoritor şi ochii i se îngustară neîndurători. 
Avea legături în toată lumea. Înainte chiar de a fi 
un om terminat, Cadenas va dori să ia cei zece mii 
şi să dispară, iar dacă individul o va mai deranja 
vreodată pe Casey, îl va nimici. 

Nu mai avea rost să rămână acolo. Trebuia să 
meargă la Casey, să-şi ia lucrurile şi să se întoarcă 
la Carmel. Îşi încleştă maxilarele. Fir-ar să fie! îşi 
trecu nervos mâna prin părul ciufulit. Ce naiba să 
mă mai fac eu cu femeia asta! 

Casey nu-şi amintea să se mai fi simțit 
vreodată atât de nenorocită. Privea dezorientată 
în jur. Mai fusese de nenumărate ori în Los 
Angeles, dar acum nu ştia unde se află. 

În apropiere era un parc şi auzea strigătele 
vesele ale copiilor. Însoţită de râsetele lor străbătu 
aleile în speranţa că va găsi o bancă liberă. O 
dureau picioarele de atâta alergătură şi asfaltul o 
ardea prin tălpile pantofilor. Picioarele parcă îi 
luaseră foc. 

De fapt, era un „scuar cu căluşei, câteva 
leagăne şi o bancă pe care se prăbuşi fericită. Se 
descălţă. Eşti culmea tâmpeniei, îşi spuse furioasă 
întinzându-şi picioarele şi dezmorţindu-şi degetele 
umflate. Michael o iubea şi niciodată n-ar fi 
conspirat împotriva ei. De-abia o convinsese să nu 
se dea bătută în faţa lui Cadenas şi niciodată n-ar 


fi trecut de partea lui. 

Îşi dăduse prea târziu seama că procedase 
exact cum dorise Cadenas. Să-şi piardă încrederea 
în Michael! 

Gemu amintindu-şi privirea acestuia înainte 
de a se despărţi. Cât de mult trebuie să-l fi durut 
lipsa ei de încredere. Va pleca la Carmel şi se vor 
împăca, chiar dacă asta va dura ani de zile, îşi 
spuse cu hotărâre. 

Dar, în primul rând, va trebui să se 
descotorosească de Pablo, şi asta chiar atunci. Mai 
exista încă pericolul de a primi o nouă citaţie. 
Faptul că acesta o dominase întotdeauna o 
împiedicase să divulge vreodată obiceiurile lui 
sexuale ciudate. Surâse la gândul că i se oferea 
ocazia să i le dea în vileag. Cunoştea genul. 
Simţindu-se ameninţat se va da bătut. 

Dar cum s-o facă? Nu voia să-l caute şi să-l 
amenințe pe faţă. Nu avea curajul. 

Jo! Frica îi dispăru şi zâmbi gândindu-se la 
vechea ei colegă, Jolyn Williams, care avea faţă de 
ea anumite obligaţii şi care o cunoştea pe Andrea 
Kelski, redactor şef la Glitter. După spusele lui Jo, 
revista, în ciuda numelui şi aspectului comercial, 
era la fel de „incendiară” ca şi rivala sa, The 
Babbler. Revistă de scandal, era permanent dată 
în judecată pentru calomnii. 

Mult mai optimistă decât fusese în ultimele 
zile, se încălţă şi făcu în grabă calea întoarsă. Îşi 
amintise că văzuse în drum o cabină telefonică. 

Jo se bucură auzind-o şi o chemă chiar atunci 


la ea. Casey luă repede un taxi şi ajunse imediat în 
faţa casei cu etaj în care locuia Jo. 

Nici nu străbătuse bine aleea, că Jo se şi afla 
în prag. 

— Ai picat la ţanc! exclamă îmbrăţişând-o cu 
putere. Ce bine-mi pare că te văd! zise luând-o de 
mână. O privi atent apoi ochii ei de un albastru 
strălucitor se îngustară. 

— Parcă te-a smotocit cineva. 

— Sunt obosită şi mi-e cam cald. 

— Asta se aranjează. Jo o luă de braţ şi 
intrară în casă... 

Curând, aşezate confortabil, beau bere rece 
în imensa cameră de zi. Pe covorul gros, albastru, 
zăceau împrăştiate reviste şi cărți. 

— Am nevoie de ajutor, Jo, zise Casey intrând 
direct în subiect. M-am hotărât să-i plătesc lui 
Pablo cu aceeaşi monedă. li relată pe scurt ce se 
întâmplase în ultimele două săptămâni, vorbindu-i 
în treacăt şi despre Michael şi sfârşind cu scena 
de la tribunal din dimineaţa aceea. 

— Şi ce pot face eu? o întrebă Jo. 

— Sun-o pe prietena ta, Andrea Kelsey şi 
aruncă-i pastila că aş fi dispusă să-ţi ofer varianta 
mea a poveştii despre căsnicia cu Pablo şi că tu ai 
fi dispusă să o vinzi la Glitter. 

Jo încuviinţă şi ochii îi străluciră. 

— Am înţeles. Andrea va împrăştia zvonul că 
va avea exclusivitatea şi când Pablo va afla îşi va 
lua coada la spinare şi va pleca din ţară. Deşi Jo n- 
avea nici cea mai vagă idee despre scurta căsnicie 


a lui Casey, ştia că pentru Pablo ar fi neplăcut 
dacă Casey se va hotări să dezvăluie unele 
amănunte. 

— Exact. Faci asta pentru mine, da? 

— E ca şi făcut. Jo îşi aşeză paharul pe 
măsuţă cu un gest teatral, luă telefonul şi formă 
numărul redactorului şef al revistei Glitter. 

Seara următoare Casey se găsea într-o 
cămăruţă urâtă în care nu funcţiona aerul 
condiţionat dar mişunau gândacii. Nu voia să 
adoarmă de teamă că s-ar fi trezit cu ei în pat. 

Se sprijini de perne şi încercă să citească, dar 
evenimentele din ultimele două zile i se derulau în 
minte permanent. Restul zilei de luni şi-l 
petrecuse la Los Angeles cu Jo, îşi povestiseră o 
mulţime de lucruri şi aşteptaseră efectul 
telefonului dat de Jo lui Andrea. Rezultatul îl 
aflaseră abia dimineaţa. Se părea că toată lumea 
aflase de intenţia lui Casey de a-şi relata povestea 
şi, de asemenea, că Pablo dispăruse. Casey se 
simţea în culmea fericirii dar Jo o sfătuise să 
părăsească Los Angelesul înainte ca primii 
reporteri să încerce s-o abordeze. Şi, bineînţeles, 
să se pregătească pentru drumul la Carmel. 

Ajunsese acasă pe la prânz, îşi aruncase 
câteva lucruri într-o valiză, îşi umpluse termosul 
cu cafea tare, se urcase în Blazer şi o pornise spre 
nord. Oboseala şi  încordarea din ultimele 
săptămâni îşi ziseseră repede cuvântul, astfel că 
două ore înainte de a ajunge la Carmel trebuise să 
oprească pentru a înnopta. Oricum, Michael nu 


mai era la birou la ora aceea. 

Ceasul o trezi la şase jumătate dimineaţa. 
Făcu repede un duş, îşi prinse părul la spate cu un 
şnur din piele şi se îmbrăcă într-o bluză din 
mătase albastră şi o fustă plisată de un albastru 
mai închis. În timp ce se încălţa cu sandalele cu 
toc înalt se gândea la întâlnirea cu Michael. 

Era atât de nerăbdătoare să-l găsească, încât 
nu mai putu aştepta să ajungă la biroul lui din 
Carmel. Lângă hotel găsi o cabină telefonică şi 
ceru legătura cu Biroul de Investigaţii Cooper, dar 
la centrală i se răspunse că Michael Cooper era 
încă plecat în vacanţă. 

În timp ce se urca în Blazer se întreba unde 
putea fi. Pe drum, se simţi din ce în ce mai 
descurajată pentru că nu-l găsise pe Michael la 
birou. 

Lumina îi juca feste sau California era mai 
frumoasă cu cât înainta spre nord? Albastrul 
oceanului părea mai intens şi lumina soarelui 
bătea mai puternic în parbriz. Se felicită că-şi 
amintise să-şi ia ochelarii cu lentile polaroid. 

Sentimentul de  nelinişte persista. Oricât 
încercase să se îmbărbăteze, spunându-şi că vizita 
la Carmel se va sfârşi cu bine, pentru că se va afla 
lângă Michael, îi lipsea entuziasmul. Perspectiva 
de a-i întâlni vreun frate, unchi sau văr - Michael 
nu-i spusese exact cine-i ţinuse locul în perioada 
în care se ţinuse după ea, ci doar că era o afacere 
în familie - îi uscase gura şi gâtul de emoție. 
Degetele i se încleştară pe volan cât timp îşi 


făcuse curaj. La urma urmei, ce-i putea face decât 
să nu-i spună unde se află? 

Ideea o neliniştea. Nici nu voia să se 
gândească la această posibilitate. Trecu pe lângă 
clădirea imensă înconjurată de arbori de sequoia 
care adăpostea Biroul de Investigaţii Cooper, fără 
însă a sesiza că era vorba, de un bloc întreg. 
Certându-se aspru în gând, parcă Blazer-ul şi 
cobori înainte de a se pierde cu firea. 

Zgomotul valurilor care se izbeau de stâncile 
de pe țărm îi atrase atenţia şi, inexplicabil, i se 
făcu dor de casă. Privi în jur zâmbind apreciativ. 
Orăşelul Carmel era mai drăguţ decât şi-l amintea. 
Păcat că nu se afla aici la odihnă şi recreere. 

Acum sau niciodată, îşi spuse, luându-şi inima 
în dinţi. Curajul îi dispăru pe măsură ce se apropia 
de clădirea înconjurată de arbori de sequoia. 

Şi dacă cei de la birou erau nişte ticăloşi? Şi 
dacă vreun el sau vreo ea hotărâseră că pentru 
Michael era mai indicat să se descotorosească de 
ea şi-i vor cere să plece? îşi încetini mersul şi 
presimţind eşecul ochii i se măriră. 

Birourile Cooper se aflau la parterul imensei 
clădiri. În timp ce deschidea uşile mari de sticlă, 
îşi îndreptă spatele pregătindu-se să înfrunte leul 
în cuşcă. 

Femeia care şedea în spatele biroului de 
recepţie era tânără, blondă şi drăguță, supărător 
de drăguță. Mariette Collins, citi Casey pe ecuson. 
Trase adânc aer în piept şi se apropie. 

— Vă pot ajuta cu ceva? Avea o voce plăcută 


dar măsură din cap până în picioare silueta 
elegantă din faţa ei, îngustându-şi dispreţuitor 
ochii albaştri. 

— Da. Doresc să vorbesc cu patronul, vă rog. 
Zâmbetul impersonal şi tonul rece, o făcură pe 
femeia cu buze roşii să schiţeze un zâmbet. 

— Domnul Cooper este foarte ocupat acum şi 
m-a rugat... 

S-ar putea să fie ocupat, cucoană, dar asta nu 
mă va împiedica să-l văd! Făcuse atâta drum până 
aici şi doar n-o să renunţe pentru că sosise într-un 
moment nepotrivit. 

— Vă rog, anunţaţi-l pe domnul Cooper, că am 
venit să discut cu el o problemă personală foarte 
urgentă, în legătură cu Michael. 

Abia se abţinu să nu zâmbească observând 
umbra care trecu peste chipul drăguţ al lui 
Mariette. Crede, probabil, că m-a lăsat 
însărcinată. Râse aproape pe înfundate. 

Văzând-o cum îşi mişcă buzele, se întrebă 
dacă nu cumva îşi rodea interiorul obrazului. Nu 
se hotăra uşor dacă să-l deranjeze sau nu pe 
patron. În cele din urmă, apăsă cu un deget 
subţire pe butonul interfonului. 

— Domnule Cooper, se află aici o... doamnă 
care spune că domnul Mi... fratele dumneavoastră 
a trimis-o să vă vadă. 

Casey făcu ochii mari apoi şi-i micşoră. Nu 
erau exact cuvintele ei, dar dacă reuşea să-l vadă 
pe patron, ce mai conta? 

— Cum se numeşte? fu răspunsul neaşteptat 


care o lăsă puţin perplexă. 

Femeia îşi ridică ochii spre Casey. 

— Casey O'Neil, şopti ea. 

— Casey O'Neil, repetă Mariette la interfon. 
Liniştea care urmă fu atât de tensionată, încât, 
bănuia 

Casey, s-ar fi putut identifica cu Lucreția 
Borgia. Apoi, bărbatul cu o voce jignitor de 
neimpresionantă îi spuse lui Marietta să o 
poftească înăuntru. 

— Urmaţi-mă, zise aceasta pe un ton extrem 
de politicos. 

Casey o urmă foarte emoţionată pe holul 
lung. 

O faci pentru că-l iubeşti pe Michael, 
devenise o litanie. Îşi spunea în gând, încercând să 
se calmeze. 

Marietta se opri în dreptul unei uşi pe care 
scria Nu deranjaţi, bătu uşor şi intră. 

Dacă nu risca şi se comporta ca o laşă, ar fi 
putut pierde dragostea bărbatului care o iubea. 
Astfel încurajându-se, Casey rosti un „mulţumesc” 
anemic şi intră în birou. 

— De data aceasta cu ce vă pot ajuta, 
domnişoară O'Neil? Tonul aspru, impersonal, o 
trezi din starea de amorţeală în care intrase când 
îl văzuse pe fratele lui Michael. 

Clipi uimită dorindu-şi ca în aceeaşi clipă 
pământul să se deschidă sub ea şi s-o înghită. Dar 
cum acest lucru era exclus îşi dori să nu fi făcut 
vreodată această escapadă nebunească. Bărbatul 


ocoli biroul masiv din lemn de stejar şi ea se trezi 
faţă în faţă cu cel pe care-l mai cunoscuse în 
împrejurări pe care nu le va uita niciodată şi 
anume atunci când încercase să-i înmâneze o 
citaţie. Doamne, oare întregul clan Cooper se 
aflase pe urmele ei? 

— Sper că mi-aţi putea spune unde l-aş putea 
găsi pe Michael, zise ea pe nerăsuflate, extrem de 
stânjenită. 

Cu excepţia părului şi a ochilor, nimic din 
figura lui David Cooper nu-i amintea de Michael. 
David era ceva mai scund, puţin mai plin şi avea 
trăsături foarte frumoase. In acel moment privirea 
îi era la fel de amenințătoare ca cea a lui Michael 
atunci când ea încercase să-i ia maşina. 

Ridică o sprânceană. 

— Aveam impresia că Michael v-a trimis aici. 
Ochii lui căprui, semănau mult cu cei ai lui 
Michael. Aruncă o privire scurtă spre interfon. 

Casey se impacientă. 

— Mă... mă scuzaţi. Asta a spus persoana de 
la recepţie şi... 

— EI îşi trecu mâna prin părul negru. 

— Şi aţi preferat să nu o corectaţi, nu-i aşa? 

Mă dau de gol, îşi spuse ea când simţi că 
umerii i se lasă sub apăsarea privirii lui David 
Cooper. 

— Nu credeam că are vreo importanţă. 

El dădu din cap. 

— Înţeleg. De vreme ce tot aţi intrat să 
discutaţi cu mine, nu mai contează, nu? 


Casey avu bunul simţ să roşească. 

— Nu ştiam că veţi fi dumneavoastră, 
recunoscu ea. 

O privi insolent, măsurând din cap până în 
picioare silueta aparent relaxată. 

— Aş fi venit oricum. I se pusese un nod în 
gât. Am avut o înţelegere cu Michael, dar el a 
plecat. Am venit să-mi cer scuze. 

— Inteleg. 

Ce înțelegea? se întrebă ea. 

O privi câteva clipe, timp în care Casey bănui 
că el încerca să se gândească dacă merită sau nu 
s-o trimită la plimbare. 

E nervos, se gândea ea, indiferentă şi puţin 
nerăbdătoare. 

— Trebuie să dau de el acum, pentru că am 
să-i comunic ceva foarte important. 

— Mda? O privi  bănuitor. Spune-mi, 
domnişoară O'Neil, fratele meu a petrecut 
ultimele săptămâni cu dumneata? 

— Şi dacă aşa ar fi? îl înfruntă ea apoi îl văzu 
cum se schimbă la faţă, stând pe gânduri ce să-i 
răspundă. 

— Nu mi-aş fi închipuit vreodată aşa ceva, 
spuse râzând uşor,  accentuându-şi astfel 
neîncrederea. O privi prudent, sau cel puţin aşa 
consideră Casey, apoi ocoli biroul şi se aşeză. 

A — Ia loc, domnişoară O'Neil şi povesteşte-mi. 
Ii indică un scaun confortabil din piele maron. 

— Mulţumesc, prefer să stau în picioare, zise 

ea repede. Am călătorit ore întregi cu maşina. 


— Cum doriţi. Se rezemă de spetează şi 
scaunul scârţâi când îşi aşeză picioarele pe birou. 

Era mult mai uşor decât îşi închipuise. Fără 
înflorituri îl puse repede la curent cu preocupările 
fratelui său. 

— Am ştiut dintotdeauna că într-o zi Michael 
va da peste cineva ca dumneavoastră. 

Pentru prima dată de când intrase în biroul 
lui, David zâmbea. 

— Având în vedere tot ce mi-aţi spus, cred că 
nu-i niciun pericol să vă spun unde se află 
Michael. 

Mâăzgăli ceva pe o bucată de hârtie şi i-o 
dădu. O luă nerăbdătoare. 

— Asta e adresa lui Michael. Dacă vă grăbiţi, 
îl prindeţi înainte de a pleca iar. Parcă l-am auzit 
spunând că vrea să plece azi undeva. 

Casey păli. 

— Credeţi că-l mai găsesc acasă? 

— Nu-mi amintesc când mi-a spus că pleacă. 

Aruncându-i un „mulţumesc” peste umăr, 
Casey ieşi în fugă şi nu se opri decât în dreptul 
Blazer-ului. Înregistrase figura uimită a femeii de 
la recepţie şi a câtorva persoane de pe stradă care 
o priveau de parcă îşi pierduse minţile. Abia mai 
respira şi picioarele îi tremurau. 

Nu era sigură că nu va încălca câteva reguli 
de circulaţie. O porni spre Monterey. Adresa pe 
care o primise se afla la periferia oraşului, posibil 
la jumătatea drumului între Carmel şi Monterey. 

Casey ardea de nerăbdare, dar conducea 
atentă pe drumul în serpentine străjuit de copaci. 
De câteva ori simţise că va plonja direct în ocean, 
dar acum şoseaua se îndepărtase de țărm. 

Apropiindu-se de destinaţie, îşi aminti prima 
întâlnire şi discuţia în care el o tachinase 
vorbindu-i despre „locuinţa din Carmel”. Ascunsă 
printre uriaşii arbori de sequoia, casa se întindea 
de-a lungul falezei şi, indiferent cine o construise, 
se folosise din plin de darurile date de natură, 
combinându-le cu rafinamentul şi farmecul 
tradiţional. I se tăiase respiraţia! 

Oprindu-se sub un măr bătrân, se întreba ce-i 
va spune lui Michael acum când îl găsise. li 
dăduse atâta bătaie de cap, că nici nu ştia cum 
avea să se scuze. Cobori din Blazer îşi luă 
aparatul de fotografiat şi o bucată de hârtie 
împăturită. Porni grăbită dar îşi frământa mintea 
în ce fel şi-ar putea cere scuze pentru toate 
necazurile pe care i le pricinuise. 

Uşa din faţă se deschise înainte să apuce să 
bată şi Michael apăru în faţa ei. Inima începu să-i 
bată cu putere şi simţi un nod în capul pieptului. 

— Michael Cooper, bănuiesc? zise ea. 

— În carne şi oase, răspunse el prietenos. 

— Asta e grav, oftă ea mimând aceeaşi 


expresie pe care şi-o amintea la el când o acostase 
în Seattle. Vedeţi, domnule Cooper, eu sunt... 

—  Exclamaţia lui, „ah, nu” o făcu să 
amuţească. Casey îşi încrucişă braţele peste piept 
aşteptând. 

— Aţi venit cu citaţia, nu? 

— Îmi pare rău, domnule, dar aşa se întoarce 
roata. Nu ştii niciodată când îţi vine rândul să 
primeşti citaţia. 

Aha, încercaţi să obţineţi dovada că mi-aţi 
dat-o, spuse Michael, îndepărtându-se. 

— Nu eu, încăpăţânatule, îi replică ea, plină 
de sine. Treaba mea va lua sfârşit când îţi voi 
înmâna hârtia. După asta, e de competenţa 
tribunalului să se ocupe de acuzaţiile pe care ţi le 
aduce femeia faţă de care ţi-ai încălcat 
promisiunile făcute. Cred că eşti un fustangiu. Se 
abţinea să nu zâmbească şi-şi plecase genele să 
nu-i vadă lumina jucăuşă din ochi. 

— Ce-i ăsta? întrebă Michael indicând cu 
degetul aparatul de fotografiat care-i atârna de o 
cureluşă împletită în jurul gâtului. 

— Fleacul ăsta? Zâmbi. Ţine asta şi-am să-ţi 
arăt. Îi întinse citaţia şi Michael îi făcu pe plac şi o 
luă. 

— Aşa. Îi făcu o fotografie. Acum n-ai decât să 
conteşti faptul că ţi-am dat-o. Nimeni nu te va 
crede. Flecuşteţul ăsta deţine toate probele de 
care am nevoie. Mângâie aparatul zâmbind 
victorioasă. 

— Şi-ţi vei lua zborul spre însorita Brazilie, 


zise el încet ridicându-i bărbia cu un deget. 

— Vrei să spui că după ce ai luat cunoştinţă 
de toate capetele de acuzare şi ţi-ai asumat 
răspunderea ca un adevărat bărbat, mai vrei să 
plecăm împreună? îl întrebă cu furie justificată 
privindu-l fără să clipească. 

El zâmbi. 

— Două minute de discuţie cu individul acela 
mi-au fost suficiente ca să-ţi dau dreptate. Se 
balansa de pe un picior pe altul, cu mâinile 
încrucişate neglijent peste piept. 

— Eu... 

El ridică batjocoritor o sprânceană. 

— Ai amuţit, măzărico. Unde ţi-e tupeul, 
O'Neil? i l-ai pierdut de tot când te-ai dus la 
David să-mi afli adresa? 

— De ce nu mi-ai spus că el era agentul 
procedural care m-a urmărit înaintea ta? îl întrebă 
pe un ton sec. 

— Nu m-ai întrebat. 

Ea inspiră scurt. 

— Deşteptule. Era să fac infarct când am dat 
cu ochii de el. 

Michael o luă de umeri şi o trase înspre el. 

— Biata fetiţă, şopti el şi se aplecă să o sărute 
pe păr. A fost îngrozitor, nu? 

— Puteai să-mi fi spus, îi zise ea lipindu-se de 
el înfrigurată. N 

— Nu trebuia să-ţi mai fie teamă de nimic. li 
mângâie părul, drăgăstos. De acum încolo 
singurul bărbat cu care vei avea de-a face, eu voi 


fi. Asta până când Markie va intra în scenă. 

— Şi dacă vom avea numai fete? 

— Încăpăţânată cum eşti, ai fi în stare să-mi 
faci doar fete. Haide. O împinse uşor. Trebuie să 
ne luăm biletele. 

— Care bilete? 

— Spre Brazilia. De acolo nu poţi fi extrădată, 
am verificat. 

— Nu mergem nicăieri, Cooper. Poate doar în 
vacanţă. Nu mă mai urmăreşte nimeni. Îi explică 
la repezeală afacerea cu Glitter Magazine şi-i 
spuse că era convinsă de faptul că nu vor mai auzi 
vreodată de Pablo Cadenas. 

— Păcat. De-abia aşteptam să fug cu tine. Rio 
e de-a dreptul fantastic în acest anotimp. O 
împinse înăuntru. 

— Simte-te ca acasă. Mă duc să fac cafea. 

Nu de cafea avea ea nevoie atunci. Nu zise 
nimic. Rămasă singură, se plimbă prin cameră 
uitându-se la fotografii. Erau acolo câţiva bărbaţi 
care semănau foarte bine cu David, dar niciunul 
care să aducă măcar puţin cu Michael. 

— Hei, Coop, cum de fotografia ta lipseşte din 
galeria pungaşilor? strigă ea, apoi luă o fotografie 
înrămată înfăţişând o femeie între două vârste, 
frumoasă, cu un surâs minunat şi luminiţe în ochii 
negri. 

— De ce mi-aş păstra şi fotografiile mele? zise 
el intrând în cameră cu două ceşti cu cafea 
aburindă. Se opri în spatele ei şi privi fotografia 
peste umărul ei. 


— E mama, pe la patruzeci şi doi sau 
patruzeci şi trei de ani. 

— E foarte frumoasă. Chiar şi aşa, de sub 
sticla rece, figura ei radia o anumită căldură. 

— Da. Era. 

Mai era şi o fotografie a tatălui său într-un 
triptic, alături de David şi un alt bărbat. 

— Tata, David şi Chris. 

— Câţi fraţi şi surori mai ai? 

— Câte trei din fiecare. Răspândiţi prin ţară, 
în afară de David şi Chris. Ei lucrează pentru 
mine. Îi întinse ceaşca şi, cu a sa, se duse şi se 
aşeză pe o canapea din piele neagră sub o 
fereastră boltită. 

— Mai vrei să afli ceva despre mine? Păcatele 
tinereţii?  Afinităţile politice? Convingerile 
religioase? Nu putu ascunde sclipirea jucăuşă din 
ochi. 

— Nu, Nu! Nu! 

Veselia îi dispăruse. 

— Eşti sigură? 

— Convinsă. 

— Numai nebunii sunt foarte convinşi! 

— Mă crezi că înainte de a te cunoaşte eram 
normală la cap, inteligentă, chiar spirituală? Se 
apropiase de el şi se oprise la câţiva centimetri. 

— Stai jos, O'Neil şi am să-ţi spun ce fel de 
om eram eu înainte de a-mi ieşi în cale micuța 
vrăjitoare cu părul ca focul, frumoasă şi 
încăpăţânată. O prinse de încheietura mâinii şi o 
obligă să se aşeze lângă el. Ea îi aruncă o privire, 


dar nu zări nici urmă de veselie pe figura lui. 

— Eram în genul lui Clark Kent, un tip blajin 
şi foarte sigur pe mine. Nu puteam depăşi uşor 
greutăţile şi am luptat din greu să-mi fac o 
situaţie, să trăiesc în lux, să am o maşină fără a 
prejudicia pe nimeni. Apoi te-am întâlnit pe tine. 
Incă nu pot depăşi uşor greutăţile, dar de atunci 
maşina era să-mi fie furată... 

De jenă Casey căscă ochii în care i se iviseră 
lacrimi strălucitoare. 

— M-am implicat într-un scandal pe stradă şi 
pentru ca tacâmul să fie complet, un idiot din Los 
Angeles m-a complimentat cu o zgârietură pe una 
din aripile maşinii. 

Casey îşi lăsă capul în piept. Ce putea să mai 
zică? N-avea replică. 

Iar femeia pe care o iubesc, nu-mi dă voie să 
o ajut când se află în încurcătură, adăugă pe un 
ton autoritar. 

Nu e atât de grav că a dispărut în centrul Los 
Angeles-ului, continuă el fără milă, sprijinindu-se 
de brațul fotoliului, atingându-i coapsa cu 
genunchiul îndoit. Sau că aproape mi-am ieşit din 
minţi întrebându-mă unde putea fi. Ceea ce m-a 
rănit cu adevărat este faptul că nu a venit mai 
repede aici. 

Casey îşi ridică brusc capul. 

Inainte de a fi reuşit să-i dea un răspuns cât 
de cât plauzibil, el o prinse de bărbie. 

— Ce te-a reţinut, O'Neil? De ieri te aştept! 

Casey l-ar fi lovit, dar nu avea la îndemână 


nimic tare, ascuţit sau greu. N-avea de ales decât 
una din pernele de pe canapea, cu care îl 
ameninţă furioasă, făcându-l cum îi veni la gură. 

—  Ticălosule... mizerabile... mincinosule... 
făţarnicule... 

— Trădătorule? adăugă el, spiritual. 

— Mulţumesc! Trădătorule... hainule... 

Perna se desfăcu şi pe canapea, peste ei, pe 
jos, zburară fulgi albi ca neaua. 

Michael nu-şi putea stăpâni hohotele de râs. 
Nu putea nici măcar să o oprească sau să-i ceară 
acest lucru. 

Ea se opri doar când perna rămase goală. Un 
fulg îi ateriză pe nas. Il suflă în sus cu putere dar 
asta nu făcu decât ca fulgul să i se prindă de 
sprânceana asudată. 

Michael îşi aplecă capul şi uşor, tandru o 
sărută pe gură. Mai târziu n-avea decât să-l facă în 
toate felurile, acum singurul limbaj care îl interesa 
era cel al corpurilor... 

Casey oftă sub buzele lui şi-i încolăci gâtul. 

— Îmi place cum te lupti, Cooper, şopti când 
el începu să-i dezmierde obrazul şi apoi lobul 
urechii. 

Respirația lui o mângâie pe buze atunci când 
îi şopti. 

— Cum mai pot să mă lupt când poftesc o 
bombonică? E deschisă cofetăria, nu? 

— Da uituc mai eşti. Nu ţi-am spus că nu 
închidem niciodată? oftă clătinând din cap. Imi 
face plăcere să-ţi reamintesc... 


astă 


— Casey? 

— Mmmm? Casey nu voia să vorbească. Voia 
doar să simtă gustul plăcut al iubirii. 

— Te-a rănit, iubito? o întrebă în şoaptă 
ridicându-se într-un cot, privindu-i chipul care 
radia. Adusese din dormitor un cearşaf colorat şi 
pregătise ceva de băut. Paharul rămăsese neatins 
pe măsuţa de lângă canapea. 

Relaxată până atunci, Casey se crispă. 

— Nu fi curios, Michael, zise închizându-se în 
sine. 

Michael o privi cu coada ochiului şi se întinse 
după paharul cu whisky. 

— Nu sunt curios, Casey, dar vreau să ştiu 
pentru că n-am de gând să repet greşelile şi să mă 
trezesc cu vreun ou în cap. Nu era urmă de umor 
în vocea lui. Luă o gură de whisky, savurând-o. 

— Nu-ţi face griji, mormăi ea, nu se va- 
ntâmpla. Michael nu comentă. 

— “Ţi-a mai spus ceva după ce am părăsit eu 
tribunalul? Se întoarse spre el acoperindu-şi 
pieptul cu cearşaful, ruşinată. 

Amintindu-şi, Michael îşi încleştă mazxilarele. 

— Doar că nu te va mai deranja dacă 
primeşte în schimb o sută de mii de dolari. Îşi 
sublinie fraza cu un cuvânt scurt, obscen. l-am 
oferit zece mii, dar acum nu mai trebuie să-i dăm 
nimic. Am destule probe ca să-l bag la închisoare 
dacă mai îndrăzneşte să te abordeze! mai luă o 


gură de whisky. S-a terminat, nu mai e nevoie să 
te enervezi pentru asta. 

Casey se ridică, sprijinindu-se de braţul 
rotund al canapelei. Privindu-şi mâinile aşezate 
peste cearşaf, începu să povestească. Se hotărâse 
să-i spună totul pentru că aşa era cel mai bine. 

— Acum eşti mai fericit? îl întrebă calmă. În 
mod surprinzător simţea o mare uşurare. Dându-şi 
capul pe spate, se uită la Michael dar nu-i plăcu 
să-l vadă încruntat. 

— Hei, gata. S-a sfârşit. 

Michael puse jos paharul atât de furios încât 
restul de whisky se împrăştie pe masă. O trase 
încet lângă el şi o tinu în braţe fără să spună 
nimic. 

În cele din urmă rosti: 

— Ce umilitor pentru tine. 

Îşi ascunse faţa în scobitura gâtului ei şi o 
îmbrăţişă strâns. 

O viaţă dacă i-ar fi luat şi tot i-ar fi şters din 
minte acele amintiri. 

După câteva minute de tăcere, Casey zise. 

— Michael? 

— Mmmmm? 

— În legătură cu festa pe care ţi-am jucat-o la 
tribunal... 

— Mmmm? 

Îl împinse şi-i luă faţa în mâini privindu-l 
insistent în ochi. Îmi pare foarte, foarte rău. M-am 
îndoit de tine şi aş face orice... 

— Şşşt. O sărută uşor. Înţeleg. Faptul că te 


afli aici face mai mult decât orice. Chicoti. E bine 
că ai venit atunci când ai venit, deşi intrasem în 
panică. Una din mâinile lui alunecă sub cearşaf 
începând un studiu lent al formelor ei catifelate. 
Când Casey oftă de plăcere, buzele lui luară locul 
mâinilor. 

— Deci, când te măriţi cu mine? mormăi el 
sărutându-i pielea fragedă a sânului. 

— Dacă-mi amintesc corect, mi-ai promis o 
lună de miere la Veneţia, i-o întoarse Casey, 
şoptind răguşit. Deja se simţea atrasă în vârtejul 
pasiunii. 

— ...0 casă în Carmel, doi copii, o călătorie în 
jurul lumii, după ce i-am expediat la colegiu. 
Râzând încet continuă să se joace cu ea, 
dezmierdând-o cu gura şi mâinile până când ea 
simţi că se transformă într-o masă de terminaţii 
nervoase. 

— Răspunde-mi, femeie! 

Privind spre el îi zâmbi. 

— Şaisprezece iunie, dar numai după ce-mi 
aduc familia la nuntă mă mărit cu tine, când şi 
unde vrei tu. 

Lui îi străluceau ochii. 

— Micuța mea vrăjitoare se dă bătută? 
Hmmm, mă întreb ce mai pune la cale micuța mea 
intrigantă. 

Casey izbucni în râs. 


stă 

